ഗർഭഛിദ്രം: ഇന്ത്യയിൽ 2015 ൽ മാത്രം 1.56 കോടി-1.56 crore abortions estimated in India in 2015\n81 ശതമാനം ഗർഭ ഛിദ്രവും ശാസ്ത്രീയമായ രീതിയിലല്ല എന്ന് പഠന റിപ്പോർട്ട്. സർക്കാരിന്റെ കണക്കുകളെക്കാളും പതിന്മടങ്ങു വർധനവ്\nUpdated: December 13, 2017 2:18:48 pm\nന്യൂഡൽഹി: ഇന്ത്യയിൽ 2015 ൽ മാത്രം 1.56 കോടി ഗർഭ ഛിദ്രം നടന്നിട്ടുള്ളതായി പഠനത്തിൽ വ്യക്തമായി. ഇതിൽ 81 ശതമാനം ഗർഭഛിദ്രവും ശാസ്ത്രീയമായിട്ടല്ല നടന്നിട്ടുള്ളതെന്നും റിപ്പോർട്ട് പറയുന്നു. സർക്കാരിന്റെ കണക്കുകൾ പ്രകാരം7ലക്ഷം ഗർഭഛിദ്രങ്ങളാണ് ആ കാലയളവിൽ രേഖപ്പെടുത്തിയിട്ടുള്ളത്.\nഗട്ട്മചർ ഇൻസ്റ്റിറ്റ്യൂട്ട് നടത്തിയ പഠന റിപ്പോർട്ട് ലാൻസെറ്റ് മെഡിക്കൽ ജേർണലിൽ ഡിസംബർ 11 നു പ്രസിദ്ധപ്പെടുത്തിയിരുന്നു. താരതമ്യേന ഇന്ത്യയിൽ ഗർഭവതികളാകുന്ന വലിയ സ്ത്രീ സമൂഹം ഉള്ളത് കൊണ്ടും ഗർഭം ധരിക്കുന്ന സ്ത്രീകളുടെ പ്രായം 15 നും 49 നും ഇടയിലായതു കൊണ്ടുമാകാം ഗർഭഛിദ്രത്തിന്റെ അളവ് കൂടുന്നത്. എന്നാൽ പോലും 1000 സ്ത്രീകളിൽ 47 ശതമാനം എന്ന നിരക്കിലാണ് ഇന്ത്യയിൽ ഗർഭഛിദ്രം നടക്കുന്നത്.\n1971 മുതൽ ഇന്ത്യയിൽ ഗർഭഛിദ്രം നിയമവിധേയമാണെങ്കിലും ഇതുമായി ബന്ധപ്പെട്ട ശരിയായ കണക്കുകൾ ഇപ്പോഴും ലഭ്യമല്ലെന്നു പഠന സംഘത്തിൽ ഉൾപ്പെട്ട ഡോ. ചന്ദർ ശേഖർ ചൂണ്ടിക്കാട്ടി. ഉയർന്ന തോതിൽ കാണപ്പെടുന്ന ഗർഭഛിദ്രങ്ങൾ ഗർഭാവസ്ഥയുടെ ആദ്യ നാളുകളിലാണ് നടത്തപെടുന്നതെന്നു മാത്രമല്ല ശാസ്ത്രീയമായല്ലാതെ വിപണിയിൽ ലഭ്യമായ മരുന്ന് കഴിച്ചിട്ടാണെന്നും പഠനം വെളിവാക്കി. പതിനഞ്ചു ശതമാനം മാത്രമാണ് ശാസ്ത്രീയമായ രീതി അവലംബിച്ചിട്ടുള്ളത്. അഞ്ചു ശതമാനം തീർത്തും വന്യമായ രീതിയിലാണ് ഗർഭം ഇല്ലാതാക്കിയിട്ടുള്ളത്. അഞ്ചിൽ നാല് ഗർഭങ്ങളും ഗുളിക കഴിച്ചിട്ടാണ് ഇല്ലാതാക്കുന്നത്. തന്നെയുമല്ല പകുതിയിൽ അധികം സ്ത്രീകളിലും അവർ ആഗ്രഹിക്കാത്ത ഗർഭധാരണമാണ് നടക്കാറുള്ളത്. 1000 ൽ 70 ഗർഭിണികളുടെയും അവസ്ഥ ഇതാണെന്നു കണക്കുകൾ പറയുന്നു. ദമ്പതികൾക്കു പൊതുവെയും സ്ത്രീകൾക്ക് പ്രത്യേകിച്ചും ഗർഭനിരോധനവുമായി ബന്ധപ്പെട്ട സേവനങ്ങൾ പരിഷ്കരിക്കേണ്ടുന്നതിന്റെ ആവശ്യകതയിലേക്കാണ് ഇത് വിരൽ ചൂണ്ടുന്നത്.\nഇന്ത്യയിൽ നിലവിലുള്ള മെഡിക്കൽ ടെർമിനേഷൻ ഓഫ് പ്രെഗ്നൻസി ആക്ട് പരിഷ്കരിക്കണമെന്നു പല കോണുകളിൽ നിന്നും ആവശ്യം ഉയരാൻ തുടങ്ങിയിട്ട് നാളുകളേറെയായി. ഗർഭഛിദ്രം നടത്താൻ ഉപാകരിക്കുന്ന ഗുളികകൾ ഇന്ന് വിപണിയിൽ ലഭ്യമാണെന്നിരിക്കെ സുരക്ഷിതമായ ഗർഭഛിദ്രം ഇന്ന് സാധ്യമാണ്. ഈ സാഹചര്യത്തിൽ പഴയ നിയമം കാലഹരണപ്പെട്ടതായി വിദഗ്ധർ ചൂണ്ടിക്കാട്ടി. ബോധവൽക്കരണം ഫലപ്രദമായ ഗർഭ നിരോധന മാർഗങ്ങളും ഔദ്യോഗിക തലത്തിൽ വേണെമെന്നാണ് ആവശ്യം ഉയർന്നിട്ടുള്ളത്.\nWeb Title: 156million abortions in india in 20155per cent unsafe study


ഇറാഖ് പുനര്‍നിര്‍മാണത്തിന് കുവൈത്തിന്റെ 200 കോടി ഡോളര്\nPublished: Feb 15, 2018, 04:00 AM IST\nകുവൈത്ത് സിറ്റി: ഇറാഖിന്റെ പുനര്‍നിര്‍മാണത്തിന് കുവൈത്ത് 200 കോടി ഡോളര് സഹായം നല്‍കുമെന്ന് അമീര് ശൈഖ് സബാ അല്-അഹമ്മദ് അല്-ജാബര് അല്-സബാ അറിയിച്ചു. ഇതില് നൂറുകോടി ഡോളര് വായ്പയായും ബാക്കി നിക്ഷേപമായും നല്‍കും.\nഇറാഖില് ഭീകരര് വരുത്തിവെച്ച നാശനഷ്ടങ്ങളുടെ ആഴം കൃത്യമായി തിട്ടപ്പെടുത്താന് കഴിഞ്ഞിട്ടില്ല. രാജ്യ പുനര്‍നിര്‍മാണച്ചെലവ് ഇറാഖിന് തനിച്ചുതാങ്ങാന് കഴിയില്ല. അന്താരാഷ്ട്ര സമൂഹത്തിന് ഉത്തരവാദിത്വമുണ്ട്. ഇറാഖിന്റെ പുനര്‍നിര്‍മാണത്തിനുവേണ്ടിയുള്ള അന്താരാഷ്ട്ര സമ്മേളനത്തില് കുവൈത്ത് അമീര് പറഞ്ഞു. ആഗോള ഭീകരസംഘടനയായ ഇസ്ലാമിക് സ്റ്റേറ്റിനെ (ഐ.എസ്.) പരാജയപ്പെടുത്തിയതിന് അദ്ദേഹം ഇറാഖി നിവാസികളെ അഭിനന്ദിച്ചു.\nകാര്‍ണിവല് ആഘോഷങ്ങള്‍ക്കിടെ ബൊളീവിയയില് 40 മരണം\nലാ പാസ്: ബൊളീവിയയില് ഒരാഴ്ചയായി നടക്കുന്ന ആഘോഷങ്ങള്‍ക്കിടെ വിവിധ സംഭവങ്ങളില് മരിച്ചത് 40 പേര്. 100 പേര്‍ക്ക് പരിക്കേറ്റു. വാഹനാപകടങ്ങള്, കൊലപാതകം എന്നിവയാണ് മരണകാരണങ്ങള്. 16 പേര് വാഹനാപകടത്തിലും എട്ടുപേര് വാതകടാങ്ക് പൊട്ടിത്തെറിച്ചുമാണ് കൊല്ലപ്പെട്ടത്. കഴിഞ്ഞവര്‍ഷത്തെ കാര്‍ണിവല് ആഘോഷങ്ങള്‍ക്കിടെ 67 പേര് മരിച്ചിരുന്നു.\nഡോക്യുമെന്ററി സിനിമാ നിര്‍മ്മാണ ശില്പശാല സംഘടിപ്പിച്ചു\nനിരവധി സ്ത്രീകള് 'ഫ്രീക്കന്റെ' വലയില് കുടുങ്ങിയെന്ന് സംശയം; ഫോണ്‍കോളുകള് പരിശോധിക്കുന്നു\nഒരുമാസം വീട്ടുജോലിക്ക് നിന്ന് സ്വര്‍ണവുമായി കടന്നു; യുവതി അറസ്റ്റില്\nസൗദിയിൽ കാലാവധിയുള്ള വിസ റദ്ദാക്കാൻ പിഴയീടാക്കില്ല\nജി.സി.സി. രാജ്യങ്ങളിൽനിന്ന് കൂടുതൽ നിക്ഷേപം തേടി ഇന്ത്യ\nഗ്രന്ഥശാല: അപേക്ഷ നീട്ടി\nവിനിമയനിരക്കിലെ വ്യത്യാസം, പ്രവാസികൾ അയക്കുന്ന പണത്തിൽ വർധന\nസിറിയൻ യുദ്ധം: വെടിനിർത്തലാകാമെന്ന് തുർക്കി, അവസാന വിമതനെയും തുരത്തണമെന്ന് റഷ്യ\nഇറാഖിന്റെ പുനരുദ്ധാരണത്തിന് 5.8 ലക്ഷം കോടി രൂപ വേണം\nതിരഞ്ഞെടുപ്പില് റഷ്യ ഇടപെട്ടെന്ന് ബുഷ്\nപ്രവാചകനിന്ദ ആരോപിച്ച് കൊലപാതകം; പ്രതിക്ക് വധശിക്ഷ


കോണ്‍ഫെഡറേഷന് കപ്പ്: ഓസ്‌ട്രേലിയയെ വീഴ്ത്തി ജര്‍മനിയുടെ പരീക്ഷണ സംഘം – Chandrika Daily\nBy ചന്ദ്രിക വെബ് ഡെസ്‌ക് Tuesday June 20, 2017 05:28 am\nകോണ്‍ഫെഡറേഷന് കപ്പ്: ഓസ്‌ട്രേലിയയെ വീഴ്ത്തി ജര്‍മനിയുടെ പരീക്ഷണ സംഘം\nസോചി: ഫിഫ കോണ്‍ഫെഡറേഷന് കപ്പില് യുവതാരങ്ങളുമായി പരീക്ഷണ ടീമിനെ ഇറക്കിയ ജര്‍മനിക്ക് ജയം. രണ്ടിനെതിരെ മൂന്നു ഗോളിന് ഓസ്‌ട്രേലിയയെയാണ് ജോക്കിം ലോയുടെ സംഘം വീഴ്ത്തിയത്. ലാര്‍സ് സ്റ്റിന്‍ഡില്,…\nസോചി: ഫിഫ കോണ്‍ഫെഡറേഷന് കപ്പില് യുവതാരങ്ങളുമായി പരീക്ഷണ ടീമിനെ ഇറക്കിയ ജര്‍മനിക്ക് ജയം. രണ്ടിനെതിരെ മൂന്നു ഗോളിന് ഓസ്‌ട്രേലിയയെയാണ് ജോക്കിം ലോയുടെ സംഘം വീഴ്ത്തിയത്. ലാര്‍സ് സ്റ്റിന്‍ഡില്, ജുലിയന് ഡ്രാക്സ്ലര്, ലിയോണ് ഗോരെറ്റ്‌സ്‌ക എന്നിവര് ജര്‍മനിയുടെ ഗോളുകള് നേടിയപ്പോള് ടോം റോജിക്, ടോമി ജൂറിച്ച് എന്നിവരിലൂടെയായിരുന്നു ഓസ്‌ട്രേലിയയുടെ മറുപടി.\nപ്രധാന താരങ്ങളൊന്നുമില്ലാതെയാണ് ഇറങ്ങിയതെങ്കിലും കളിയുടെ തുടക്കം മുതല് ആധിപത്യം ജര്‍മനിക്കായിരുന്നു. അഞ്ചാം മിനുട്ടില് തന്നെ അവര് മുന്നിലെത്തുകയും ചെയ്തു. വലതുവിംഗില് നിന്നുള്ള ബ്രാന്‍ഡ്റ്റിന്റെ ക്രോസില് നിന്ന് സ്റ്റിന്‍ഡില് അനായാസം ലക്ഷ്യം കാണുകയായിരുന്നു. 41-ാം മിനുട്ടില് ബോക്‌സിന്റെ വരയില് നിന്നുള്ള ഹാഫ് വോളിയിലൂടെ റോജിക് മഞ്ഞപ്പടയെ ഒപ്പമെത്തിച്ചു. പക്ഷേ, മൂന്ന് മിനുട്ടിനകം ലോക ചാമ്പ്യന്മാര് വീണ്ടും മുന്നിലെത്തി. ഗോരറ്റ്‌സ്‌കയെ ഫൗള് ചെയ്തതിന് ഓസ്‌ട്രേലിയ പെനാല്‍ട്ടി വഴങ്ങിയപ്പോള് ഡ്രാക്സ്ലര് നിഷ്പ്രയാസം ലക്ഷ്യം കണ്ടു.\n48-ാം മിനുട്ടില് ജോഷ്വ കിമ്മിഷിന്റെ മനോഹര പാസ് ലക്ഷ്യത്തിലെത്തിച്ച് ഗോരറ്റ്‌സ്‌ക ജര്‍മനിയുടെ ലീഡുയര്‍ത്തി. പൊരുതിക്കളിച്ച ഓസ്‌ട്രേലിയ 56-ാം മിനുട്ടില് ഒരു ഗോള് കൂടി മടക്കി. ജര്‍മന് കീപ്പര് ലെനോയുടെ കയ്യില് തട്ടി മടങ്ങിയ പന്ത് ടോമി ജൂറിച്ച് വലയിലേക്ക് തട്ടുകയായിരുന്നു. ഗോളിലേക്കുള്ള വഴിയില് പന്ത് ഓസീ താരം ജൂറിച്ചിന്റെ കയ്യില് തട്ടിയെങ്കിലും വീഡിയോ അസിസ്റ്റന്റ് റഫറിയുടെ തീരുമാനത്തോടെ ഗോള് അനുവദിക്കുകയായിരുന്നു. 74-ാം മിനുട്ടില് വാഗ്നര് ജര്‍മനിയുടെ ലീഡുയര്‍ത്തിയെന്ന് തോന്നിച്ചെങ്കിലും പന്ത് പോസ്റ്റില് തട്ടി മടങ്ങി.\nCategories: Culture Tags: Ausralia, Confederation cup, fifa, Football, germany, video


വയനാട് ചുരത്തിലെ യാത്രാക്ലേശം പരിഹരിക്കുന്നതിന് കേബിള് കാര് പദ്ധതി\nവയനാട് ചുരത്തിലെ യാത്രാക്ലേശം പരിഹരിക്കുന്നതിനും ടൂറിസം സാധ്യതകളെ ഉപയോഗപ്പെടുത്തുന്നതിനുമായി ചുരത്തിന് സമാന്തരമായി കേബിള് കാര് പദ്ധതി നടപ്പിലാക്കുന്നു. അടിവാരം മുതല് ലക്കിടി വരെ മൂന്നര കിലോമീറ്റര് ദൂരത്തിലാണ് കേബിള് കാര് പദ്ധതി തയാറാക്കുക.\nവയനാട്, കോഴിക്കോട് ജില്ലകളിലെ ടൂറിസം സാധ്യതകള് ഉപയോഗപ്പെടുത്തുന്നതിനായി വയനാട് ചുരത്തിന് സമാന്തരമായാണ് റോപ്പ് വേയിലൂടെ കേബിള്‍കാര് പദ്ധതി നടപ്പിലാക്കുന്നത്. അടിവാരം മുതല് ലക്കിടി വരെ മൂന്നര കിലോമീറ്റര് ദൂരത്തിലാണ് നിര്‍ദിഷ്ട റോപ് വേ പദ്ധതി തയാറാക്കുക. മണിക്കൂറില് 400 പേര്‍ക്ക് യാത്ര ചെയ്യാവുന്നതും ആറ് സീറ്റുകള് ഉള്ളതുമായിരിക്കും കേബിള് കാറുകള്.\nഅടിവാരത്തിനും ലക്കിടിക്കും ഇടയില് നാല്‍പതോളം ടവറുകള് സ്ഥാപിച്ചാണ് റോപ് വേ തയാറാക്കുക. 15 മിനിറ്റ് മുതല് 20 മിനിറ്റ് വരെയുള്ള സമയത്തിനുള്ളില് ഒരു വശത്തേക്കുള്ള യാത്ര പൂര്‍ത്തിയാക്കാനാവും. ചുരത്തിന്റെയും വനത്തിന്റെയും സൗന്ദര്യം ആസ്വദിക്കാനും കഴിയും. കേബിള് കാര് പദ്ധതി വരുന്നതോടെ ചുരത്തിലെ തിരക്ക് കുറക്കാനാകുമെന്നും കണക്കുകൂട്ടുന്നു.\nകോഴിക്കോട് കളക്ടറുടെ അധ്യക്ഷതയില് കളക്ടറേറ്റില് ചേര്‍ന്ന യോഗത്തിലാണ് പദ്ധതിക്ക് അന്തിമരൂപം നല്‍കിയത്. ജോര്‍ജ് എം തോമസ് എംഎല്‍എ, ഇരു ജില്ലകളിലെയും ഡിടിപിസി അധികൃതര്, വനം, റവന്യൂ, പൊതുമരാമത്ത് വകുപ്പ് ഉദ്യോഗസ്ഥര്, ജനപ്രതിനിധികള് തുടങ്ങിയവര് പങ്കെടുത്തു. ടൂറിസം, വനം, റവന്യൂ വകുപ്പ് മന്ത്രിമാരുടെ സംയുക്ത യോഗത്തില് പദ്ധതിയുടെ വിശദമായ രൂപരേഖ അവതരിപ്പിക്കും\nRead more on: wayand\nവയനാട്ടിൽ കൊവിഡ് മരണം\nസംസ്ഥാനത്ത് ഇന്ന് രണ്ട് കൊവിഡ് മരണം; മരിച്ചത് വയനാട്, കണ്ണൂർ സ്വദേശികൾ\nതാന് എത്തിയശേഷം ആശുപത്രിയിലേക്ക് കൊണ്ടുപോയാല് മതിയെന്ന് പറഞ്ഞിട്ടില്ല: ഷഹലയുടെ അച്ഛന്\n24 സര്‍വേ; വയനാട്ടില് രാഹുലിന് വമ്പന് വിജയം\nവയനാട്ടില് മാവോയിസ്റ്റ് സാന്നിധ്യം


യെസ്ഡി ബൈക്കുകള് ഇന്ത്യന് നിരത്തുകളിലേക്ക് തിരിച്ച് എത്തുന്നു\n24 July 2017 9:21 AM GMT\nഎണ്‍പതുകളിലെയും തൊണ്ണൂറുകളിലെയും യുവാക്കളുടെ ഹരമായിരുന്ന യെസ്ഡി ബൈക്കുകള് ഇന്ത്യന് നിരത്തുകളിലേക്ക് തിരിച്ച് എത്തുകയാണ്. ജാവ ബ്രാന്‍ിനെ ഏറ്റെടുത്ത മഹീന്ദ്ര അടുത്ത രണ്ടു വര്‍ഷത്തിനുള്ളില് യെസ്ഡി ബൈക്കുകള് നിരത്തിലെത്തിക്കാനുള്ള പരിശ്രമത്തിലാണ്. ഇതിനായി 2018-ലെ ഗ്രേറ്റ് നോയിഡയില് നടക്കുന്ന ഓട്ടോ എക്‌സ്‌പോയില് യെസ്ഡി 350 കണ്‍സെപ്റ്റ് മോഡല് എത്തിക്കാനായിട്ടുള്ള ഒരുക്കങ്ങള് തുടങ്ങി കഴിഞ്ഞു.\n350 സിസി ഫോര് സ്‌ട്രോക്ക് എഞ്ചിനാണ് യെസ്ഡി 350-യില് ഉല്‍പ്പടുത്തിയിരിക്കുന്നത്. 26 ബിഎച്ച്പി കരുത്തും 32 എന് എം ടോര്‍ക്ക് എഞ്ചിനുമാണ്.5സ്പീഡാണ് ഗിയര് ബോക്‌സ്. സുരക്ഷയ്ക്കായി ഓപ്ണഷലായി ആന്റി-ലോക്കിങ് ബ്രേക്കിങ് സിസ്റ്റം ഉള്‍പ്പെടുത്തുന്ന ബൈക്കിന് ഏകദേശം 1.2 ലക്ഷം മുതല് 1.5 ലക്ഷം രൂപ വരെയാകും വിപണി വില പ്രതീക്ഷിക്കുന്നത്.\nപഴയ രൂപത്തില് ആധുനിക ഫീച്ചേഴ്‌സ് ഉള്‍പ്പെടുത്തിയായിരിക്കും യെസ്ഡി എത്തുക. മഹീന്ദ്രയുടെ പിതംബൂര് പ്ലാന്റില് യെസ്ഡി 350-ന്റെ പണി പൂര്‍ത്തിയായികൊണ്ടിരിക്കുകയാണ്. പുതിയതായി യെസ്ഡിയുടെ വെബ്‌സൈറ്റും കമ്പനി ആരംഭിച്ചിട്ടുണ്ട്.\nAutoExpo bike JawaYezdi mahindra motorcycles yezdi350


സാമ്പത്തിക ബുദ്ധിമുട്ടനുഭവിക്കുന്ന പ്രവാസികള്‍ക്ക് എംബസികള് വഴി ടിക്കറ്റ് എടുത്ത് നല്‍കണം; കേന്ദ്ര വിദേശകാര്യ മന്ത്രിക്ക് എ.കെ.ആന്‍റണിയുടെ കത്ത് – Jaihind TV\nസാമ്പത്തിക ബുദ്ധിമുട്ടനുഭവിക്കുന്ന പ്രവാസികള്‍ക്ക് എംബസികള് വഴി ടിക്കറ്റ് എടുത്ത് നല്‍കണം; കേന്ദ്ര വിദേശകാര്യ മന്ത്രിക്ക് എ.കെ.ആന്‍റണിയുടെ കത്ത്\nന്യൂഡല്‍ഹി: മടങ്ങിവരാന് ആഗ്രഹിക്കുന്ന പ്രവാസികളില് ടിക്കറ്റെടുക്കാന് സാമ്പത്തിക ശേഷിയില്ലാത്തവര്‍ക്ക് അതാത് രാജ്യങ്ങളിലെ ഇന്ത്യന് എംബസികള് വഴി ടിക്കറ്റ് എടുത്ത് നല്‍കണമെന്ന് ആവശ്യപ്പെട്ട് കോണ്‍ഗ്രസ് പ്രവര്‍ത്തക സമിതി അംഗം എ.കെ.ആന്‍റണി കേന്ദ്ര വിദേശകാര്യ മന്ത്രി ഡോ.എസ്.ജയശങ്കറിന് കത്ത് നല്‍കി. പ്രവാസികള്‍ക്ക് മടങ്ങാനായി കൂടുതല് വിമാന സര്‍വ്വീസുകള് ഏര്‍പ്പെടുത്തണമെന്നും കത്തില് അദ്ദേഹം ആവശ്യപ്പെട്ടു.\nഅഞ്ച് ലക്ഷം പ്രവാസികളാണ് കേരളത്തിലേക്ക് മടങ്ങാനായി സംസ്ഥാന സര്‍ക്കാരിന്‍റെ നോര്‍ക്ക റൂട്ട്‌സ് വഴി പേര് രജിസ്റ്റര് ചെയ്തിട്ടുള്ളത്. അതും രജിസ്‌ട്രേഷന് ആരംഭിച്ച് ഒരാഴ്ച്ച കൊണ്ട്. ഇതില് ഒരു ലക്ഷത്തോളം പേര് കൊവിഡ് മൂലം ഏറ്റവും ബുദ്ധിമുട്ടനുഭവിക്കുന്ന ഗര്‍ഭിണികള്, കുട്ടികള്, പ്രായമായവര്, ജോലി നഷ്ടപ്പെട്ടവര് തുടങ്ങിയവരാണ്.\nമടങ്ങിവരാന് ആഗ്രഹിക്കുന്നവരില് നല്ലൊരു ശതമാനവും കടുത്ത സാമ്പത്തിക പ്രതിസന്ധി നേരിടുന്നവരാണ്. ഇത്തരത്തിലുള്ളവര്‍ക്ക് അതാത് രാജ്യങ്ങളിലെ എംബസികള് വഴി മടക്കയാത്രയ്ക്കുള്ള ടിക്കറ്റ് എടുത്ത് നല്‍കണം. ഇനിയും കൂടുതല് പ്രവാസികള് മടങ്ങാന് താല്‍പ്പര്യം കാണിച്ച് മുന്നോട്ടുവരാന് സാധ്യതയുണ്ട്. അത്തരമൊരു സാഹചര്യം മുന്നില് കണ്ട് കൂടുതല് വിമാന സര്‍വ്വീസുകള് ആരംഭിക്കണമെന്ന ആവശ്യവും കത്തില് എ.കെ.ആന്‍റണി മുന്നോട്ടുവച്ചു.


Actor prakash paul says he have brain tumor, but he avoided treatment | തലച്ചോറില് ട്യൂമര് ചുമന്നാണ് ജീവിക്കുന്നത്, നാക്ക് ഒരു വശം പൊള്ളി മരവിച്ചെന്ന് നടന് പ്രകാശ് പോള് - Malayalam Oneindia\n6 min ago ബിജെപിയുടെ ഗുജറാത്ത് പിടിക്കാൻ കെജ്രിവാൾ, നിയമസഭാ തിരഞ്ഞെടുപ്പിൽ എല്ലാ സീറ്റിലും ആപ് മത്സരിക്കും\n18 min ago യൂട്യൂബിലൂടെ വാരിക്കൂട്ടുന്നത് ലക്ഷങ്ങള്, കൃഷ്ണ കുമാറിന്റെയും ബഷീര് ബഷിയുടെയും വരുമാനം, ഒരു മാസത്തെ കണക്ക്\n35 min ago മന്ത്രിസഭാ പുനഃസംഘടന: കേന്ദ്രത്തിൽ തിരക്കിട്ട ചർച്ചകൾ, ലക്ഷ്യം നിയമസഭാ തിരഞ്ഞെടുപ്പ്\nPublished: June 11 2021, 23:28 [IST]\nകടമറ്റത്ത് കത്തനാര് ഈ പേര് പറഞ്ഞാല് എല്ലാവരുടെയും മനസ്സിലേക്ക് വരുന്നത് ഏഷ്യാനെറ്റിലെ സൂപ്പര് ഹിറ്റായ സീരിയലാണ്. ആ സീരിയലില് കത്തനാരുടെ കഥാപാത്രം അവതരിപ്പിച്ച പ്രകാശ് പോള് ഇന്നും അറിയപ്പെടുന്ന താരമാണ്. എന്നാല് തന്റെ ജീവിതത്തിലുണ്ടായ ഒരു അപ്രതീക്ഷിത വഴിത്തിരിവിനെ കുറിച്ച് പറയുകയാണ്. താന് ജീവിതത്തില് വളരെയധികം വേദന അനുഭവിച്ചാണ് കഴിയുന്നത്. അതിന് കാരണം ശരീരത്തില് ട്യൂമറാണെന്നും പ്രകാശ് പോള് വെളിപ്പെടുത്തുന്നു.\nഒരു പല്ല് വേദനയോടെയായിരുന്നു തുടക്കം. 2016ലാണ് ആദ്യമായി ഭയപ്പെടുത്തിയ സംഭവം നടന്നത്. പല്ലുവേദന വന്ന ശേഷം നാടന് മരുന്നുകളായിരുന്നു പരീക്ഷിച്ചത്. അതായിരിക്കും നല്ലതെന്ന തോന്നലിലായിരുന്നു ഇത്. എന്നാല് നാക്കിന്റെ ഒരു വശം ആകെ പൊള്ളിപ്പോയി. ശരിക്കും പറഞ്ഞാല് മരവിച്ചുപോയ അവസ്ഥ. അപ്പോഴും മരുന്നിന്റെ പ്രശ്‌നമാണെന്ന് കരുതി ഒരു മാസം താനൊന്നും ചെയ്തില്ലെന്നും പ്രകാശ് പോള് പറഞ്ഞു.\nഒരു യൂട്യൂബ് ചാനലിന് നല്‍കിയ അഭിമുഖത്തില് ജീവിതത്തിലെ ഏറ്റവും ദുഷ്‌കരമായ നിമിഷത്തെ താന് നേരിട്ട് കൊണ്ടിരിക്കുകയാണ് താനെന്ന് പ്രകാശ് വെളിപ്പെടുത്തിയത്. ഒടുവില് നാടന് മരുന്ന് ഫലിക്കാതിരുന്നപ്പോള് ഒരു ഡോക്ടറിനെ താന് കാണിച്ചു. ആ ഡോക്ടര് ന്യൂറോളജിസ്റ്റിനെ കാണാനാണ് പറഞ്ഞത്. തുടര്‍ന്നാണ് കുറെ സ്‌കാനും ടെസ്റ്റുമൊക്കെ നടത്തി. ഒടുവിലാണ് ആ ഭയപ്പെടുത്തുന്ന കാര്യം ഞാനറിഞ്ഞത്. അത് സ്‌ട്രോക്കായിരുന്നു.\nഇടയ്ക്ക് വീണ്ടും സ്്കാന് ചെയ്തു. ഇപ്പോഴാണ് തലച്ചോറിനുള്ളില് ട്യൂമറുണ്ടെന്ന് കണ്ടെത്തിയത്. ഇതോടെയാണ് ആര്‍സിസിയില് എത്തിയതെന്ന് അഭിമുഖത്തില് പ്രകാശ് പറഞ്ഞു. തലച്ചോറിനുള്ളില് താഴെയായിട്ടാണ് ട്യൂമറുള്ളത്. സര്‍ജറി ചെയ്യുന്നത് അത്ര എളുപ്പമുള്ള കാര്യമല്ല. സര്‍ജറിക്ക് കഴുത്ത് വഴി ഡ്രില് ചെയ്യണ. ഇത് ഡോക്ടറും പറഞ്ഞിരുന്നു. ഇതോടെ വേണ്ടെന്ന് വെക്കുകയായിരുന്നു.\nതലച്ചോറിന്റെ ഉള്ളില് താഴെയായിട്ടായിരുന്നു ട്യൂമറുണ്ടായിരുന്നു. ഇത് പുറത്തായിരുന്നെങ്കില് സര്‍ജറി ചെയ്യാന് എളുപ്പമായിരുന്നു. തേങ്ങാപ്പിണാക്ക് പോലെയാണ് തലയ്ക്കുള്ളില് ട്യൂമര് ഉണ്ടായിരുന്നത്. അഞ്ചാറ് ദിവസം ചികിത്സയുടെ ഭാഗമായി അവിടെ ഒബ്‌സര്‍വേഷനില് ഞാന് കഴിയുകയും ചെയ്തു. പിന്നീട് ശസ്ത്രക്രിയയൊക്കെ വേണമെന്ന് പറഞ്ഞതോടെ ഞാന് ഇങ്ങ് തിരിച്ചുപോരുകയായിരുന്നു. പിന്നെ ട്രീറ്റ്‌മെന്റ് ഒന്നും ഞാന് ചെയ്യാനും പോയിട്ടില്ലെന്ന് പ്രകാശ് പറഞ്ഞു.\nആര്‍സിസിയില് നിന്ന് പോന്ന ശേഷം ഞാന് ഒരു ട്രീറ്റ്‌മെന്റും നടത്തിയിട്ടില്ല. അത് ഞാന് തനിയെ എടുത്ത തീരുമാനമാണ്. രോഗം എവിടെയെങ്കിലും എത്തിയ ശേഷം തീരുമാനിക്കാം. തന്റെ രോഗം മാറിയോ എന്ന് ഇതുവരെ പരിശോധിച്ചിട്ടുമില്ല. ഇടയ്ക്ക് സംസാരിക്കാനുള്ള ബുദ്ധിമുട്ടുണ്ടാവാറുണ്ട്. പക്ഷേ ആശുപത്രിയിലൊന്നും വേദന ഉണ്ടെന്ന് കരുതി പോകാറില്ല. ഒന്നുകില് മരിക്കും, അല്ലെങ്കില് രക്ഷപ്പെടും. ഈ രണ്ട് സാധ്യതകള് മാത്രമല്ലേ ഉള്ളൂ എന്ന് അറിയാമെന്നും പ്രകാശ് വ്യക്തമാക്കി\nഡോക്ടര്‍മാര് എന്നെ വിളിച്ചിരുന്നു. പക്ഷേ കഴിഞ്ഞ നാല് വര്‍ഷമായി ഞാന് ഒരു ചികിത്സയും നടത്തുന്നില്ല. ചികിത്സിക്കാന് ഭാര്യയും മക്കളും നിര്‍ബന്ധിക്കുന്നുണ്ട്. എന്നാല് എന്നെ വിശ്വസിക്കുന്നുണ്ട് ഞാന്. അതുകൊണ്ട് ആശുപത്രിയില് പോവില്ലെന്ന് തീരുമാനിച്ചിരിക്കുകയാണെന്നും അദ്ദേഹം വ്യക്തമാക്കി.\nഎനിക്ക് സാമ്പത്തിക പ്രശ്‌നങ്ങളൊന്നുമില്ല. മരിക്കുമെന്ന ഭയവുമില്ല. രോഗിയാണെന്നറിഞ്ഞാല് മരിക്കാന് ഭയമുണ്ടാവും. അതൊന്നും എനിക്കില്ല. ഇപ്പോളെനിക്ക് 62 കഴിഞ്ഞു. ചികിത്സയില്ലെന്ന ഉറച്ച നിലപാടിലാണ്. നൂറനാടായിരുന്നു ഞാന് ജനിച്ചത്. പിന്നെ കോട്ടയേത്തക്ക് മാറി. ഇപ്പോള് താമസിക്കുന്നത് തിരുവനന്തപുരത്താണ്. ഈസ്റ്ററൊക്കെ ആകുമ്പോള് യേശുക്രിസ്തുവാകാനൊക്കെ ഡിമാന്‍ഡാണ്. കോഴിക്ക് ചിമാന്‍ഡ് കൂടുന്നത് പോലെയാണ്. കടമറ്റ് കത്തനാര് ഒന്ന് കൂടി ചെയ്യണമെന്നതാണ് ലക്ഷ്യം അതിന്റെ സ്‌ക്രിപ്റ്റ് മനസ്സിലുണ്ടെന്നും പ്രകാശ് പറഞ്ഞു.\nവരുമാനമില്ല, ഉറക്കമില്ലാത്ത രാത്രികളാണ്; ഷൂട്ടിങ്ങിന് അനുവാദം നല്‍കണം, മുഖ്യമന്ത്രിക്ക് കത്ത്\nactor serial ഏഷ്യാനെറ്റ് asianet\nactor prakash paul says he have brain tumor, but he avoided treatment\nStory first published: Friday, June 11, 2021, 23:28 [IST]


ശില്‍പിയും നാടക കലാകാരനുമായ കെ.പി.കുഞ്ഞിരാമന് അന്തരിച്ചു - vatakara News\nHome News ശില്‍പിയും നാടക കലാകാരനുമായ കെ.പി.കുഞ്ഞിരാമന് അന്തരിച്ചു\nശില്‍പിയും നാടക കലാകാരനുമായ കെ.പി.കുഞ്ഞിരാമന് അന്തരിച്ചു\nഒഞ്ചിയം: പ്രശസ്ത ചിത്രകാരനും ശില്‍പിയും നാടക കലാകാരനുമായ കെ.പി.കെ എന്ന ചുരുക്കപ്പേരിലറിയപ്പെടുന്ന കെ.പി.കുഞ്ഞിരാമന് (87) അന്തരിച്ചു. സംവിധാനം, ചമയം, രംഗപടം, ഗാനാലാപനം എന്നീ മേഖലകളിലും പ്രശസ്തനായി. ഒഞ്ചിയത്തിന്റെ കഥ, രക്തസാക്ഷി, ഗര്‍ജ്ജനം, കുഞ്ഞാലി മരക്കാര്, ബ്രഹ്‌മരക്ഷസ്സ്, തുടങ്ങി 35 ലേറെ നാടകങ്ങള് രചിച്ചു. നമ്മളൊന്ന് തെരുവ് നാടകവും രചിച്ചു. തെരഞ്ഞെടുത്ത നാടകങ്ങള് എന്ന പുസ്തകവും പ്രസിദ്ധീകരിച്ചു.\nഒഞ്ചിയത്തിന്റെ സമരപുത്രന് മണ്ടോടി കണ്ണന്റെ സമരജീവിതം ഇതിവൃത്തമായ ഒഞ്ചിയത്തിന്റെ കഥ നിരവധി വേദികളില് അവതരിപ്പിച്ചു. രക്തസാക്ഷി വാണിമേല് കുഞ്ഞിരാമന്റെ പോരാട്ടം വിവരിക്കുന്ന ഗര്‍ജ്ജനം ഏറെ ശ്രദ്ധ നേടിയ നാടകമായിരുന്നു.\nസാമൂഹ്യ പ്രതിബന്ധത നിറഞ്ഞ രചനകള്‍ക്ക് ആസ്വാദകരില് വന് സ്വീകാര്യതയായിരുന്നു.\nഭാര്യ: രമാവതി. മക്കള്: ശശികുമാര് (മിനി ഇന്‍ഡസ്ട്രിസ്, ഓര്‍ക്കാട്ടേരി), പ്രഭകുമാര് ഒഞ്ചിയം (ശില്‍പി, അധ്യാപകന്), പ്രദീപ് കുമാര് (ഫൈന് ആര്‍ട്‌സ് കൊച്ചി), പ്രശാന്തിനി (സിപിഎം ചൊക്ലി ബ്രാഞ്ചംഗം). മരുമക്കള്: മിനി, സുമതി, ശ്രീദേവി, കെ.പവിത്രന് (സിപിഎം പന്ന്യന്നൂര് ലോക്കല് കമ്മറ്റിയംഗം). സഹോദരങ്ങള്: നാരായണി, പരേതനായ അച്ചുതന്, ഗോവിന്ദന്, പാര്‍വ്വതി.\nPrevious article‘സുഗതകുമാരി സ്മൃതി വൃക്ഷം’ പദ്ധതിക്ക് തുടക്കമായി\nNext articleവ്യാപക കൃഷി നാശം: നഷ്ടപരിഹാരം തേടി മന്ത്രിക്ക് എംഎല്‍എയുടെ നിവേദനം


മുപ്പത് വർഷം കൊണ്ട് ഗ്രാമത്തിലേക്ക് വെള്ളമെത്തിക്കാൻ മൂന്നുകിലോമീറ്റർ നീളത്തിൽ കനാൽ; കർഷകന് ട്രാക്ടർ സമ്മാനിച്ച് ആനന്ദ് മഹീന്ദ്ര - BIGNEWSLIVE | Latest Malayalam News\nഗയ: ഗ്രാമത്തിലേക്ക് സമീപത്തെ മലമുകളിൽ നിന്നും ഒഴുകിയെത്തുന്ന ജലം എത്തിക്കാനായി മുപ്പതുവർഷം കൊണ്ട് മൂന്നുകിലോമീറ്റർ നീളത്തിൽ കനാൽ തനിച്ച് വെട്ടിയുണ്ടാക്കിയ കർഷകനെ ആദരിച്ച് മഹീന്ദ്ര ഗ്രൂപ്പ് ചെയർമാൻ ആനന്ദ് മഹീന്ദ്ര. ബിഹാറിലെ ലോങ്കി ഭുയാനെന്ന കർഷകനാണ് ഗ്രാമത്തിലെ കന്നുകാലികൾക്കും മനുഷ്യർക്കും എല്ലാം ഉപകരിക്കും വിധത്തിൽ വെള്ളം ഉപയോഗിക്കാനായി ഒറ്റയ്ക്ക് കനാൽ വെട്ടിയത്. ഇദ്ദേഹത്തിന് ഒരു ട്രാക്ടർ സമ്മാനിച്ചുകൊണ്ടാണ് ആനന്ദ് മഹീന്ദ്ര തന്റെ സ്‌നേഹം അറിയിച്ചത്.\nലോങ്കി കനാൽ വെട്ടിയത് വലിയ വാർത്തയായിരുന്നു. ഇദ്ദേഹത്തെ ബിഹാറിലെ കനാൽ മനുഷ്യനെന്നാണ് പലരും ഇദ്ദേഹത്തെ വിശേഷിപ്പിച്ചത്. സംഭവം ശ്രദ്ധയിൽ പെട്ടതോട് 30 കൊല്ലം കൊണ്ട് ലോങ്കി തീർത്ത കനാൽ താജ്മഹലും പിരമിഡും പോലെ മഹത്തായൊരു സ്മാരകമാണെന്ന് ആനന്ദ് മഹീന്ദ്ര വിശേഷിപ്പിക്കുകയും ചെയ്തു. ഇദ്ദേഹത്തിന് ട്രാക്ടർ നൽകി ആദരിക്കാൻ ആഗ്രഹിക്കുന്നതായും ആനന്ദ് മഹീന്ദ്ര ട്വീറ്റ് ചെയ്തിരുന്നുു. ഈ നിർദേശം ലഭിച്ച മഹീന്ദ്ര ജീവനക്കാർ ബിഹാറിലെ മഹീന്ദ്രയുടെ ഡീലർ പങ്കാളിയുടെ സഹായത്തോടെ കഴിഞ്ഞ ദിവസം വൈകുന്നേരത്തോടെ തന്നെ ലോങ്കിക്ക് ട്രാക്ടർ കൈമാറുകയായിരുന്നു.\nപിന്നാലെ, ലോങ്കിക്ക് ട്രാക്ടർ കൈമാറുന്ന ചിത്രം പങ്കുവെച്ചുകൊണ്ട് ആനന്ദ് തന്റെ സന്തോഷം പ്രകടിപ്പിച്ചു. തന്റെ നിർദേശം വളരെ വേഗത്തിൽ നടപ്പാക്കിയ മഹീന്ദ്ര ഫാം എക്യുപ്‌മെന്റ് സെക്ടർ പ്രസിഡന്റ് ഹേമന്ദ് സിക്കയെയും സംഘാംഗങ്ങളേയും അഭിനന്ദിക്കാനും അദ്ദേഹം മറന്നില്ല. ഡീലർ പാർട്ണർക്കും തന്റെ നന്ദി അദ്ദേഹം അറിയിച്ചിട്ടുണ്ട്\nTags: Anand MahindraBihargayaIndialaungi bhuiyan


അറബ് നാട്ടിൽ അകലെയെങ്ങാണ്ട് 🐪🐪🐪🐪🐪 | Malayali Manasu\nHome Special അറബ് നാട്ടിൽ അകലെയെങ്ങാണ്ട് 🐪🐪🐪🐪🐪\nഅറബ് നാട്ടിൽ അകലെയെങ്ങാണ്ട് 🐪🐪🐪🐪🐪\nസുജ പാറുകണ്ണിൽ ✍\nചെറുപ്പം മുതൽ അറബി കഥകൾ, ഇസോപ്പ് കഥകളും, അലാവുദീനും അത്ഭുത വിളക്കും ഒക്കെ കേട്ടും വായിച്ചും വളർന്നത് കൊണ്ടാകും ആ നാടിനോട് ഒരു ഇഷ്ടം ഉണ്ടായിരുന്നു.\nപിന്നീട് ഗൾഫിൽ ജോലിക്ക് പോയി വരുന്നവർ അവിടുത്തെ കഥകൾ വിവരിക്കുമ്പോൾ അത്ഭുതത്തോടെ കേട്ടിരിക്കും.\nഒരിക്കൽ ഒരു വിരുതൻ അവിടെയുള്ള കാറുകളെ കുറിച്ച് വിവരിക്കുകയാണ്. അമ്പാസിഡറും പ്രിമിയർ പദ്മിനിയും പോലെയുള്ള കാറുകൾ മാത്രം നമ്മുടെ നിരത്തിൽ ഓടിയിരുന്ന കാലം ആണ്. എനിക്കാണേൽ കാറുകളെ കുറിച്ച് വലിയ വിവരം ഒന്നുമില്ല അന്നും ഇന്നും. കൂടെ ജോലിചെയ്യുന്ന അറബി പെണ്ണ് ദിവസവും മാറി മാറി പോർഷേ പോലെയുള്ള കാറുകൾ ഓടിച്ചു വരുമ്പോൾ ഞാൻ മനസ്സിൽ പറയും. നിങ്ങൾ ഒക്കെ ചക്രം എന്ന് കേൾക്കുന്നതിനും മുൻപേ എന്റെ വീട്ടിൽ കാളവണ്ടി ഉണ്ടായിരുന്നു പിന്നെയാ എന്ന്. കിട്ടാത്ത മുന്തിരി പുളിക്കും എന്നാണല്ലോ.\nഅപ്പോൾ നമ്മുടെ ഗൾഫുകാരൻ കാറുകളെക്കുറിച്ചുള്ള കഥ പറയുന്നതിനിടയിൽ ഒരു തള്ള് തള്ളി. അവിടുത്തെ കാറുകൾ ആവശ്യത്തിന് അനുസരിച്ചു വലുതാക്കാനും ചെറുതാക്കാനും പറ്റുമത്രേ.വഴി ചെറുതാണേൽ കാറ് ചെറുതാക്കാം.അത് കേട്ടപ്പോൾ എന്റെ കുഞ്ഞി തലയിൽ ബൾബ് മിന്നി. മിന്നല് കുരുത്തം കെട്ട ചോദ്യം ആയി പുറത്തു വന്നു. കാറ് ചെറുതാകുമ്പോൾ അതിൽ ഇരിക്കുന്ന ആളുകളോ? കഥയിൽ ചോദ്യം ഇല്ല എന്നൊന്നും അന്നറിയില്ല. അയാൾ രൂക്ഷമായ നോട്ടം കൊണ്ട് എന്നെ നേരിട്ടു.\nഗൾഫിൽ ഇപ്പോൾ കാറുകൾ പറക്കുന്നു, ഡ്രൈവർ ഇല്ലാതെ ഓടുന്നു. ഇതൊക്കെ ഇവിടെ ഇപ്പോഴത്തെ തലമുറയോട് പറയാൻ ചെന്നാൽ ഇതാ ഇപ്പൊ വലിയ കാര്യം എന്ന് അവർ ചോദിക്കും.\nഗൾഫിൽ ബസ് യാത്രയും സുഖം ആണ്. കണ്ടക്ടർ ബാക്കി തരാതിരിക്കുമോ എന്ന പേടി ഒന്നും വേണ്ട. കാർഡ് പഞ്ച് ചെയ്യുക ആണല്ലോ. ഗൾഫിൽ അങ്ങനെ യാത്ര ചെയ്യുന്ന ഒരാൾ നാട്ടിൽ ബസിൽ കയറിയപ്പോൾ പറ്റിയ അബദ്ധം എവിടെ ആണ് പോകേണ്ടത് എന്ന് കണ്ടക്ടർ ചോദിച്ചപ്പോൾ അദ്ദേഹം ഉഷ കുഞ്ഞമ്മയുടെ വീട്ടിൽ പോകണം എന്ന് പറഞ്ഞത്രേ. നാട്ടിൽ എത്തിയാൽ ഇവിടുത്തെ തിക്കും തിരക്കും എല്ലാം കണ്ട് കുറെ ദിവസത്തേക്ക് കിളി പോയ അവസ്ഥ ആണല്ലോ.\nഎനിക്ക് പറ്റിയത് ഇതിലും വലിയ അബദ്ധം ആണ്. പ്രൈവറ്റ് ബസിൽ കയറി മുകളിൽ കമ്പിയിൽ പിടിച്ചു നിന്നതാണ്. മുറുക്കി പിടിക്കേണ്ടതായിരുന്നു. ഇൻഡിക്കേറ്റർ ഇടാതെ എപ്പോൾ വേണമെങ്കിലും എങ്ങോട്ട് വേണമെങ്കിലും വെട്ടി തിരിക്കുന്ന ഓട്ടോക്കാരും ബൈക്കുകാരും ഉള്ള നാട് അല്ലേ. തെറ്റ് എന്റേത് ആണ് ചിന്തിക്കണമായിരുന്നു. ഡ്രൈവർ പെട്ടന്ന് ബ്രേക്ക് ചവിട്ടിയതും കൈ കമ്പിയിലൂടെ മുൻപിലേക്കു തെന്നി ഞാൻ മുന്നോട്ടു ആഞ്ഞു മുൻപിൽ നിന്നിരുന്ന ഒരു ചേട്ടന്റെ കവിളിൽ ഒരു ഉമ്മ കൊടുത്തു.\nവളരെ അപ്രതീക്ഷിതമായി കൈവന്ന സൗഭാഗ്യത്തിൽ ഞെട്ടിത്തെറിച്ചു ഇതൊക്കെ എവിടുന്നു വേലിയും പൊളിച്ചു വരുന്നു എന്ന മട്ടിൽ ചേട്ടൻ എന്നെ ഒന്ന് നോക്കി. ഞാൻ വളരെ ഭാവ്യതയോടെ ഒരു സോറി പറഞ്ഞു. ബസിനു അടിയിൽ പാതാളം ഉണ്ടായിരുന്നെങ്കിൽ എന്നും എവിടുന്നു എങ്കിലും വാമനൻ പ്രത്യക്ഷപ്പെട്ടു എന്നെ ചവിട്ടി താഴ്ത്തിയിരുന്നെങ്കിൽ എന്നും ഞാൻ ആഗ്രഹിച്ചു. ബസിൽ ഇരിക്കുന്നവർ എല്ലാം ഈ കാഴ്ച കണ്ട് എന്നെ തന്നെ ആണ് നോക്കുന്നത് എന്ന് എനിക്ക് തോന്നി. എനിക്ക് ആകെ നാണക്കേട് ആയി.ഏതോ ഒരു സ്റ്റോപ്പിൽ ബസ് നിർത്തിയതും ഞാൻ ചാടി ഇറങ്ങി. കണ്ടക്ടർ പുറകെ വിളിക്കുന്നു. നിങ്ങളുടെ സ്റ്റോപ്പ് ആയില്ല ഇതല്ല സ്റ്റോപ്പ് എന്ന് പറഞ്ഞ്. മാനം പോയി പിന്നല്ലേ സ്റ്റോപ്പ്.\nകൂടുതൽ അറബി കഥകൾ അടുത്ത ആഴ്ച\nMathukutty January 14, 2022\tAt\t2:35 AM\nCongratulations 👏 continue\nDelsy January 14, 2022\tAt\t2:49 AM\nSweet and short! Keep going!!!\nPrevious articleഒരു എഞ്ചിനീയറുടെ സർവ്വീസുത്സവം -74\nNext articleവിശപ്പിന്റെ നിലവിളികൾ (കവിത)


lois-sofia– News18 Malayalam\nബി.ജെ.പി വിരുദ്ധ മുദ്രാവാക്യം: ലോയിസ് സോഫിയയുടെ അറസ്റ്റിനെതിരെ സ്റ്റാലിന്\nUpdated: September 4, 2018, 12:27 PM IST\nചെന്നൈ: വിമാനത്താവളത്തില് ബി.ജെ.പി വിരുദ്ധ മുദ്രാവാക്യം വിളിച്ചെന്ന് ആരോപിച്ച് തമിഴ് എഴുത്തുകാരിയും ഗവേഷക വിദ്യാര്‍ഥിനിയുമായ ലോയിസ് സോഫിയയെ അറസ്റ്റ് ചെയ്തതിനെതിരെ തമിഴ്‌നാട്ടില് പ്രതിഷേധം ശക്മാകുന്നു. അറസ്റ്റിനെതിരെ ഡി.എം.കെ അധ്യക്ഷന് എം.കെ സ്റ്റാലിനും രംഗത്തെത്തി.\nബി.ജെ.പിക്കെതിരെ സംസാരിക്കുന്നവരെ അറസ്റ്റ് ചെയ്യാന് തുടങ്ങിയാല് എത്ര ലക്ഷം പേരെ അറസ്റ്റ് ചെയ്യേണ്ടിവരുമെന്ന് സ്റ്റാലിന് ചോദിച്ചു. അങ്ങനെയെങ്കില് എന്നെയും അറസ്റ്റ് ചെയ്യണം. അറസ്റ്റു ചെയ്ത നടപടി ജനാധിപത്യവിരുദ്ധമാണെന്നും സ്റ്റാലിന് വ്യക്തമാക്കി.\nഅറസ്റ്റിലായ ലോയിസ് സോഫിയയെ പൊലീസ് ആശുപത്രിയില് പ്രവേശിപ്പിച്ചു. തൂത്തുക്കുടി വിമാനത്താവളത്തില് വച്ചാണ് ബി.ജെ.പി തമിഴ്‌നാട് സംസ്ഥാന അധ്യക്ഷന് തമിഴിസൈ സൗന്ദര്‍രാജന് കേള്‍ക്കെ, ബി.ജെ.പിയുടെ ഫാസിസ ഭരണം തുലയട്ടെയെന്ന് സോഫി മുദ്രാവാക്യം മുഴക്കിയത്. ഇതേത്തുടര്‍ന്ന് ഇവരെ പൊലീസ് അറസ്റ്റ് ചെയ്യുകയായിരുന്നു.\nഇതിനിടെ തമിഴസൈ സൗന്ദര്‍രാജന് ഉള്‍പ്പെടെയുള്ള ബി.ജെ.പി നേതാക്കള് മോശമായി പെരുമാറിയെന്നു ചൂണ്ടിക്കാട്ടി ലോയിസ് സോഫിയയുടെ പിതാവ് പൊലീസില് പരാതി നല്‍കിയിട്ടുണ്ട്. സോഫിയ ജുഡീഷ്യല് കസ്റ്റഡിയിലാണ്.


എന്റോസൾഫാനും, പ്ലാന്റേഷൻ കോർപ്പറേഷനും എതിരെ നിയമപോരാട്ടം ആരംഭിച്ച ലീലാകുമാരിയമ്മ-Leelakumari amma who started legal fights against Endosulfan\nലീലാകുമാരി അമ്മ ഫൊട്ടോ: വേണു കളളാർ\nMother's Day 2017:വിഷമഴയ്ക്കെതിരെ പ്രതിരോധത്തിന്റെ കുട നിവർത്തിയ അമ്മ\nഎൻഡോസൾഫാൻ ദുരിതഗ്രാമങ്ങളിൽ നിന്ന് ആദ്യം ഉയർന്ന പ്രതിഷേധ ശബ്ദം ഒരു അമ്മയുടേതായിരുന്നു. എന്താണ് തങ്ങൾക്കു സംഭവിക്കുന്ന ദുരന്തത്തിന് കാരണമെന്ന് അറിയാതെ കുഴങ്ങിയിരുന്ന ഒരു ജനതയുടെ മുന്നിൽ അത് വിളിച്ചു പറഞ്ഞ, അമ്മ. അതാണ് കാസർഗോടുകാരുടെ ലീലാകുമാരിയമ്മ. ആ പോരാട്ടം വെല്ലുവിളികൾക്കും ഭീഷണികൾക്കും മുൻപിൽ പതറാതെ മുന്നോട്ട് പോയപ്പോൾ ജയിച്ചത് ദുരിതം പേറി ജീവിച്ച ഒരു നാടാണ്. അവരുടെ ശബ്ദം നീതിപീഠങ്ങളും പൊതുസമൂഹവും ഒരേപോലെ ഏറ്റെടുത്തപ്പോൾ ലീലാകുമാരിയമ്മയെന്ന ആ മുന്നണിപ്പോരാളിയെ, കാസർഗോഡ് മാത്രമല്ല, കേരളത്തിലെ മനുഷ്യരെയും പരിസ്ഥിതിയെയും സ്നേഹിക്കുന്ന ഓരോരുത്തരും നെഞ്ചോടു ചേർത്തുവച്ചു. ഇന്നും എൻഡോസൾഫാൻ ദുരിതബാധിതരുടെ ശബ്ദവും കരുത്തുമാണ് ഈ അമ്മ.\nഎൻഡോസൾഫാൻ, വിതറിയത് ജീവിത ദുരന്തമാണെന്ന് ലോകത്തോട് വിളിച്ചുപറയാൻ മുന്നിൽ നിന്നതും ഇതിനെതിരെ നിയമപോരാട്ടം തുടങ്ങിവച്ചതും ലീലാകുമാരിയമ്മയാണ്. കാസർഗോട്ടെ ദുരന്ത ജീവിതങ്ങളെ സമൂഹത്തിന്റെ മുഖ്യധാരയിലേക്ക് എത്തിക്കാനുള്ള ഒറ്റയാൾ പോരാട്ടം മാത്രമായിരുന്നു ആദ്യഘട്ടത്തിൽ ലീലാകുമാരിയമ്മയുടേത്. എന്നാൽ ലീലാകുമാരിയമ്മയുടെ ആ ഇടപെടലിന് ശേഷം എൻഡോസൾഫാൻ തളിച്ചില്ലയെന്നതാണ് യാഥാർത്ഥ്യം. 1998 ൽ കാഞ്ഞങ്ങാട് മുൻസിഫ് കോടതിയിൽ നിന്ന് നേടിയ ആ സ്റ്റേ ഉത്തരവിൽ വിഷമഴ പെയ്യുന്നത് നിന്നു.\nകൃഷിവകുപ്പിലെ ഒരു ഉദ്യോഗസ്ഥയെന്നതിലുപരിയായി ഒരു സമരമുഖത്തും അതുവരെ ലീലാകുമാരിയമ്മ എന്ന് പേര് അടയാളപ്പെടുത്തിയിരുന്നില്ല. സ്കൂൾ പഠനത്തോടൊപ്പം കൃഷി പഠനവും പൂർത്തിയാക്കിയാണ് ലീലാകുമാരിയമ്മ കാസർകോട് സർക്കാർ സർവ്വീസിൽ നിയമനം നേടുന്നത്. കോട്ടയം കിഴുത്തിരിയിലെ വീട്ടിൽ നിന്ന് കണ്ണൂരിന് കിഴക്ക് പയ്യാവൂരിലേക്ക് അച്ഛൻ കേശവൻ നായരും അമ്മ പപ്പിയമ്മയും താമസം മാറുകയായിരുന്നു. ഇവിടെ ക്രൈസ്തവ മിഷന്റെ സ്കൂളിൽ അദ്ധ്യാപകനായി അച്ഛനും ജ്യേഷ്ഠനും ജോലി നേടി. സ്കൂൾ പഠനത്തോടൊപ്പം കാർഷിക വൃത്തിയിലും പഠനം പൂർത്തിയാക്കിയ ലീലാകുമാരിയമ്മ 1975 ലാണ് സർക്കാർ സർവ്വീസിൽ കയറിയത്.\n“1994ലാണ് ഞങ്ങൾ പെരിയയിൽ വീട് വച്ചത്. അന്ന് വരെ വാടക വീട്ടിലായിരുന്നു താമസം. ഞാൻ കൃഷി ഭവനിൽ ഫീൽഡ് ഓഫീസറായും ഭർത്താവ് വി.വി.കരുണാകരൻ കാസർകോട് കൃഷി ഓഫീസിൽ ക്ലർക്കുമായിരുന്നു. ഫീൽഡ് ഓഫീസറായി നടക്കുമ്പോൾ എല്ലാ വീടുകളിലും ഞാനീ കാഴ്ചകൾ കാണുമായിരുന്നു. രോഗം എന്നല്ലാതെ എന്താണെന്നോ എന്തുകൊണ്ടാണെന്നോ ആർക്കും അറിയുന്നുണ്ടായിരുന്നില്ല” ലീലാകുമാരിയമ്മ ഇന്നലെകളിലേയ്കു നടന്നു.\nലീലാകുമാരിയമ്മയുടെ ജ്യേഷ്ഠൻ ഗോവ സർവ്വകലാശാലയിലെ ജോലി അവസാനിപ്പിച്ച് പെരിയയിലേക്ക് താമസം മാറിയിരുന്നു. അദ്ദേഹം ഇവിടെ വച്ച് മരിച്ചു. “ജ്യേഷ്ഠൻ ഈ വിഷവായു ശ്വസിച്ചും വെള്ളം കുടിച്ചുമാണ് മരിച്ചത്. പിന്നീട് ഞങ്ങൾക്കെല്ലാവർക്കും ബുദ്ധിമുട്ടുകൾ കാണാൻ തുടങ്ങി. നന്നായി പാടുമായിരുന്നു മകൻ. അവന്റെ ശബ്ദത്തിൽ പ്രയാസം വരാൻ തുടങ്ങി. എൻഡോസൾഫാൻ കൊണ്ടുള്ള പ്രയാസമാണിതെന്ന് പിന്നീട് മനസിലായി. അന്ന് ഈ മരുന്നടിച്ചാൽ മൂന്നാഴ്ചയോളം ശൈത്യകാലത്തെ പോലെ മൂടലുണ്ടായിരുന്നു.” അവർ കൂട്ടിച്ചേർത്തു.\nലീലാകുമാരിയമ്മ – ഫൊട്ടോ വേണുകളളാർ\n“കൃഷിവകുപ്പാണ് ആദ്യം കീടനാശിനി തളിക്കാൻ പഠിപ്പിച്ചത്. അന്ന് അതിന് മരുന്നെന്നായിരുന്നു അവർ പറഞ്ഞത്. ഇത് വിഷമാണെന്ന് ഞാൻ പറഞ്ഞപ്പോൾ അത് അടിച്ചാൽ നമ്മൾക്ക് ഗുണമുണ്ടെന്നായിരുന്നു ഇവിടുത്തെ രാഷ്ട്രീയ നേതാക്കളൊക്കെ പറഞ്ഞത്” ലീലാകുമാരിയമ്മ പറഞ്ഞു.\nകാഞ്ഞങ്ങാട് മുൻസിഫ് കോടതി ലീലാകുമാരിയമ്മയ്‌ക്ക് സ്റ്റേ അനുവദിച്ചപ്പോൾ പ്ലാന്റേഷൻ കോർപ്പറേഷൻ കേസുമായി കാഞ്ഞങ്ങാട് സബ് കോടതിയിലേക്ക് നീങ്ങി. അവിടെയും വിജയം ലീലാകുമാരിയമ്മയ്‌ക്കായിരുന്നു. അതോടെ നേരെ ഹൈക്കോടതിയിലേക്ക് കോർപ്പറേഷൻ നീങ്ങി. ഈ ഘട്ടത്തിലാണ്, പയ്യന്നൂരിൽ ടി.പി.പദ്‌മനാഭൻ മാഷിന്റെ നേതൃത്വത്തിൽ സീക്ക് (സൊസൈറ്റി ഫോർ എൻവയോൺമെന്റൽ എഡുക്കേഷൻ കേരള) പിന്തുണയുമായി എത്തുന്നത്. പാരിസ്ഥിതിക വിഷയങ്ങളിൽ ഇടപെടുന്ന തിരുവനന്തപുരത്തെ തണൽ സന്നദ്ധ സംഘടനയും കൂടി സീക്കിനൊപ്പം ചേർന്നതോടെ വലിയ ദൗത്യത്തിന് ലീലാകുമാരിയമ്മയ്‌ക്ക് ആവശ്യമായ ശക്തി ലഭിച്ചു. അഡ്വ.ഡെയ്സി തമ്പിയിലൂടെ ഹൈക്കോടതിയിലും വിജയം കണ്ടു.\nഈ നിയമപോരാട്ടം തുടർന്ന് കൊണ്ടിരിക്കുന്നതിനിടെ 2002 ൽ ലീലാകുമാരിയമ്മ സഞ്ചരിച്ച ഓട്ടോറിക്ഷയിൽ രാജസ്ഥാനിൽ നിന്ന് വന്ന ചരക്കുലോറി ഇടിച്ചു. അതീവ ഗുരുതരമായി പരുക്കേറ്റ അവരെ ദീർഘകാലം മംഗലാപുരത്ത് ചികിത്സിച്ചു. പിന്നീട് ജോലിക്ക് പോകാൻ പോലും സാധിക്കാത്ത നിലയിൽ കഴിഞ്ഞ ലീലാകുമാരിയമ്മയ്ക്ക് ഇന്നും പരസഹായമില്ലാതെ ഒന്നും ചെയ്യാൻ സാധിക്കില്ല.\nഅപകടത്തിൽ പരുക്കേറ്റ് ലീലാകുമാരിയമ്മ മുന്നണിയിൽ നിന്ന് മാറിയെങ്കിലും, അവർ കൊളുത്തിവിട്ട സമരജ്വാല പിന്നീട് വലിയ പിന്തുണ ആർജിച്ചു.\n“അന്ന് മാതൃഭൂമിയിലെ മധുരാജിനെ സീക്കിലെ പദ്‌മനാഭൻ മാഷാണ് ഇങ്ങോട്ട് കൂട്ടിക്കൊണ്ടുവന്നത്. മധുരാജ് മാഷിനൊപ്പം ഈ പ്രദേശങ്ങൾ നടന്ന് കണ്ടു. അങ്ങിനെയാണ് ഇത് പൊതു ശ്രദ്ധയിൽ എത്തുന്നത്.” ലീലാകുമാരിയമ്മ പറഞ്ഞു.\nപൊതുസമൂഹം വിഷയം ഏറ്റെടുത്തതോടെ ദുരിത കഥകളുടെ ഞെട്ടിപ്പിക്കുന്ന വസ്തുതകൾ ഒന്നിന് പുറകേ ഒന്നായി പുറത്തുവന്നു. അതിൽ പിന്നെ ഇന്നേവരെ എൻഡോസൾഫാൻ ഈ സ്ഥലത്ത് തളിച്ചതുമില്ല. ലീലാകുമാരിയമ്മയുടെ പോരാട്ടത്തിന് അങ്ങിനെ ഫലവും കണ്ടു.\n“പഴയ പോലല്ല, ഇപ്പോൾ ഇവിടെ തുമ്പികളും മയിലും കിളികളും എല്ലാം വന്നു തുടങ്ങിയിട്ടുണ്ട്. നേരത്തേ ഇതൊന്നും ഇല്ലായിരുന്നു. കുറേ കാലമായില്ലേ മരുന്ന് തളിച്ചിട്ട്. ഇടയ്ക്ക് 1999 ൽ അവർ തളിക്കാൻ നോക്കിയിരുന്നു. അതൊക്കെ മാറി. പിന്നെ രോഗികളായവരുടെ ജീവിതത്തിലും നല്ല മാറ്റം വന്നു.” അവർ പറഞ്ഞു.\nമുൻപ് ഈ ദുരിതം താങ്ങാനാവാതെ ഒരുപാടധികം പേർ ആത്മഹത്യ ചെയ്തിട്ടുണ്ട്. ലീലാകുമാരിയമ്മയുടെ ഇടപെടലിലൂടെ കൊടിയ വിപത്തിനെ അഭിമുഖീകരിച്ച നാട് സാധാരണ നിലയിലേക്ക് മടങ്ങിയെത്തുകയാണ് ഇപ്പോൾ.\n1978 മുതലാണ് 5000 ഹെക്ടറിലധികം വിസ്തൃതിയുള്ള പ്ലാന്റേഷൻ കോർപ്പറേഷൻ സ്ഥലത്ത് എൻഡോസൾഫാൻ തളിച്ചിരുന്നത്. ഈ കാലത്താണ് ലീലാകുമാരിയമ്മ ഭർത്താവുമൊത്ത് കാസർകോട് ജില്ലയിലെ പെരിയയിൽ താമസമാക്കുന്നതും. ഇന്നും ഈ വീട്ടിൽ തന്നെയാണ് ഭർത്താവുമൊത്ത് താമസം. മകൾ തൊട്ടടുത്ത് തന്നെ വീട് വച്ച് താമസിക്കുന്നു. മകൻ തിരുവനന്തപുരത്തും. എന്റോസൾഫാന് മുൻപത്തെ നിലയിലേക്ക് പെരിയയുടെ ഗ്രാമക്കാഴ്‌ചകൾ മാറുന്നതും നോക്കി, ആധികളില്ലാതെ സമാധാന ജീവിതം നയിക്കുകയാണ് ലീലാകുമാരിയമ്മ.\nTags: Endosulfan, Mother's Day


ക്ഷമയുടെ മാസം കടന്നു പോവുമ്പോൾ.my diary. khaleelshamras\nക്ഷമയുടെ മാസം കടന്നു\nപലതിൽ നിന്നും വിട്ടുനിന്ന്\nതെറ്റായി നിലകൊള്ളുന്ന പലതിൽ നിന്നും\nഈ കടന്നു പോയ\nപാപങ്ങൾ എരിയിച്ചു കളയലിന്റെ മാസം.\nഭൂമിയിലെ ഓരോ മനുഷ്യന്റേയും\nഅത് രണ്ടും ഇല്ലാത്തവരാണ്\nഎന്ന ഉത്തരവാദിത്വബോധം കാണിച്ചു\nകൊടുത്ത ദിനങ്ങൾ ആയിരുന്നു റമദാൻ.\nമനുഷ്യരെ ഈശ്വരനിൽ ഭയഭക്തിയുള്ളവരാക്കി\nലോകത്ത് നിർഭയരാക്കുക എന്ന\nലക്ഷ്യമാണ് ഈ മാസം വിട പറയുമ്പോൾ\nഉള്ളും പുറവും സമാധാനം\nഅനശ്വരമായ ഒരു മരണാന്തര ജീവിതത്തിനു\nവേണ്ട ഒരു തയ്യാറെടുപ്പാണ്\nഈ ജീവിതമെന്ന ധാരണയിൽ.\nഅന്ത്യ പ്രവാചകൻ പറഞ്ഞ പോലെ\nഇത് നിങ്ങളുടെ അവസാന നമസ്കാരം ആണ് എന്ന ധാരണയിൽ ആയിരിക്കണം.\nആ ഒരു കാഴ്ച്ചപാട് ജീവിതത്തിലെ ഓരോ\nനിമിഷത്തിലും നിലനിർത്താൻ കഴിഞ്ഞാൽ\nഒരുപാട് വേണ്ടാത്തരങ്ങളിൽ നിന്നും\nതികച്ചും അർത്ഥവത്തായ ഒരു ജീവിതം\nകാഴ്ച്ചവെക്കാനായി നമുക്ക് കഴിയും.\nക്ഷമയാണ് വിശ്വാസത്തിന്റെ പകുതി\nഎന്ന സത്യം പലപ്പോഴും\nനമ്മുടെ നെഗറ്റീവ് വികാരങ്ങൾ\nനാം അടിമപ്പെട്ടു പോവുന്നത്.\nഅവ നമ്മെ വാഴുന്നത്.\nനാം പലതിനും ക്ഷമിച്ച മാസമാണ്.\nഈ മാസം നമ്മെ ക്ഷമ പടിപ്പിച്ചത്\nഇനിയുള്ള ഓരോ നിമിഷങ്ങളിൽ\nസ്വന്തത്തിലും കുടുംബത്തിലും സമൂഹത്തിലും\nക്ഷമിക്കാൻ കഴിയട്ടെ എന്ന് ആശംസിക്കുന്നു.\nഉണ്ടാവട്ടെ എന്ന് പ്രാർത്ഥിക്കുന്നു.


ഞാൻ കൂടെ അഭിനയിച്ചതിൽ കൂടുതൽ അടുപ്പം ഉള്ളത് ദിലീപ്പ് ഏട്ടൻ ആണ്… ഞാൻ ചന്ദ്രേട്ടൻ എന്നാണ് സ്നേഹത്തോടെ വിളിക്കുന്നത് : അനുശ്രീ…. – Mappila Media\nഞാൻ കൂടെ അഭിനയിച്ചതിൽ കൂടുതൽ അടുപ്പം ഉള്ളത് ദിലീപ്പ് ഏട്ടൻ ആണ്… ഞാൻ ചന്ദ്രേട്ടൻ എന്നാണ് സ്നേഹത്തോടെ വിളിക്കുന്നത് : അനുശ്രീ….\nനടി എന്ന നിലയിലും മോഡൽ എന്ന നിലയിലും അറിയപ്പെടുന്ന താരമാണ് അനുശ്രീ. 2012 ൽ ഫഹദ് ഫാസിൽ നായകനായി പുറത്തിറങ്ങിയ ലാൽ ജോസ് സിനിമയായ ഡയമണ്ട് നെക്‌ളേസിൽ ആണ് താരം അഭിനയിക്കുന്നത്. സൂര്യ tv യിലെ ഒരു റിയാലിറ്റി ഷോ യിൽ താരം പങ്കെടുത്തതിനെ തുടർന്ന് പ്രശസ്ത സംവിധായകൻ ലാൽ ജോസ് താരത്തെ നോട്ട് ചെയ്യുകയും പിന്നീട് തന്റെ സിനിമയിലേക്ക് ക്ഷണിക്കുകയും ചെയ്തു.\nമലയാള സിനിമയിൽ സജീവമായി നില കൊള്ളുന്ന താരം 2012 ലാണ് അഭിനയ ലോകത്തേക്ക് കടന്നു വരുന്നത്. തന്റെ സൗന്ദര്യം കൊണ്ടും, അഭിനയ മികവ് കൊണ്ടും ഒരുപാട് ആരാധകരെ നേടിയെടുക്കാൻ താരത്തിന് സാധിച്ചു. ശക്തമായ ഒരുപാട് സ്ത്രീ കഥാ പത്രങ്ങളെ താരം അവതരിപ്പിക്കുകയും അതിലൂടെ എല്ലാം സ്ത്രീ പ്രേക്ഷകരുടെ മനം കവരാൻ താരത്തിന് കഴിയുകയും ചെയ്തു.\nനിലവിൽ മലയാളത്തിലെ മുൻ നിര നടിമാരിൽ ഒരാളാണ് താരം. റെഡ്‌വൈൻ, ലെഫ്റ്റ് റൈറ്റ് ലെഫ്റ്റ്, പുള്ളിപ്പുലിയും ആട്ടിൻകുട്ടിയും തുടങ്ങിയ സിനിമകളിൽ താരം അഭിനയിച്ചു. ചന്ദ്രേട്ടൻ എവിടെയാ, രാജമ്മ @ യാഹൂ, മഹേഷിന്റെ പ്രതികാരം, ഒപ്പം, മധുര രാജ, ആദി, മൈ സാന്ത തുടങ്ങിയവ താരം അഭിനയിച്ച പ്രധാനപ്പെട്ട സിനിമകളാണ്. 12 മാൻ എന്ന സിനിമയിലും താരം അഭിനയിക്കുന്നുണ്ട്.\nതുടക്കം മുതൽ ചെയ്ത വേഷങ്ങളെല്ലാം പ്രേക്ഷകരുടെ കയ്യടി സ്വീകരിച്ചവയായിരുന്നു. മഹേഷിന്റെ പ്രതികാരം എന്ന സിനിമയിലൂടെയാണ് താരം ജനപ്രിയ അഭിനേത്രിയായി മാറിയത്. ഒരുപാട് ആരാധകരെ ആ ഒരൊറ്റ സിനിമ കൊണ്ട് താരത്തിന് നേടാൻ സാധിച്ചു. അത് പോലെ തന്നെ ഒരുപാട് ടെലിവിഷൻ പരിപാടികളിൽ അവതാരകയായും, മത്സരാർഥിയായും, വിധി കർത്താവായും താരം പ്രത്യക്ഷപ്പെട്ടിട്ടുണ്ട്. ബിഗ് സ്ക്രീനിലും മിനി സ്ക്രീനിലും താരം തിരക്കുള്ള വ്യക്തിയാണ് താരം.\nതാരം സോഷ്യൽ മീഡിയയിലും സജീവമാണ്. ലക്ഷങ്ങളാണ് താരത്തെ സോഷ്യൽ മീഡിയയിൽ ഫോള്ളോ ചെയ്യുന്നത്. ഇൻസ്റ്റാഗ്രാമിൽ മാത്രം മില്യൺ കണക്കിൽ ആരാധകർ താരത്തെ പിന്തുടരുന്നുണ്ട്. തന്റെ ഇഷ്ട ഫോട്ടോകളും വീഡിയോകളും താരം ആരാധകർക്ക് വേണ്ടി സോഷ്യൽ മീഡിയയിൽ പങ്ക് വെക്കാറുണ്ട്. ശാലീന സുന്ദരിയായി സാരിയിലുള്ള ഫോട്ടോകളാണ് കൂടുതലും പങ്ക് വെക്കുന്നത്. ഒരുപാട് ഫോട്ടോ ഷൂട്ട്ടിലും താരം പങ്കെടുക്കുന്നത്.\nഇപ്പോൾ താരത്തിന്റെ വാക്കുകൾ ആരാധകർ ഏറ്റെടുത്തിരിക്കുകയാണ്. സിനിമ മേഖലയിൽ നിന്നുള്ള അനുഭവം ആയതുകൊണ്ടാൻ വളരെ പെട്ടന്ന് ആളുകൾ ഏറ്റെടുക്കുന്നത്. ഞാൻ കൂടെ അഭിനയിച്ചതിൽ കൂടുതൽ അടുപ്പം ഉള്ളത് ദിലീപേട്ടനോട് ആണ് എന്നാണ് താരം പറയുന്നത്. ഞാൻ ചന്ദ്രേട്ടൻ എന്നാണ് ദിലീപേട്ടനെ സ്നേഹത്തോടെ വിളിക്കുന്നത് എന്നും താരം തുറന്നു പറഞ്ഞിരിക്കുകയാണ് ഇപ്പോൾ.\nവളരെ പെട്ടന്നാണ് താരത്തിന്റെ വാക്കുകൾ ആരാധകർക്കിടയിൽ തരംഗമായത്.\nനമ്മുടെ സൂഫിയുടെ സുജാത ആള് വേറെ ലെവലാണ് ട്ടോ 🔥 ബിക്കിനിയിൽ ഞെട്ടിച്ച് താരം 😍🔥


മരയ്ക്കാറുടെ ഗര്‍ജനം മുഴങ്ങി തുടങ്ങി; ടീസര് പുറത്ത് | | Mora News\nമരയ്ക്കാറുടെ ഗര്‍ജനം മുഴങ്ങി…\nമരയ്ക്കാറുടെ ഗര്‍ജനം മുഴങ്ങി തുടങ്ങി; ടീസര് പുറത്ത്\nആരാധകരുടെ ആവേശത്തിന് തിരികൊളുത്താന് മരക്കാറിന്റെ ടീസറെത്തി. പ്രിയദര്‍ശന് സംവിധാനം ചെയ്യുന്ന മോഹന്‍ലാല് ചിത്രമാണ് മരക്കാര് അറബിക്കടലിന്റെ സിംഹം. സാമൂതിരി രാജവംശത്തിന്റെ നാവികമേധാവിയായിരുന്ന കുഞ്ഞാലി മരക്കാറുടെ കഥ പറയുന്ന ചിത്രമാണിത്. മാര്‍ച്ച് 26 ചിത്രം തിയറ്ററുകളിലെത്തും. അഞ്ച് ഭാഷയിലായി പുറത്തിറങ്ങുന്ന ചിത്രം അമ്പതിലേറെ രാജ്യത്തെ 5000 സ്‌ക്രീനുകളിലാണ് പ്രദര്‍ശനത്തിനെത്തുന്നത്. കേരളത്തിലെ 90 ശതമാനം തിയേറ്ററുകളിലും മരയ്ക്കാര് പ്രദര്‍ശനത്തിന് എത്തുമെന്നാണ് റിപ്പോര്‍ട്ടുകള്. ഇതിനോടകം തന്നെ അഞ്ഞൂറോളം സ്‌ക്രീനുകള് കേരളത്തില് ചാര്‍ട്ട് ചെയ്ത് കഴിഞ്ഞെന്നാണ് വിവരം. അഞ്ചു ഭാഷകളില് ആയി അമ്പതില് അധികം രാജ്യങ്ങളില് റിലീസ് ചെയ്യുന്ന ആദ്യ മലയാള ചിത്രവും കൂടിയാവും മരക്കാര്.\nഒപ്പം എന്ന ചിത്രത്തിന് ശേഷം മോഹന്‍ലാലും പ്രിയദര്‍ശനും ഒന്നിക്കുന്ന ചിത്രം കൂടിയാണ് മരയ്ക്കാര് ഫാസില്, മധു, അര്‍ജുന് സര്‍ജ, സുനില് ഷെട്ടി, സര്‍ജ, മഞ്ജു വാര്യര്, കല്യാണി പ്രിയദര്‍ശന്, കീര്‍ത്തി സുരേഷ്, പ്രണവ് മോഹന്‍ലാല് എന്നിവരാണ് ചിത്രത്തിലെ മറ്റു താരങ്ങള്.\nതിരുവാണ് ചിത്രത്തിന്റെ ഛായാഗ്രാഹകന്. സാബു സിറില് കലാസംവിധാനം. സിനിമയുടെ 75 ശതമാനം ഫിലിം സിറ്റിയിലും ബാക്കി ഭാഗങ്ങള് ഊട്ടി, രാമേശ്വരം എന്നിവിടങ്ങളിലുമാണ് ചിത്രീകരിച്ചത്. ആന്റണി പെരുമ്പാവൂര്, സി.ജെ റോയ്, സന്തോഷ് കുരുവിള എന്നിവരാണ് ചിത്രത്തിന്റെ നിര്‍മാതാക്കള്. മാര്‍വെല് സിനിമകള്‍ക്ക് വി.എഫ്.എക്‌സ് ഒരുക്കിയ അനിബ്രയിനാണ് മരയ്ക്കാറിന് വി.എഫ്.എക്‌സ് ഒരുക്കുന്നത്. ലോക സിനിമയിലെ തന്നെ പല വമ്പന് സിനിമകള്‍ക്കും വി എഫ് എക്സ് ഒരുക്കിയിട്ടുള്ളവരാണ് അനിബ്രയിന്. കിങ്‌സ്‌മെന്, ഗാര്‍ഡിയന് ഓഫ് ഗ്യാലക്സി, ഡോക്ടര് സ്‌ട്രെയിഞ്ച്, നൗ യൂ സീ മീ2എന്നിവ ഇവയില് ചിലത് മാത്രം. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് നിര്‍മാണം. ഡോക്ടര് റോയ്, സന്തോഷ് ടി കുരുവിള എന്നിവര് സഹനിര്‍മാതാക്കളാണ്.\nTags: kallyani priyadarshan Keerthi suresh malayalam cinema maraykkar arabikadalinte simham movie Mohanlal mollywood pranav mohanlal priyadarshan


Full Time Jobs in Coimbatore for Dot Net jobs\nLatest Dot Net ജോലി in Coimbatore | ഫുൾ ടൈം ജോലി | യൂത്ത്4വേല\nനിലവിലെ തിരയൽ: Dot Net Coimbatore\nതൊഴിലാളികളെക്കുറിച്ചുള്ള രസകരമായ വസ്തുതകൾ Coimbatore ൽ Dot Net പ്രഫഷണൽസ്\nഇയ്യോബ് അവസരങ്ങൾ - മൊത്തം 1 (0%) ജോലി ഉണ്ട് DOT NET വേണ്ടി Coimbatore ലെ പ്രൊഫഷണലുകൾ മൊത്തം 97764 തൊഴിലവസരങ്ങൾ നിന്നു പോസ്റ്റ്. ഫുൾ ടൈം ജോലി Coimbatore ൽ DOT NET ൽ നുള്ള അവ തുറന്നുകാട്ടുന്ന 1 കമ്പനി കാണുക, പിന്തുടരുക.\nഎതിരാളികളെ തൊഴിലന്വേഷകരുടെ കുറിച്ച് - ഈ 186 (0%) അംഗങ്ങൾ 5097748 എണ്ണം യൊഉഥ്൪വൊര്ക് ൽ Coimbatore ൽ 97764 ഉണ്ട്. രജിസ്റ്റർ & നിങ്ങളുടെ യുവതലമുറ4വർക്ക് പ്രൊഫൈൽ നിർമ്മിക്കുക, ശ്രദ്ധിക്കപ്പെടാൻ ശ്രദ്ധിക്കുകയും നിങ്ങളുടെ കഴിവുകൾ അറിയുകയും ചെയ്യുക.\nസാധ്യതയുള്ള 186 സാധ്യതയുള്ള പൊരുത്തപ്പെടുന്ന ജോലി DOT NET വേണ്ടി ജോലി ഓരോ വില്കാം Coimbatore ൽ കൂടെ. മികച്ച തൊഴിലവസരങ്ങൾ ലഭിക്കാൻ ചുവടെ വേഗത്തിൽ പ്രയോഗിക്കുക.\nCurrent Trends for Dot Net Full Time Jobs in Coimbatore\nതൊഴിലവസരങ്ങളുമായി താരതമ്യപ്പെടുത്തുമ്പോൾ തൊഴിൽ അന്വേഷിക്കുന്ന ആളുകളുടെ എണ്ണം താരതമ്യം ചെയ്യുന്ന മാർക്കറ്റിങ് പഠനമാണിത്. ഇയ്യോബ് വിശകലനം ഓരോ വിദ്യാർഥികൾ ശരാശരി 186 ഓരോ DOT NET ജോലി in COIMBATORE സാധ്യതയുള്ള തൊഴിലന്വേഷകരുടെ കുറിച്ച് ഉണ്ട് എന്നാണ്.\nലഭ്യമായ Dot Net ആവശ്യം അതായത് മൊത്തം തൊഴിലവസരങ്ങൾ ഒരു പ്രധാന വിതരണ അതായത് ലഭ്യമായ കഴിവുകൾ തമ്മിലുള്ള അന്തരം ഉണ്ട്.\n1 (0%) DOT NET 186 (0%) എണ്ണം കഴിവുകൾ ഇല്ലാതെ യുവാക്കൾ 5097748 യൂത്ത് രജിസ്റ്റർ അപേക്ഷിച്ച് ലിസ്റ്റ് മൊത്തം 97764 തൊഴിലവസരങ്ങൾ നിന്നു ജോലി ഉണ്ട് പ്ലാറ്റ്ഫോം.\nവേണ്ടി Dot Net ലഭ്യമായ ജോലി ശരാശരി എണ്ണം കൂടുതൽ ആണ് തൊഴിലന്വേഷകരുടെ ശരാശരി എണ്ണം. അതിനാൽ നിങ്ങൾക്കൊരു കടുത്ത മത്സരമുണ്ട്.\nഉദ്യോഗാർത്ഥികളെ Dot Net ൽ Coimbatore പ്രൊഫഷണലുകൾ കമ്പനികൾ\nശമ്പളത്തിനായി Dot Net ജോലി ൽ Coimbatore എന്താണ്\nDot Net Full Time Jobs ജോലികൾ In Coimbatore എന്നതിനായി തൊഴിൽ യോഗ്യതയുള്ളവരുടെ വിദ്യാഭ്യാസ യോഗ്യത എന്താണ്?\nDot Net ജോലികൾ In Coimbatore എന്നതിനുള്ള തൊഴിലുടമകളുടെ കഴിവുകളും കഴിവും?\nDot Net ജോലികൾ In Coimbatore എന്നതിനായി പ്രവർത്തിക്കുന്ന മികച്ച കമ്പനികൾ ഏതാണ്


ഭാഷാ സമ്മാന് പുരസ്‌കാരം നാല് എഴുത്തുകാര്‍ക്ക് :: Janmabhumi Daily\nഭാഷാ സമ്മാന് പുരസ്‌കാരം നാല് എഴുത്തുകാര്‍ക്ക്\nThursday6December 2018 1:25 am IST\nന്യൂദല്‍ഹി: ഭാഷാ സമ്മാന് പുരസ്‌കാരം ഹിന്ദി കവിയായ ഡോ. യോഗേന്ദ്ര നാഥ് ശര്‍മ, കന്നഡ എഴുത്തുകാരന് ജി. വെങ്കട സുബ്ബയ്യ, ഒഡിയ സാഹിത്യകാരന് ഗഗനേന്ദ്രനാഥ് ദാസ്, മറാത്തി എഴുത്തുകാരി ശൈലജ ബാപട് എന്നിവര്‍ക്ക് ലഭിച്ചു. അനൗദ്യോഗിക ഭാഷാ വിഭാഗത്തിലെ പുരസ്‌കാരങ്ങള്‍ക്ക് കൊശാലി-സംബാല്‍പുരി ഭാഷയില് സംഭാവനങ്ങള് നല്‍കിയ ഡോ. ഹല്‍ദാര് നാഗിനും പ്രഫുല്ല കുമാര് ത്രിപാഠിക്കും പുരസ്‌കാരം ലഭിച്ചു.\nപൈതെ ഭാഷാ വിഭാഗത്തില് എച്ച്. നെന്‍സോംഗിനാണ് പുരസ്‌കാരം. ഗോത്ര ഭാഷയായ പൈതേയില് പതിനൊന്ന് പുസ്തകങ്ങള് അദ്ദേഹം രചിച്ചിട്ടുണ്ട്. ഹരിയാണ്‍വി ഭാഷയില് ഹരികൃഷ്ണ ദ്വിവേദി, ഷമീം ശര്‍മ എന്നിവര്‍ക്കാണു പുരസ്‌കാരം. ഒരു ലക്ഷം രൂപയും പ്രശസ്തി പത്രവും അടങ്ങുന്നതാണ് പുരസ്‌കാരം. ജനവരി 29ന് ദല്‍ഹിയില് നടക്കുന്ന സാഹിത്യ സമ്മേളനത്തില് പുരസ്‌കാരം നല്‍കുമെന്ന് സാഹിത്യ അക്കാദമി സെക്രട്ടറി ഡോ. കെ. ശ്രീനിവാസ റാവു പറഞ്ഞു.\n24 ഭാഷകളിലാണ് കേന്ദ്രസാഹിത്യ അക്കാദമി പുരസ്‌കാരം പ്രഖ്യാപിച്ചത് പുരസ്‌കാരം പ്രഖ്യാപിച്ചത്. കവിതാവിഭാഗത്തില് എസ്. രമേശന് നായര്‍ക്ക് പുറമേ സനാതന തന്തി (ആസാമീസ്), പരേഷ് നരേന്ദ് കാമത്ത് (കൊങ്കണി), ഡോ. മോഹന്‍ജിത് (പഞ്ചാബി), ഡോ. രാജേഷ് കുമാര് വ്യാസ് (രാജസ്ഥാനി), രമാകാന്ത് ശുകല്(സംസ്‌കൃതം), ഖൈമാന് യു. മുലാനി (സിന്ധി) എന്നിവര്‍ക്കാണ് പുരസ്‌കാരം ലഭിച്ചത്. നോവല് വിഭാഗത്തില് അനീസ് സലിമിന് പുറമേ ചിത്ര മുദ്ഗല് (ഹിന്ദി), ശ്യാം ബര്‍സ (സന്താളി), എസ്. രാമകൃഷ്ണന് (തമിഴ്), റഹ്മാന് അബ്ബാസ് (ഉര്‍ദു) എന്നിവര്‍ക്കാണു പുരസ്‌കാരം.\nചെറുകഥയ്ക്ക് സഞ്ജീബ് ചതോപാധ്യായ (ബംഗാളി), ഋതുരാജ് ബസുമന്തരി (ബോഡോ), മുഷ്താഖ് അഹമ്മദ് മുഷ്താഖ് (കാഷ്മീരി), പ്രൊഫ. ബിന താക്കൂര് (മൈഥിലി), ബുധിചന്ദ്ര ഹെയ്സനാംബ (മണിപ്പൂരി), ലോക്നാഥ് ഉപാധ്യായ ചപാഗൈന് (നേപ്പാളി) എന്നിവര് അര്‍ഹരായി.\nസാഹിത്യ വിമര്‍ശന വിഭാഗത്തില് കെ.ജി നാഗരാജപ്പ (കന്നഡ), മാ.സു പാട്ടീല് (മറാത്തി), പ്രഫ. ദശരഥി ദാസ് (ഒഡിയ) എന്നിവര്‍ക്കും ലേഖന വിഭാഗത്തില് പ്രഫ. ഷരീഫ വിജ്ലിവാല (ഗുജറാത്തി), ഡോ. കോലാകുരി എനോച്ച് (തെലുങ്ക്) എന്നിവര്‍ക്കും പുരസ്‌കാരം ലഭിച്ചു.\nകൊച്ചി ഔദ്യോഗിക ഭാഷാ സമിതിക്ക് പുരസ്‌കാരം\nഭാഷാ സംസ്ഥാനങ്ങളും ഭാഷാ ആസൂത്രണവും\nകിത്താബ്: പിന്‍വാങ്ങിയ എഴുത്തുകാര്‍ക്ക് രൂക്ഷവിമര്‍ശനം\nഇംഗ്ലീഷ് ഭാഷാ പരിശീലന ക്ലാസ്\nസമ്മാന് സന്ദര്‍ശിക്കാന് പാലായിലെ എട്ടംഗസംഘം\nമലയാള ഭാഷാ പാഠശാലയില് സ്‌നേഹവിരുന്ന്\nഭാഷാ സെമിനാര് നടത്തി\nഭാഷാ സെമിനാറും പുരസ്‌കാര സമര്‍പ്പണവും


Omicron : രാജ്യത്ത് ഒമിക്രോണ് ബാധിതരുടെ എണ്ണം കൂടുന്നു; ആശങ്കയില് രാജ്യം | Covid 19 : Omicron cases increase in India\nOmicron : രാജ്യത്ത് ഒമിക്രോണ് ബാധിതരുടെ എണ്ണം കൂടുന്നു; ആശങ്കയില് രാജ്യം\nദില്ലിയില് പോസിറ്റീവിറ്റി നിരക്ക് ഒരാഴ്ച്ചയ്ക്കുള്ളില് ദശാംശം അഞ്ചില് നിന്ന് 2.44 ശതമാനമായി ഉയര്‍ന്നു. മുബൈയില് രോഗികളുടെ എണ്ണം 47 ശതമാനം വര്‍ധിച്ചതിന് പിന്നാലെ നിയന്ത്രണങ്ങള് വീണ്ടും കടുപ്പിച്ചു.\nNew Delhi, First Published Jan 1, 2022, 7:49 AM IST\nദില്ലി: രാജ്യത്ത് ഒമിക്രോണ് (Omicron) ബാധിതരുടെ എണ്ണം ആയിരത്തി അഞ്ഞൂറിനോടടുക്കുന്നു. ആകെ കൊവിഡ് (covid 19) രോഗികളുടെ എണ്ണവും കുത്തനെ കൂടി. ദില്ലിയില് പോസിറ്റീവിറ്റി നിരക്ക് ഒരാഴ്ച്ചയ്ക്കുള്ളില് ദശാംശം അഞ്ചില് നിന്ന് 2.44 ശതമാനമായി ഉയര്‍ന്നു. മുബൈയില് രോഗികളുടെ എണ്ണം 47 ശതമാനം വര്‍ധിച്ചതിന് പിന്നാലെ നിയന്ത്രണങ്ങള് വീണ്ടും കടുപ്പിച്ചു. ബംഗാള്, ഗുജറാത്ത്, ബീഹാര് തുടങ്ങിയ സംസ്ഥാനങ്ങളിലും കൊവിഡ് കേസുകളുടെ എണ്ണം കൂടി. രോഗ വ്യാപനം കൂടുന്ന സാഹചര്യത്തില് പരിശോധന കൂട്ടാനും, മെഡിക്കല് പാരാമെഡിക്കല് ജീവനക്കാരുടെ എണ്ണം വര്‍ധിപ്പിക്കാനും ആരോഗ്യ മന്ത്രാലയം സംസ്ഥാനങ്ങള്‍ക്ക് നിര്‍ദേശം നല്‍കി. വീട്ടില് പരിശോധന നടത്തുന്ന കിറ്റിന്റെ ഉപയോഗം പ്രോത്സാഹിപ്പിക്കണം എന്നും നിര്‍ദേശം ഉണ്ട്. 145 കോടിയില് അധികം ഡോസ് വാക്‌സിന് വിതരണം ചെയ്തു.\nകൗമാരക്കാർക്കുള്ള വാക്സിനേഷൻ രജിസ്ട്രേഷൻ ഇന്നുമുതൽ; വാക്സിനേഷൻ മറ്റന്നാൾ തുടങ്ങും\nതിരുവനന്തപുരം: 15 മുതൽ 18 വരെയുള്ള കുട്ടികൾക്കായുള്ള കൊവിഡ് വാക്സിനേഷൻ (Covid Vaccination) രജിസ്ട്രേഷൻ ഇന്നു മുതൽ ആരംഭിക്കും. നേരത്തെ കുടുംബാംഗങ്ങൾ രജിസ്റ്റർ ചെയ്തിട്ടുള്ള അതേ ഫോൺ നമ്പരുപയോഗിച്ച് തന്നെ ഇവർക്കും രജിസ്റ്റർ ചെയ്യാം. തിരിച്ചറിയൽ രേഖയായി ആധാറോ (Aadhar Card) സ്കൂൾ തിരിച്ചറിയൽ കാർഡോ (School ID Card) നൽകാം.\nതിങ്കളാഴ്ച്ച മുതലാണ് ഇവർക്കുള്ള വാക്സിനേഷൻ തുടങ്ങുക. ഓൺലൈനിൽ രജിസ്റ്റർ ചെയ്യുന്നതിനൊപ്പം സ്പോർട്ടിലെത്തിയും വാക്സിനെടുക്കാം. ഇതിനായി5ലക്ഷം ഡോസ് കൊവാക്സിൻ സംസ്ഥാനത്തെത്തി.\n18ന് മുകളിലുള്ളവർക്കായി പ്രത്യേക ഊർജ്ജിത വാക്സിനേഷൻ യജ്‍ഞവും ഇന്ന് തുടങ്ങും. ഇന്നും നാളെയുമായാണ് യജ്ഞം. ആദ്യ ഡോസ് എടുക്കാൻ ബാക്കിയുള്ളവരും, രണ്ടാം ഡോസ് മുടങ്ങിയവരും വാക്സിനെടുത്ത് തീർക്കാനാണ് നിർദേശം. തിങ്കളാഴ്ച്ച മുതൽ കുട്ടികൾക്കായിരിക്കും വാക്സിന് മുൻഗണന. ഒമിക്രോണിൽ കൂടുതൽ പരിശോധനാ ഫലങ്ങൾ ഇന്ന് വന്നേക്കും.\nഅതേസമയം, രാജ്യത്ത് ഒമിക്രോണ് (Omicron) ബാധിതരുടെ എണ്ണം ആയിരത്തി അഞ്ഞൂറിനോടടുക്കുന്നു. ആകെ കൊവിഡ് രോഗികളുടെ എണ്ണവും കുത്തനെ കൂടി. ദില്ലിയിൽ പോസിറ്റീവിറ്റി നിരക്ക് ഒരാഴ്ച്ചയ്ക്കുള്ളിൽ ദശാംശം അഞ്ചിൽ നിന്ന് 2.44 ശതമാനമായി ഉയർന്നു. മുബൈയിൽ രോഗികളുടെ എണ്ണം 47 ശതമാനം വർധിച്ചതിന് പിന്നാലെ നിയന്ത്രണങ്ങൾ വീണ്ടും കടുപ്പിച്ചു. ബംഗാൾ, ഗുജറാത്ത് ,ബീഹാർ തുടങ്ങിയ സംസ്ഥാനങ്ങളിലും കോവിഡ് കേസുകളുടെ എണ്ണം കൂടി. രോഗ വ്യാപനം കൂടുന്ന സാഹചര്യത്തിൽ പരിശോധന കൂട്ടാനും, മെഡിക്കൽ പാരാമെഡിക്കൽ ജീവനക്കാരുടെ എണ്ണം വർധിപ്പിക്കാനും ആരോഗ്യ മന്ത്രാലയം സംസ്ഥാനങ്ങൾക്ക് നിർദേശം നൽകി. വീട്ടിൽ പരിശോധന നടത്തുന്ന കിറ്റിന്റെ ഉപയോഗം പ്രോത്സാഹിപ്പിക്കണം എന്നും നിർദേശം ഉണ്ട്. 145 കോടിയിൽ അധികം ഡോസ് വാക്സിൻ വിതരണം ചെയ്തു.\nLast Updated Jan 1, 2022, 8:21 AM IST\nPegasus : സര്‍ക്കാര് മൗനം പാലിക്കുന്നത് ക്രിമിനൽ കുറ്റം അംഗീകരിക്കുന്നതിന് തുല്യം, വിമർശനവുമായി യെച്ചൂരി\nപത്തനംതിട്ട കൊടുമണ്ണിലെ സിപിഐ-സിപിഎം സംഘർഷം; ഉഭയകക്ഷി ചർച്ച വിജയം, എല്ലാം പറഞ്ഞുതീർത്ത് ജില്ലാ നേതാക്കൾ\nFreedom Convoy: വാക്സിന് എടുക്കണമെന്ന് കാനഡ; പ്രതിഷേധവുമായി 50,000 ട്രക്ക് ഡ്രൈവര്‍മാരുടെ 'ഫ്രീഡം കോൺവോയ്'\nപെഗാസസ് ഇന്ത്യ വാങ്ങിയതായി ന്യൂയോര്‍ക്ക് ടൈംസ്\nലോകായുക്ത നിയമഭേദഗതിയില് മുന് നിലപാട് തെറ്റായിപ്പോയതതായി ആനത്തലവട്ടം ആനന്ദന്


ഗൂഡല്ലായി കുന്നിലെ എസ്.സി ട്രെയിനിങ് സെന്റര് അടഞ്ഞുതന്നെ • Suprabhaatham\nഗൂഡല്ലായി കുന്നിലെ എസ്.സി ട്രെയിനിങ് സെന്റര് അടഞ്ഞുതന്നെ\nNovember 8, 2018 | 9:07 am IST\nഗൂഡല്ലായി കുന്നിലെ അടഞ്ഞ് കിടക്കുന്ന എസ്.സി ട്രെയിനിങ് സെന്റര്\nകല്‍പ്പറ്റ: പട്ടികജാതിയില്‍പെട്ട കുട്ടികള്‍ക്കായി കല്‍പ്പറ്റയില് കോടികള് മുടക്കി നിര്‍മിച്ച എസ്.സി ട്രെയിനിങ് സെന്ററും ഹോസ്റ്റല് കെട്ടിടവും അടഞ്ഞ് കിടക്കുന്നു. മൂന്ന് വര്‍ഷം മുന്‍പ് നിര്‍മാണം പൂര്‍ത്തിയാക്കി ഉദ്ഘാടനം ചെയ്യപെട്ട സ്ഥാപനമാണ് അടഞ്ഞ് കിടക്കുന്നത്. എന്‍ട്രന്‍സ്, പി.എസ്.സി പരീക്ഷകള്‍ക്ക് വേണ്ടി താമസിച്ച് പഠിക്കാന് കഴിയും വിധമാണ് കല്‍പ്പറ്റ ഗൂഡല്ലായി കുന്നില് കെട്ടിടം പണിതത്. ഉദ്ഘാടനം കഴിഞ്ഞതല്ലാതെ സ്ഥാപനം ഇതുവരെ തുറന്ന് പ്രവര്‍ത്തിച്ചിട്ടല്ല. കല്‍പ്പറ്റയില് നിന്നും ഒന്നര കിലോമീറ്റര് മാറി ഗൂഡല്ലായി കുന്നിലാണ് പട്ടികജാതി വിഭാഗക്കാരായ വിദ്യാര്‍ഥികള്‍ക്കും ഉദ്യോഗാര്‍ഥികള്‍ക്കും വലിയ പ്രയോജനകരമാകുന്ന പരിശീലന കേന്ദ്രം നിര്‍മിച്ചത്. 2013ല് നിര്‍മാണം തുടങ്ങി 2015ല് നിര്‍മാണം പൂര്‍ത്തിയാക്കി കൊട്ടിഘോഷിച്ച് ഉദ്ഘാടനവും നടത്തി. എന്നാല് സ്ഥാപനം അതിന് ശേഷം ഒരു ദിവസം പോലും തുറന്ന് പ്രവര്‍ത്തിച്ചില്ല. നഗരസഭാ പരിധിയിലെ വിദ്യാര്‍ഥികള്‍ക്ക് ഫീസില്ലാതെ താമസിച്ചു പഠിക്കാന് കഴിയും വിധം വിപുലമായ സൗകര്യങ്ങളോടെയായിരുന്നു കെട്ടിടം നിര്‍മിച്ചത്.\nഇപ്പോള് വൈകുന്നേരങ്ങളില് സാമൂഹ്യ വിരുദ്ധരുടെ താവളമായി കെട്ടിടം മാറിയെന്ന് പ്രദേശവാസികള് പറയുന്നു. ഇത്തരക്കാരുടെ അഴിഞ്ഞാട്ടം കാരണം രാത്രിയില് ഉറക്കം നഷ്ടമായതായും നാട്ടുകാര് പറയുന്നു. അധികൃതര് ഒന്ന് മനസ് വച്ചാല് സ്ഥാപനം തുറന്ന് പ്രവര്‍ത്തിപ്പിക്കാന് കഴിയുമെന്നിരിക്കെ അതിന് ആരും തന്നെ തയാറാകുന്നില്ല. സ്ഥാപനം പ്രവര്‍ത്തിക്കും വരെ പ്രളയത്തില് കിടപ്പാടം പോയവര്‍ക്ക് താല്‍ക്കാലിക താമസത്തിന് കെട്ടിടം അനുവദിക്കണമെന്ന ആവശ്യം ഉയര്‍ന്നിരുന്നു എങ്കിലും അധികൃതര് പരിഗണിച്ചില്ല.


കര്‍ണാടക വെള്ളത്തില്; മന്ത്രി സ്ഥാനമോഹികള് യെദിയൂരപ്പയോടൊപ്പം ദല്‍ഹിയില്, വെള്ളമിറങ്ങട്ടെ എന്ന് കേന്ദ്രനേതൃത്വം | DoolNews\nകര്‍ണാടക വെള്ളത്തില്; മന്ത്രി സ്ഥാനമോഹികള് യെദിയൂരപ്പയോടൊപ്പം ദല്‍ഹിയില്, വെള്ളമിറങ്ങട്ടെ എന്ന് കേന്ദ്രനേതൃത്വം\nWednesday, 14th August 2019, 2:01 pm\nമധുരക്കരിമ്പിന്റെ നടുകഷ്ണം എങ്ങനെയെങ്കിലും സ്വന്തമാക്കണം എന്ന് കരുതി പോയവര് കണ്ണുനിറഞ്ഞാണ് മടങ്ങിയത്. സംഭവം കര്‍ണാടകയിലാണ്. കര്‍ണാടക മഴക്കെടുതിയുടെ ദുരിതമനുഭവിക്കവേ മന്ത്രിസ്ഥാനം മോഹിച്ച് മുഖ്യമന്ത്രിയോടൊപ്പം വിമാനം കയറിയവര്‍ക്കാണ് നിരാശയോടെ മടങ്ങേണ്ടി വന്നത്.\nആഗസ്ത് 5ന് നിരവധി എം.എല്.എമാരാണ് മന്ത്രി സ്ഥാനം സ്വന്തമാക്കുന്നതിന് വേണ്ടി യെദിയൂരയോടൊപ്പം ബി.ജെ.പി കേന്ദ്ര നേതൃത്വത്തെ കാണുന്നതിന് വേണ്ടി ദല്‍ഹിയിലെത്തിയത്. മഴയില് കയറിയ വെള്ളം ഇറങ്ങിയിട്ട് പോരെ മന്ത്രി സ്ഥാനം എന്ന ചോദ്യമാണ് ഇവരോട് കേന്ദ്രനേതൃത്വം ചോദിച്ചത്. സംസ്ഥാനത്തെ മഴക്കെടുതിയുടെ ദുരിതം അനുഭവിക്കുന്നവര്‍ക്ക് സഹായമെത്തിക്കുകയാണ് ആദ്യം ചെയ്യേണ്ടതെന്ന് കേന്ദ്രനേതൃത്വം എം.എല്.എമാരോട് പറഞ്ഞു.\nഅധികാരത്തിലേറി രണ്ടാഴ്ചയോളം പിന്നിട്ടിട്ടും ഇത് വരെ കര്‍ണാടകത്തില് മന്ത്രിമാരെ തെരഞ്ഞെടുത്തിട്ടില്ല. കനത്ത മഴ കര്‍ണാടകത്തില് പെയ്യുമ്പോഴായിരുന്നു യെദിയൂരപ്പ തന്റെ മന്ത്രിമാരെ ഉറപ്പിക്കുന്നതിന് വേണ്ടി ദല്‍ഹിയിലേക്ക് കയറിയത്. ഇതിനെതിരെ പ്രതിപക്ഷ പാര്‍ട്ടികള് രംഗതെത്തിയിരുന്നു.


karnataka won bengal mushtaq സൂപ്പർ ഓവറിലേക്ക് നീണ്ട\nBy : Basith November 18, 2021 comments\nസയ്യിദ് മുഷ്താഖ് അലി ട്രോഫിയിൽ കർണാടക സെമിഫൈനലിൽ. സൂപ്പർ ഓവരെ നീണ്ട മത്സരത്തിൽ ബംഗാളിനെ കീഴടക്കിയാണ് കർണാടക അവസാന നാലിലേക്ക് ടിക്കറ്റെടുത്തത്. കർണാടക മുന്നോട്ടുവച്ച 161 റൺസ് വിജയലക്ഷ്യം പിന്തുടർന്നിറങ്ങിയ ബംഗാൾ നിശ്ചിത 20 ഓവറിൽ 8 വിക്കറ്റ് നഷ്ടത്തിൽ നേടിയത് 160 റൺസ്. തുടർന്ന് സൂപ്പർ ഓവറിലെ6റൺസ് വിജലയക്ഷ്യം കർണാടക അനായാസം മറികടക്കുകയായിരുന്നു. തമിഴ്നാട്, വിദർഭ, ഹൈദരാബാദ് ടീമുകളാണ് സെമിയിലെത്തിയ മറ്റുള്ളവർ. (karnataka won bengal mushtaq)\nആദ്യം ബാറ്റ് ചെയ്ത് ബാറ്റിംഗ് തകർച്ച നേരിട്ട കർണാടക അഞ്ച് വിക്കറ്റ് നഷ്ടപ്പെടുത്തിയാണ് 160 റൺസിലെത്തിയത്. 29 പന്തിൽ 55 റൺസെടുത്ത് പുറത്താവാതെ നിന്ന കരുൺ നായർ ടോപ്പ് സ്കോറർ ആയപ്പോൾ രോഹൻ കദം (29 പന്തിൽ 30), മനീഷ് പാണ്ഡെ (34 പന്തിൽ 29) എന്നിവരും കർണാടക സ്കോറിലേക്ക് നിർണായക സംഭാവന നൽകി. അവസാന ഓവറുകളിൽ അഭിനവ് മനോഹർ (9 പന്തിൽ 19), അനിരുദ്ധ ജോഷി (10 പന്തിൽ 16) എന്നിവരുടെ കൂറ്റനടികളും കർണാടകയെ തുണച്ചു. മധ്യ ഓവറുകളിൽ ക്യാപ്റ്റൻ മനീഷ് പാണ്ഡെയുടെ മെല്ലെപ്പോക്കാണ് കർണാടയെ 160ൽ ഒതുക്കിയത്.\nRead Also : ബൗളിംഗിൽ നിരാശപ്പെടുത്തി കേരളം; അനായാസ ജയത്തോടെ തമിഴ്നാട് സെമിഫൈനലിൽ\nമറുപടി ബാറ്റിംഗിൽ ഇടക്കിടെ വിക്കറ്റ് നഷ്ടമായെങ്കിലും കരുത്തരായ കർണാടകയെ വിറപ്പിക്കാൻ ബംഗാളിനു സാധിച്ചു. ടോപ്പ് ഓർഡറിൽ ശ്രീവത്സ് ഗോസ്വാമി (10 പന്തിൽ 22) നൽകിയ വിസ്ഫോടനാത്മക തുടക്കം അവർക്ക് കരുത്തായി. 40 പന്തിൽ 51 റൺസെടുത്ത വൃത്തിക് ചാറ്റർജിയാണ് ബംഗാൾ ടോപ്പ് സ്കോറർ. മധ്യ ഓവറുകളിൽ പതറിയ ബംഗാളിനെ ഏഴാം നമ്പറിൽ വെടിക്കെട്ട് ബാറ്റിംഗ് കാഴ്ച വച്ച റിത്വിക് ചൗധരി (18 പന്തിൽ 36) ജയത്തിനരികെ എത്തിച്ചു. എന്നാൽ, അവസാന പന്തിൽ വിജയിക്കാൻ ഒരു റൺസ് വേണ്ടപ്പോൾ ആകാശ് ദീപിനെ നേരിട്ടുള്ള ത്രോയിലൂടെ റണ്ണൗട്ടാക്കിയ മനീഷ് പാണ്ഡെ കർണാടകയെ സൂപ്പർ ഓവറിലേക്ക് നയിക്കുകയായിരുന്നു.\nബംഗാളിനായി സൂപ്പർ ഓവറിൽ ബാറ്റ് ചെയ്ത കൈഫ് അഹ്മദ് രണ്ടാം പന്തിൽ റണ്ണെടുക്കാതെ മടങ്ങി. നാലാം പന്തിൽ രണ്ടാം റണ്ണിനു ശ്രമിക്കവെ ഗോസ്വാമി (4) റണ്ണൗട്ടായി. കെസി കരിയപ്പ എറിഞ്ഞ ഓവറിൽ5റൺസ് മാത്രമേ അവർക്ക് നേടാനായുള്ളൂ. മറുപടിയായി മുകേഷ് എറിഞ്ഞ ഓവറിലെ ആദ്യ പന്തിൽ ഡബിളോടിയ മനീഷ് പാണ്ഡെ രണ്ടാം പന്തിൽ സിക്സറടിച്ച് ടീമിനെ വിജയത്തിലേക്ക് നയിക്കുകയായിരുന്നു.\nസെമിഫൈനലിൽ കർണാടക വിദർഭയെ നേരിടും. കേരളത്തെ കീഴടക്കിയ തമിഴ്നാടിന് ഹൈദരാബാദാണ് എതിരാളികൾ.\nStory Highlights: karnataka won bengal syed mushtaq ali trophy\nRead more on: Bengal | karnataka | syed mushtaq ali trophy


സ്കേറ്റിങ്ങിൽ വിസ്‌മയം തീർക്കുന്ന എഴുപത്തിമൂന്നുകാരൻ, വിഡിയോ ഏറ്റെടുത്ത് സോഷ്യൽ മീഡിയ -\nHome Gallery സ്കേറ്റിങ്ങിൽ വിസ്‌മയം തീർക്കുന്ന എഴുപത്തിമൂന്നുകാരൻ, വിഡിയോ ഏറ്റെടുത്ത് സോഷ്യൽ മീഡിയ\nസ്കേറ്റിങ്ങിൽ വിസ്‌മയം തീർക്കുന്ന എഴുപത്തിമൂന്നുകാരൻ, വിഡിയോ ഏറ്റെടുത്ത് സോഷ്യൽ മീഡിയ\nപ്രായമായി ഇനി വീടിനുള്ളിൽ അടങ്ങിയിരിക്കണം എന്ന് ചിന്തിക്കുന്നവർ മുഴുവൻ കണ്ടോളൂ… എഴുപത്തി മൂന്നാമത്തെ വയസിലും അനായാസം സ്‌കേറ്റിങ് ചെയ്യുന്ന ഈ മുത്തശ്ശനെ. വളരെക്കാലത്തെ പരിശീലനവും നിശ്ചയ ദാർഢ്യവുമുണ്ടെങ്കിൽ മാത്രം പഠിച്ചെടുക്കാൻ കഴിയുന്ന ഒന്നാണ് സ്‌കേറ്റിങ്. കൂടുതലും ചെറുപ്പക്കാരും കുട്ടികളുമാണ് സ്‌കേറ്റിങ് ചെയ്യാറുള്ളതും. അതുകൊണ്ടുതന്നെ എഴുപത്തി മൂന്നുകാരന്റെ സ്‌കേറ്റിങ് അഭ്യാസം കണ്ട് അമ്പരന്നിരിക്കുകയാണ് സോഷ്യൽ മീഡിയ.\nകഴിഞ്ഞ ദിവസമാണ് അനായാസം സ്‌കേറ്റിങ് ചെയ്യുന്ന ഒരു വയോധികന്റെ ചിത്രങ്ങളും വിഡിയോകളും സോഷ്യൽ ഇടങ്ങളുടെ ആകർഷണം നേടിയത്. ഇതോടെ ഈ മുത്തശ്ശനെ കുറിച്ചുള്ള അന്വേഷണങ്ങളും ആരംഭിച്ചു. റോഡിലൂടെ സ്‌കേറ്റിങ് അഭ്യാസം നടത്തുന്ന ഈ മുത്തശ്ശന് എഴുപത്തി മൂന്ന് വയസുണ്ടെന്നും കണ്ടെത്തി. നിന്നുകൊണ്ടും ഇരുന്നുകൊണ്ടുമൊക്കെ വളരെ അനായാസമാണ് അദ്ദേഹത്തിന്റെ സ്‌കേറ്റിങ് അഭ്യാസങ്ങൾ. 1981 മുതൽ സ്‌കേറ്റിങ്ങിൽ പരിശീലനം നടത്തിവരുന്ന ആളാണ് അദ്ദേഹം. അതുകൊണ്ടുതന്നെ പ്രായം കൂടിയിട്ടും അദ്ദേഹത്തിന് സ്‌കേറ്റിങ് വളരെ എളുപ്പത്തിൽ ചെയ്യാൻ കഴിയുന്നുണ്ട്.\nRead also: രണ്ട് തുരങ്കങ്ങള്‍ക്കുള്ളിലൂടെ വിമാനം പറത്തി റെക്കോര്‍ഡിട്ടു; അതിശയിപ്പിക്കും ഈ സാഹസിക വിഡിയോ\nഎന്തായാലും സമൂഹമാധ്യമങ്ങളിൽ ഈ വിഡിയോ പ്രചരിപ്പിക്കപ്പെട്ടതോടെ നിരവധിപ്പേരാണ് അദ്ദേഹത്തിന് പ്രശംസയുമായി എത്തുന്നത്. പ്രായമൊക്കെ വെറും നമ്പർ മാത്രമാണെന്ന് ഒരിക്കൽ കൂടി തെളിയിക്കുകയാണ് ഈ മുത്തശ്ശൻ എന്നാണ് മിക്കവരും അഭിപ്രായപ്പെടുന്നത്.\nA post shared by Max Timukhin (@timukhinmax)\nStory highlights: 73 year old man on skateboard\nനട്ടെല്ലുകൾ കൂടി ചേർന്ന നിലയിൽ ജനിച്ച ഇരട്ടക്കുട്ടികൾ; ശസ്ത്രക്രിയയിലൂടെ വേർപിരിഞ്ഞിട്ടും ഇന്നും ചേർന്നിരിക്കുന്നവർ- ഹൃദയം തൊടുന്ന അനുഭവം


ഭടന്: March 2008\nകണ്ണോരം കുറേ ബൂലോകര് കൂടിനിന്നപ്പോള് എന്റെ റിനുവിനും ഫെനുവിനും ഒരു സംശയം!\n“പപ്പാക്കെവിടുന്നാ പെട്ടെന്നൊരു ദിവസം ഇത്രയധികം ഫ്രന്‍ഡ്സിനെ കിട്ട്യേത്”.....\nചോദ്യത്തിനുത്തരം ഒരു അഭിമാനമായി എന്റെ ഉള്ളില് തലപൊക്കി.\nഅതൊരുപദേശമാക്കി ഞാനവര്‍ക്കു പറഞ്ഞുകൊടുത്തു.\n‘ഒഴിവു സമയങ്ങളില് നിങ്ങള്‍ക്കു തോന്നുന്നതെന്തെങ്കിലും എഴുതിവെച്ചു\nവായന ഇഷ്ടപ്പെടുന്നവരുടെ മുമ്പിലെത്തിച്ചു ഒളിഞ്ഞു നോക്കുക.....ചിലരൊക്കെ കണ്ണുരുട്ടും. എന്നാലും നിറുത്തരുത്. കുറേയാകുമ്പോള് പണ്ടാരം ഇതൊന്നു വായിച്ചു നോക്കാമെന്നു\nആരെങ്കിലും കരുതിയാല്, ഒരു അഭിപ്രായം കിട്ടാന് സാദ്ധ്യതയുണ്ട്. നന്നായില്ല, എന്താ ഇത്, ഇനി എഴുതരുതെ...എന്നൊക്കെ ആയിരിയ്ക്കും പ്രതികരണം. അപ്പോള് വീണ്ടും നന്നാക്കി എഴുതാന് തോന്നും, തോന്നണം. ആദ്യം വായിച്ചവര് ചിലപ്പോള് വീണ്ടും, അല്ലെങ്കില് പുതിയവരെങ്കിലും പിന്നെ വായിച്ചെന്നിരിയ്ക്കും.....അങ്ങനെ നമ്മളെഴുതുന്നത് വായിക്കുന്ന കുറേ കൂട്ടരുണ്ടാകും...അവരുടെയടുക്കല് നിന്നും കുറേ പുതിയ അറിവും കിട്ടും....പിന്നെ നല്ല സൌഹൃദവും....\nഞങ്ങളെല്ലാം അതുപോലെ പരസ്പരം വായിച്ചവരാണ്. ഇപ്പോളിതാ നേരില് കാണാനുള്ള സൌഭാഗ്യവും...\nനിങ്ങള്‍ക്കും ഇതുപോലെ എഴുത്തിലൂടെയും വായനയിലൂടേയും കൂറെ ചങ്ങാതിമാരെ സമ്പാദിക്കാം...’\nറിനുവും ഫെനുവും മനസ്സിലായെന്നു തലയാട്ടി.\nഎനിയ്ക്കു പെട്ടെന്നു പോരേണ്ടി വന്നത് മ്മിണി കഷ്ടായി. ആരൊക്കെ എന്തൊക്കെ കോപ്രാട്ടിത്തരം കാണിക്കുന്നുണ്ടെന്നു കാണണമെന്നുണ്ടായിരുന്നു.\nമൂന്നു മണിയ്ക്കു തന്നെ ഹാജരാവാന് പുറപ്പെട്ടു; മ്മടെ ദുബായിയുടെ സ്ഥിതിയല്ലെ? സമയം എവിടെ പോയതെന്നറിഞ്ഞില്ല. കായല്‍ക്കര തോട്ടത്തിന്റെ രണ്ടാം കവാടം തേടി പിടിച്ചപ്പോള് മണി മൂന്നര. പിന്നെ പരുന്തിനെ പോലെ ഞാനും മച്ചുനനും (ബൈജു സുല്‍ത്താന്) ഏഴെട്ടു തവണ കറങ്ങി, ഒരു നില്‍ക്കക്കള്ളി കിട്ടാന്.\nവേണ്ടുന്നതിനും വേണ്ടാത്തതിനും വന്നവരുടെ കാറുകളുടെ കൂമ്പാരം. എവിടെ നിര്‍ത്തും?.....\nഒരിടത്തൊതുക്കി തോട്ടത്തില് കടന്നപ്പോ മുമ്പും പിമ്പും മാറിപ്പോയ അങ്കലാപ്പ്. ഞങ്ങളുടെ മുന്‍ഭാഗമാണ് അഗ്രജന്റെ പിന്‍ഭാഗം എന്നു മനസ്സിലായപ്പോഴെയ്ക്കും മണി നാല്! മല്ലുമുഖങ്ങള് കണ്ടു സംശയത്തോടെ ബൈജു പരന്നിരിയ്ക്കുന്ന ഒരാളുടെ ചെവിയില് ചുണ്ടടുപ്പിച്ചു ആംഗലേയത്തില് ചോദിച്ചു...“ആര് യു ബ്ലോഗന്‍സ്..?”\nമചുനന് പെട്ടെന്നു ബൌണ്‍സ് ചെയ്യുന്നതു കണ്ടപ്പോഴെ ഞാന് കരുതി ചോദ്യം വഴുതിപ്പോയെന്ന്...\nപിന്നെയാണ് അഗ്രജന്റെ കുപ്പായം ആക്രിപ്പച്ചയാണെന്നും, നീലയും മഞ്ഞയും നിറമുള്ള കെട്ടിടത്തിന്റെ മുന് വശമാണ് പിന് വശമെന്നതും, പിന് വശം മുന് വശമാണെന്നുമൊക്കെയുള്ള തിരിച്ചറിവുണ്ടായത്....\nകൂട്ടത്തില് ചേര്‍ന്നപ്പോള് മണി നാലര!\nഅതുകൊണ്ടു ഉള്ളവരുടെ മുമ്പിലൊക്കെ ഒന്നു ഹാജ്ജരായി സ്ഥലം വിടേണ്ടിവന്നു,\nസര്‍വ്വ ബൂലോകരും ക്ഷമിയ്ക്കുക.\nPosted by ഭടന് at 3:59 AM 1 comment:\nകഠിന ഹൃദയരാവാന് സമ്മതിച്ചുകൂട...\nപരസ്പരം അറുത്തും വെട്ടിയും\nനമ്മുടെ ഈ സമ്മേളനത്തിനു നേരെയും\nഅവരുടെ ആക്രമണം ഉണ്ടായേക്കാം,\nവെടിയുണ്ടകളും കല്ലും എയ്തു,\nകൊന്നു, കരിങ്കല്ലിലുരച്ചു മൂര്‍ച്ചകൂട്ടിയ കത്തികൊണ്ടു\nനമ്മെ പോലുള്ളവരെ അറുത്തുമുറിച്ചു, മുളകു തേച്ചു\nതിളച്ച എണ്ണയിലിട്ടു ആഹ്ലാദിച്ചു\nഅവര് അടുത്ത മനുഷ്യനെ വെട്ടാനുള്ള\nഅതിനുമുമ്പ് സമാധാനത്തിന്റെ പ്രതീകമായി\nകണ്ണൂരില് നമുക്കൊരുമിച്ചു പറക്കാം..\n“നിങ്ങള് പരസ്പരം കൊല്ലരുത്\nനിങ്ങളുടെ അയുധം വേണമെങ്കില്\nPosted by ഭടന് at 4:26 AM4comments:\nതാടിയും മുടിയുമൊക്കെ ഇങ്ങനെ കറുത്തിരിയ്ക്കുന്നത് നോക്കേണ്ട. അത്ര പെട്ടെന്നു നരയ്ക്കുന്ന പാരമ്പര്യം അല്ല.\nദേഹത്തിനു, പക്ഷെ നര തുടങ്ങിയിരിയ്ക്കുന്നുവെന്നത് ചെറുതായി വേദനിപ്പിയ്ക്കുന്നു. തലയും താടിയും നരച്ചാലും വേണ്ടിയില്ലായിരുന്നു. ദേഹത്തിനല്ലെ ശക്തി വേണ്ടത്?\nനാട്ടില് പോയി ചികിത്സിയ്ക്കാന് ഇപ്പോള് ചിന്തിയ്ക്കുന്നില്ല. ഇവിടെ മതി. കുറച്ചു കാലം കൂടി. അതൊരു വാശിയാണ്.\nവരുമ്പോഴുള്ള പ്രായവും ഇവിടെ കഴിച്ചുകൂട്ടിയ മൂന്നര പതിറ്റാണ്ടും കൂട്ടിയായല് ഇപ്പോള് അമ്പത്തിയാറ് വയസ്സായി.\nപത്തു കൊല്ലം മുമ്പ് ഒരിയ്ക്കല് കാന്‍സലടിച്ചു വിട്ടതാണ്.\nകാര്യമായ അപരാധമൊന്നും ചെയ്തിട്ടല്ല. അന്നു ട്രക്ക് ഡ്രൈവറായിരുന്നു. ചെറിയ വണ്ടിയെ മറികടക്കുമ്പോള് പോലീസ് പിടിച്ചു, വിസ റദ്ദാക്കി നാട്ടിലയച്ചു.\nഉടനെ ഒരു വിസിറ്റ് വിസയെങ്കിലും തരപ്പെടുത്താതെ രക്ഷയില്ലാതായി. നല്ലൊരു അറബിയുടെ സഹായത്താല് ചെറുതെങ്കിലും പിന്നെയും ജോലിയുള്ള വിസയടിച്ചു.\nഒരോ പോക്കുവരവിലും ഒരുപാടു ശൂന്യത നേടി. അതിന്റെ വല്ലാത്ത കനം നെഞ്ചിലുണ്ടെന്നു ഇതുവരെ ആരെയും അറിയിച്ചിട്ടില്ല.\nഒരിയ്ക്കല് നാട്ടിലേയ്ക്കു പോകുമ്പോള് പഴയ ക്യാന്‍സലേഷന്റെ എന്തൊ സൂചന കമ്പ്യൂട്ടറിലുള്ളതുകൊണ്ട് ഷാര്‍ജ വിമാനത്താവളത്തില് പിടിച്ചു വെച്ചു. രണ്ടാമത്തെ മകളുടെ കല്യാണത്തിനു പോകുന്നതായതിനാല് മനസ്സൊന്നു പിടഞ്ഞു. അന്നെന്തൊക്കെയോ പറഞ്ഞെന്നു ഓര്‍മ്മയില്ല. ദയവു തോന്നിയ പോലീസ് ഓഫീസര് കടത്തിവിട്ടു.\nകല്യാണം കഴിഞ്ഞു തിരിച്ചു വരുമ്പോള് ഇവിടെ വീണ്ടും പിടിച്ചു. ആദ്യം ക്യാന്‍സല് ചെയ്തപ്പോള് ഫിങ്കര് പ്രിന്റ് കൊടുത്തിട്ടില്ലെന്നതാണ് തെറ്റ്. മഗ്രിബ് ബാങ്ക് കൊടുക്കുമ്പോള് തുടങ്ങിയ കാത്തിരുപ്പു രാത്രി പതിനൊന്നുമണിവരെ. ഡ്യൂട്ടി മാറി വന്ന പോലീസ് കാരന് പാസ്പോര്‍ട്ട് വാങ്ങിവെച്ചു അടുത്ത ദിവസം രാവിലെ സ്പോണ്‍സറിനെയും കൊണ്ടുവന്നു കാര്യങ്ങളൊക്കെ ശരിപ്പെടുത്തണമെന്ന നിബന്ധനയോടെ വിട്ടയച്ചു.\nപത്തു കൊല്ലം മുമ്പുള്ള കേസിനെ പിന്തുടര്‍ന്നാല് പ്രശ്നം വീണ്ടും സങ്കീര്‍ണ്ണമാകുമെന്നു പറഞ്ഞു സ്പോണ്‍സര് സ്വാധീനം ചെലുത്തി പാസ്പോര്‍ട്ട് തിരിച്ചു വാങ്ങിച്ചു. രണ്ടു മാസം കഴിഞ്ഞു വിസ മൂന്നു വര്‍ഷത്തെയ്ക്ക് വീണ്ടും പുതുക്കി. ഇപ്പോള് നാട്ടില് പോകാനൊരുങ്ങിയാല് വീണ്ടും പ്രശ്നങ്ങള് തലപൊക്കും.\nഇളയ മകള് ഡിഗ്രിയ്ക്കു ഒന്നാം കൊല്ലമാണ്. അവളുടെ കോഴ്സു കഴിഞ്ഞു ഒരു കല്യാണക്കാര്യം ഉറപ്പിച്ചിട്ടു വേണം ക്യാന്‍സല് ചെയ്തു പോകാന്. അതൊരു വാശിയാ.\nഅതുവരെയെങ്കിലും ഈ തടി ഉലയാതെ നോക്കണം.\nPosted by ഭടന് at 12:01 PM 1 comment:


രാജീവ് ഗാന്ധിയുടെ ഭാരത് രത്‌ന തിരിച്ചെടുക്കണമെന്ന് എഎപി പ്രമേയം; എതിർത്ത എംഎൽഎയോട് രാജി ആവശ്യപ്പെട്ടു |\nമുൻ പ്രധാനമന്ത്രി രാജീവ് ഗാന്ധിക്ക് മരണാനന്തര ബഹുമതിയായി നൽകിയ ഭാരത് രത്‌ന തിരിച്ചെടുക്കണമെന്ന എഎപി പ്രമേയത്തെ എതിർത്ത എംഎൽഎയോട് പാർട്ടി രാജി ആവശ്യപ്പെട്ടു. മുൻ യൂത്ത് കോൺഗ്രസ് നേതാവും നിലവിൽ എഎപി എംഎൽഎയുമായ അൽക്ക ലാംബയോടാണ് രാജി വെക്കാൻ ആവശ്യപ്പെട്ടിരിക്കുന്നത്.\nസിഖ് വിരുദ്ധ കലാപം തടയുന്നതിൽ രാജീവ് ഗാന്ധി പാരജയപ്പെട്ടുവെന്ന് ആരോപിച്ചാണ് എഎപി പ്രമേയം പാസാക്കിയത്. വെള്ളിയാഴ്ച നിയമസഭയിൽ ജെർണയിൽ സിംഗാണ് പ്രമേയം അവതരിപ്പിച്ചത്. ശബ്ദവോട്ടോടെ പ്രമേയം പാസാക്കുകയും ചെയ്തു. എന്നാൽ അൽക്ക ഇതിനെ പിന്തുണച്ചിരുന്നില്ല\nപ്രമേയം പാസാക്കിയ യോഗത്തിൽ നിന്ന് അൽക്ക പ്രതിഷേധിച്ച് ഇറങ്ങിപ്പോകുകയും ചെയ്തു. ഇതിന് പിന്നാലെയാണ് എഎപി രാജി ആവശ്യപ്പെട്ടത്.\n← അട്ടപ്പാടിയിൽ വീണ്ടും ശിശുമരണം; ഈ വർഷം ഇത് പതിനഞ്ചാമത്തെ ശിശുമരണം\nപൂവണിഞ്ഞ പ്രണയം: ക്രിക്കറ്റ് താരം സഞ്ജു സാംസൺ വിവാഹിതനായി →


കഞ്ചാവുമായി അറസ്റ്റില് : Deepika.com Nattu Visesham\nWednesday, May 22, 2019 12:13 AM IST\nനാദാപുരം: കഞ്ചാവുമായി യുവാവ് എക്‌സൈസ് പിടിയിലായി. വടയം പന്നിവയല് സ്വദേശി കുറ്റിക്കാട്ടില് വീട്ടില് അനൂപി (30)നെയാണ് നാദാപുരം എക്‌സൈസ് ഇന്‍സ്‌പെകടര് പി. സുരേന്ദ്രന്‍റെ നേതൃത്വത്തിലുള്ള സംഘം അറസ്റ്റ് ചെയ്തത്. ഇയാളില് നിന്ന് എട്ട് പായ്ക്കറ്റ് കഞ്ചാവ് കണ്ടെത്തി.\nചൊവ്വാഴ്ച്ച ഉച്ചയ്ക്കുശേഷം മൂന്നോടെ സംസ്ഥാന പാതയില് നീലേച്ച് കുന്നില് നടത്തിയ വാഹന പരിശോധനയിലാണ് പ്രതി പിടിയിലായത്. ഇയാള് സഞ്ചരിച്ചിരുന്ന ബൈക്കും എക്‌സൈസ് അധികൃതര് കസ്റ്റഡിയിലെടുത്തു. \nഊരത്ത്, പന്നിവയല് മേഖലകളില് കഞ്ചാവെത്തിക്കുന്ന കണ്ണികളില് ഒരാളാണ് പ്രതിയെന്ന് എക്‌സൈസ് അധികൃതര് പറഞ്ഞു.\nപ്രിവന്‍റീവ് ഓഫീസര്‍മാരായ തറോല് രാമചന്ദ്രന്, പി. ജയരാജ്, സിഇഒ മാരായ പ്രമോദ് പുളിക്കൂല്, കെ. ഷിരാജ്, രാഹുല്, നിഷ, ഡ്രൈവര് പുഷ്പരാജ് എന്നിവരും പരിശേധനക്കുണ്ടായിരുന്നു.


ഡാന്യൂബ് സൈക്കിൾ പാതയുടെ ഏറ്റവും മനോഹരമായ ഭാഗം എവിടെയാണ്? > സൈക്കിളിൽ\n↓ പ്രധാന ഉള്ളടക്കത്തിലേക്ക് പോകുക\nഇപ്പോൾ ഡാന്യൂബ് സൈക്കിൾ പാത\nഘട്ടം5മെൽക്ക് - ക്രെംസ്\nവാചൗവിലെ ഡാന്യൂബ് സൈക്കിൾ പാതയിലെ വസന്തം\nവാചൗവിൽ ആപ്രിക്കോട്ട് പുഷ്പം\nപിന്നിലെ കെട്ടിടത്തിന്റെ നാശം\nഎന്താണ് ഡാന്യൂബ് സൈക്കിൾ പാത?\nയൂറോപ്പിലെ ഏറ്റവും നീളം കൂടിയ രണ്ടാമത്തെ നദിയാണ് ഡാന്യൂബ്. ഇത് ജർമ്മനിയിൽ ഉയർന്ന് കരിങ്കടലിലേക്ക് ഒഴുകുന്നു.\nഡാന്യൂബിനരികിൽ ഒരു സൈക്കിൾ പാതയുണ്ട്, ഡാന്യൂബ് സൈക്കിൾ പാത.\nഡാന്യൂബ് സൈക്കിൾ പാതയെക്കുറിച്ച് പറയുമ്പോൾ, നമ്മൾ പലപ്പോഴും അർത്ഥമാക്കുന്നത് പാസൗവിൽ നിന്ന് വിയന്നയിലേക്കുള്ള ഏറ്റവും കൂടുതൽ യാത്ര ചെയ്ത പാതയാണ്. ഡാന്യൂബിന്റെ ഈ സൈക്കിൾ പാതയുടെ ഏറ്റവും മനോഹരമായ ഭാഗം വാചൗവിലാണ്. സ്പിറ്റ്സ് മുതൽ വെയ്സെൻകിർച്ചൻ വരെയുള്ള ഭാഗം വാചൗവിന്റെ ഹൃദയം എന്നാണ് അറിയപ്പെടുന്നത്.\nപാസ്സുവിൽ നിന്ന് വിയന്നയിലേക്കുള്ള ടൂർ പലപ്പോഴും7ഘട്ടങ്ങളായി തിരിച്ചിരിക്കുന്നു, പ്രതിദിനം ശരാശരി 50 കിലോമീറ്റർ.\nഡാന്യൂബ് സൈക്കിൾ പാതയുടെ ഭംഗി\nഡാന്യൂബ് സൈക്കിൾ പാതയിലൂടെ സൈക്കിൾ ചവിട്ടുന്നത് അതിശയകരമാണ്.\nസ്വതന്ത്രമായി ഒഴുകുന്ന നദിയിലൂടെ നേരിട്ട് സൈക്കിൾ ചവിട്ടുന്നത് വളരെ നല്ലതാണ്, ഉദാഹരണത്തിന്, ഡാന്യൂബിന്റെ തെക്കേ കരയിലെ വാചൗവിൽ ആഗ്സ്ബാച്ച്-ഡോർഫ് മുതൽ ബച്ചാൺസ്ഡോർഫ് വരെ, അല്ലെങ്കിൽ ഔ വഴി ഷോൺബുഹെൽ മുതൽ ആഗ്സ്ബാച്ച്-ഡോർഫ് വരെ.\n7 ദിവസത്തിനുള്ളിൽ പാസൗ വിയന്ന\nഡാന്യൂബ് സൈക്കിൾ പാതയിലൂടെയുള്ള യാത്രയിൽ\nഎന്താണ് ഒരു ഹ്യൂറിഗർ?\nസുരക്ഷിതമായ സൈക്ലിംഗ് (സൈക്കിൾ യാത്രക്കാർ അപകടകരമായി ജീവിക്കുന്നു)\nഈ വെബ്സൈറ്റ് കുക്കികൾ ഉപയോഗിക്കുന്നു. നിങ്ങൾ വെബ്സൈറ്റ് ഉപയോഗിക്കുന്നത് തുടരുകയാണെങ്കിൽ, നിങ്ങളുടെ സമ്മതം ഞങ്ങൾ അനുമാനിക്കും.OKസ്വകാര്യത നയം


വീണ്ടും രക്ഷകനായി റോണോ; ക്രിസ്റ്റിയാനോ റൊണാള്‍ഡോയുടെ മിന്നും ഹാട്രിക്കില് യുവന്റസ് ക്വാര്‍ട്ടറില്; ചാംപ്യന്‍സ് ലീഗ് ഹാട്രിക് നേട്ടത്തില് മെസ്സിക്കൊപ്പമെത്തി റോണോ • Suprabhaatham\nMarch 13, 2019 | 10:28 am IST\nറോം: ഒരിക്കലൂടെ രക്ഷകനായി സൂപ്പര് താരം ക്രിസ്റ്റ്യാനോ റൊണാള്‍ഡോ. ക്രിസ്റ്റ്യാനോ റൊണാള്‍ഡോയുടെ ഹാട്രിക് മികവില് അത്‌ലറ്റിക്കോ മാഡ്രിഡിനെ എതിരില്ലാത്ത മൂന്ന് ഗോളുകള്‍ക്ക് പരാജയപ്പെടുത്തി യുവന്റസ് ചാംപ്യന്‍സ് ലീഗ് ക്വാര്‍ട്ടറില് കടന്നു. അത്‌ലറ്റിക്കോയുമായുള്ള ആദ്യ പാദ മല്‍സരത്തില് 2-0നു യുവന്റസ് പരാജയപ്പെട്ടിരുന്നു. അതിനാല് ക്വാര്‍ട്ടറിലെത്താന് ചുരുങ്ങിയത് മൂന്നുഗോളിന്റെയെങ്കിലും വിജയം യുവന്റസിന് അനിവാര്യമായിരുന്നു. ഇതോടെയാണ് മിന്നും ഹാട്രിക്കിലൂടെ ടീമിനെ അവിശ്വസനീയമായി ക്രിസറ്റിയാനോ ക്വാര്‍ട്ടറിലെത്തിച്ചത്. ഗോഡിനും ഗിമിനസുമടങ്ങുന്ന അത്‌ലറ്റിക്കോയുടെ പ്രതിരോധഭടന്‍മാരെ കാഴ്ച്ചക്കാരാക്കിയാണ് ക്രിസ്റ്റ്യാനോ ചരിത്രം രചിച്ചത്.\n27ാം മിനിറ്റിലാണ് ക്രിസ്റ്റ്യാനോ ആദ്യ ഗോള് നേടിയത്. ബെര്‍ണാഡസ്‌കിയുടെ ക്രോസിന് ക്രിസ്റ്റിയാനോയുടെ ഉജ്വലമായ ഹെഡര്, പന്ത് പോസ്റ്റിന്റെ വലതുമൂലയില്. സ്‌കോര് 1- 0.\nരണ്ടാം പകുതിയ തുടങ്ങി മിനിറ്റുകള്‍ക്കിള്ളില് രണ്ടാം ഗോളും പിറന്നു. 48 ാംമിനിറ്റില് കാന്‍സെലോയുടെ ക്രോസ് ഹെഡറിലൂടെ പോസ്റ്റിലേക്കു ചെത്തിയിട്ടു. അത്‌ലറ്റികോയുടെ ഗോള്‍കീപ്പര് ഒബ്ലക് പന്ത് പുറത്തേക്കു തട്ടിയിട്ടെങ്കിലും റീപ്ലേയില് ഗോള്‍വലകടന്നതായി തെളിഞ്ഞിരുന്നു 2- 0.\n86ാം മിനിറ്റില് ബെര്‍ണാഡസ്‌കിയെ പെനാല്‍റ്റി ബോക്‌സില് ഫൗള്‍ചെയ്തതിനു ലഭിച്ച പെനാല്‍റ്റിയിലൂടെയാണ് മൂന്നാം ഗോള് പിറന്നത്. കിക്കെടുത്ത ക്രിസ്റ്റ്യാനോക്കു പിഴച്ചില്ല 3- 0.\nചാംപ്യന്‍സ് ലീഗില് ക്രിസ്റ്റ്യാനോയുടെ എട്ടാം ഹാട്രികാണിത്. ഇതോടെ ലീഗില് ഏറ്റവും കൂടുതല് ഹാട്രിക് എന്ന നേട്ടത്തില് ക്രിസ്റ്റ്യാനോ, ലയണല് മെസ്സിക്കൊപ്പമെത്തി. ലീഗില് ഒരു ടീമിനെതിരേ രണ്ട് ഹാട്രിക് നേടുന്ന ആദ്യ താരമെന്ന ചരിത്രവും ഇന്നു പുലര്‍ച്ചെ ക്രിസ്റ്റ്യാനോ സ്വന്തമാക്കി.\nമറ്റൊരു പ്രീ ക്വാട്ടറില് ഷാല്‍ക്കയ്‌ക്കെതിരെ ഗോള്‍മഴ പെയ്യിച്ച് മാഞ്ചസ്റ്റര് സിറ്റിയും ക്വാട്ടറിലെത്തി. രണ്ടാം പാദത്തില് എതിരില്ലാത്ത എഴുഗോളുകള്‍ക്കാണ് സിറ്റി വിജയിച്ചത്. ടീമിനായി6താരങ്ങള് ഗോള് നേടി. ഇരു പാദങ്ങളിലുമായി രണ്ടിനെതിരെ 10 ഗോളിന്റെ ജയവുമായാണ് സിറ്റിയും ക്വാര്‍ട്ടറിലെത്തിയത്. ചാംപ്യന്‍സ് ലീഗ് നോക്കൗട്ട് ചരിത്രത്തിലെ ഏറ്റവും വലിയ ജയമാണ് സിറ്റിയുടേത്.


സോമന് തോമസ് ന്യൂജേഴ്‌സി കമ്യൂണിറ്റി ഔട്ട്‌റീച്ച് ബോര്‍ഡില് | Malayalam News\nന്യൂജേഴ്‌സി: രണ്ടു പതിറ്റാണ്ടിലേറെയായി തുടരുന്ന നിശബ്ദ സേവന പ്രവര്‍ത്തനത്തിനുടമയായ സോമന് ജോണ് തോമസിനെ പ്ലെയിന്‍ഫീല്‍ഡ് കമ്യൂണിറ്റി ഔട്ട്‌റീച്ച് ബോര്‍ഡ് അംഗമായി തെരഞ്ഞെടുത്തു. ഔട്ട്‌റീച്ചിന്റെ ഭാഗമായുള്ള ഗ്രേസ് സൂപ്പ് കിച്ചണില് സോമന് രണ്ടു വര്‍ഷമായി സേവനമനുഷ്ടിക്കുന്നു. 90 ശതമാനം ആഫ്രിക്കന് അമേരിക്കക്കാരും പാവങ്ങളും അടങ്ങിയതാണ് ഈ മേഖല. പ്രതിദിനം 150 ലഞ്ച് വിതരണം ചെയ്യുന്നു.\nഅന്നദാനം മഹാദാനം എന്ന തത്വത്തോടുള്ള പ്രതിബദ്ധതയാണ് സൂപ്പ് കിച്ചണില് പ്രവര്‍ത്തിക്കാന് പ്രേരണയായതെന്ന് സോമന് പറഞ്ഞു. ബോര്‍ഡിലേക്കും മറ്റും തന്നെ ഉള്‍പ്പെടുത്തുമെന്നു കരുതിയില്ല. എങ്കിലും അതൊരു അംഗീകാരമായി കരുതുന്നു. ഇന്ത്യക്കാര് ആരും തന്നെ ബോര്‍ഡില് മുന്‍പ് അംഗങ്ങളായി വന്നതായി കണ്ടിട്ടില്ല.\nചര്‍ച്ചിലെ ഗ്ലീനിംഗ് (കാലാ പെറുക്ക്), സോഷ്യല് വര്‍ക്ക് തുടങ്ങിയവ ചെയ്ത് ആരംഭിച്ചതാണ് സേവനരംഗം. അത് മറ്റുള്ളവര്‍ക്കായി കൂടുതല് പ്രവര്‍ത്തിക്കാന് പ്രചോദനമായി. യു.എന്നില് നിന്ന് റിട്ടയര് ചെയ്തതോടെ പല വിധത്തിലുള്ള കാരുണ്യ പ്രവര്‍ത്തികളില് ഏര്‍പ്പെടാന് അവസരം കിട്ടി. മീല്‍സ് ഓണ് വീല്‍സ്, ബ്രിഡ്ജ് വാട്ടര് ടെമ്പിളിലെ സൂപ്പര് കിച്ചണ്, വൃദ്ധരെ പോയി കാണുക തുടങ്ങിയവ ദിനചര്യയുടെ ഭാഗമായി.\nസര്‍ട്ടിഫൈഡ് ഹോസ്പീസ് വാളണ്ടിയര് എന്ന നിലയില് വിസിറ്റിംഗ് നഴ്‌സസ് അസോസിയേഷനുവേണ്ടി പ്രായമായവരേയുംആസന്ന മരണരായ രോഗികളെയും സന്ദര്‍ശിക്കുന്നു. ആറു മാസത്തിനുള്ളില് മരിക്കുമെന്നു ഉറപ്പുള്ളവരാണ് ഈ രോഗികള്. ഇവര്‍ക്ക് ആശ്വാസം എത്തിക്കാന് പ്രത്യേക പരിശീലനം ലഭിച്ചവരാണ് വോളണ്ടിയര്‍മാര്.\nറെഡ് ക്രോസിന്റെ ബ്ലഡ് ഡൊണേഷന് െ്രെഡവിന്റെ ചുക്കാന് പിടിക്കുന്നു. ബോണ്‍മാരോ കണ്ടെത്താനുള്ള ഡ്രൈവിനും തുണയായി നില്‍ക്കുന്നു.\nസോമര്‍സെറ്റ് കൗണ്ടിയില് മീല്‍സ് ഓണ് വീല്‍സ് പ്രോഗ്രാമില് 2009 മുതല് മൂന്നുവര്‍ഷം പ്രവര്‍ത്തിച്ചു. അതിനു പ്രത്യേക ബഹുമതി പത്രവും ലഭിച്ചു.\nആശുപത്രികളിലും മറ്റും സേവന പ്രവര്‍ത്തനം നടത്തിയ അമ്മയില് നിന്നാണ് കാരുണ്യ പ്രവര്‍ത്തനത്തിന് തനിക്ക് പ്രചോദനം ലഭിച്ചതെന്നു സോമന് ചൂണ്ടിക്കാട്ടുന്നു. വെള്ളിയാഴ്ച ഉപവാസമിരുന്ന് മിച്ചംവയ്ക്കുന്ന ഭക്ഷണം ഭിക്ഷക്കാര്‍ക്ക് കൊടുക്കുക എന്നത് അമ്മയുടെ ശീലമായിരുന്നു. ഭാര്യ ശാന്തയും കാരുണ്യ പ്രവര്‍ത്തനങ്ങള്‍ക്ക് തുണയായി നില്‍ക്കുന്നു.\nവിദ്യാര്‍ത്ഥിയായി 1973ലാണ് സോമന് അമേരിക്കയിലെത്തുന്നത്. ക്വീന്‍സിലും ബ്രോങ്ക്‌സിലും താമസിക്കുമ്പോള് കേരള സ്‌പൈക്കേഴ്‌സ്വോളിബോള് ക്ലബിന്റെ സ്ഥാപക പ്രസിഡന്റായി. അതുപോലെ ജിമ്മി ജോര്‍ജ് വോളിബോള് ടൂര്‍ണമെന്റിന്റെ സ്ഥാപകാംഗവും. 56 ചീട്ടുകളിയുടെ ആരാധകന്. 2012ല് അമേരിക്കന് ഇന്റര്‍നാഷണലില് ചാമ്പ്യനായി.\nഇപ്പോള് വേള്‍ഡ് മലയാളി ഓര്‍ഗനൈസേഷന്റെ ഗ്ലോബല് ചീഫ് ഇലക്ഷന് കമ്മീഷണറാണ്. ന്യൂജേഴ്‌സിയിലെ ബാസ്കിംഗ് റിഡ്ജില് താമസിക്കുന്നു.\nകൂടുതല് രംഗങ്ങളില് സേവന പ്രവര്‍ത്തനം എന്നതാണു ഭാവിയിലേക്കു ലക്ഷ്യമിടുന്നത്. താല്പര്യമുള്ളവര്‍ക്ക് പങ്കാളികളാകാം\nPrevious Previous post: യോങ്കേഴ്‌സ് സെന്റ് തോമസ് ഓര്‍ത്തഡോക്‌സ് പള്ളി പെരുന്നാള് ഭക്ത്യാദരപൂര്‍വ്വം കൊണ്ടാടി\nNext Next post: അലിഗര് അലുംമ്‌നി വാര്‍ഷിക കണ്‍വന്‍ഷന് ജൂലൈ 13- 15 വരെ ഹൂസ്റ്റണില്


കനമേതുമില്ലാതെ, എഴുതിയത് ഡോ ബേബി സാം സാമുവല് , വിഷയം ഓര്‍മ്മക്കുറിപ്പ് , ISBN 9789353902032, Published by DC Books ::: കേരളാ ബുക്ക് സ്റ്റോർ\nISBN : 9789353902032\nAuthor ഡോ ബേബി സാം സാമുവല്\nOther Books of ഡോ ബേബി സാം സാമുവല്\nmore about author ഡോ ബേബി സാം സാമുവല്\nBook Name in English : Kanamethumillathe\nതൊഴാനെ സംബോധന ചെയ്തുകൊണ്ടഴുതപെട്ട ഈ കുറിപ്പുകളിലെ കഥകള് മിക്കവാറും നാം കേട്ടവയാണ്. എന്നാല് ഈ പുതിയ ആഖ്യാനത്തില് ആ കഥകൾക്കൊരക്കയും പുതിയ കനംവന്നുചേരുകയുംചെയ്യുന്നു സ്നേഹത്തിന്റെയും കാരുണ്യത്തിന്റെയും കരുതലിന്റെയും കനം. --സുഭാഷ് ച്രന്ദന് ജീവിതാനന്ദത്തിന്റെ അടിസ്ഥാന താക്കോലുകളിലൊന്ന് സ്വയം ഗൗരവ മായി എടുക്കാതിരിക്കുക എന്നതാണ്. അവനവനെത്തന്നെ വല ചുറ്റി കെണിയിലാവുന്ന ചിലന്തികളെപ്പോലെ യാണ് വര്‍ത്തമാനകാല നരജീവിതം. വാക്കിന്റെ സൗമ്യവിരൽകൊണ്ട് അത്തരം ചില ചരടുകളെ പൊട്ടിച്ചുകളയാനാണ് ബേബി സാം ശ്രമിക്കുന്നത്. --ബോബി ജോസ് കട്ടികാട്\nWrite Your Review about കനമേതുമില്ലാതെ\nThis book has been viewed by users 2617 times


ഒരൊറ്റ ദലിത് ഭാരവാഹിയുമില്ല: ബിജെപിയിലെ ദലിതര് നേതൃത്വത്തിനെതിരെ പ്രതിഷേധത്തില് – Azhimukham\nജനങ്ങള്‍ക്കിടയില് സ്വാധീനമുള്ള മുതിര്‍ന്ന ദലിത് നേതാക്കളുണ്ടായിരുന്നെങ്കില് ഇപ്പോള് ഉയര്‍ന്നുവന്നിരിക്കുന്ന പ്രക്ഷോഭത്തെ കുറച്ചുകൂടി എളുപ്പത്തില് കൈകാര്യം ചെയ്യാമായിരുന്നു എന്ന് ബിജെപിക്കകത്ത് പലരും കരുതുന്നുണ്ട്. ബിജെപി ഭരിക്കുന്ന മധ്യപ്രദേശിലും ഉത്തര്‍പ്രദേശിലും രാജസ്ഥാനിലുമാണ് സംഘര്‍ഷം ഏറ്റവുമധികം മൂര്‍ച്ഛിച്ചിരിക്കുന്നത്.\nApr 04 2018 11:55 AM\nഎസ് സി – എസ് ടി ആക്ടില് മാറ്റം വരുത്തുന്ന സുപ്രീംകോടതി ഉത്തരവിനെതിരെ ഉത്തരേന്ത്യയില് വ്യാപക പ്രക്ഷോഭം നടക്കുന്നതിനിടയില് ബിജെപിക്കകത്തും ദലിതരുടെ പ്രതിഷേധം പുകയുന്നു. ദേശീയ ഭാരവാഹികളില് ദലിത് വിഭാഗത്തില് പെട്ട ഒരാള് പോലും ഇല്ലെന്നാണ് വിമര്‍ശകര് ചൂണ്ടിക്കാട്ടുന്നതെന്ന് ദ പ്രിന്റ് റിപ്പോര്‍ട്ട് ചെയ്യുന്നു. ബിജെപിയുടെ ഭരണഘടനയെ പോലും അവഗണിക്കുന്നതാണ് നേതൃനിരയിലെ ഈ ദലിത് രാഹിത്യം. ബിജെപി ദലിതരുടെ ഉന്നമനത്തിന് വേണ്ടി പ്രവര്‍ത്തിക്കുന്ന പാര്‍ട്ടിയാണ് എന്ന, കേന്ദ്രമന്ത്രി രവിശങ്കര് പ്രസാദിന്റെ പ്രസ്താവന വെറും വാചകമടിയാണ് എന്ന് ഇവര് കുറ്റപ്പെടുത്തുന്നു.\nബിജെപി ഭരണഘടനയുടെ 12ാം പേജില് നാഷണല് എക്‌സിക്യൂട്ടിവിന്റെ ഘടനയെ പറ്റി പറയുന്നുണ്ട്. 13 വരെ വൈസ് പ്രസിഡന്റുമാര്, ഒമ്പത് വരെ ജനറല് സെക്രട്ടറിമാര്, ഒരു സംഘടനാ ജനറല് സെക്രട്ടറി, 15 വരെ സെക്രട്ടറിമാര്, ഒരു ട്രഷറര് എന്നിങ്ങനെയാണ് പാര്‍ട്ടി പ്രസിഡന്റ് നോമിനേറ്റ് ചെയ്യേണ്ടത്. 13 സ്ത്രീകളെങ്കിലും ദേശീയ എക്‌സിക്യൂട്ടീവില് വേണം. അതുപോലെ പട്ടികജാതി വിഭാഗത്തില് നിന്നും പട്ടികവര്‍ഗ വിഭാഗത്തില് നിന്നും കുറഞ്ഞത് മൂന്ന് പേര് വേണം. എന്നാല് അമിത് ഷാ പാര്‍ട്ടി പ്രസിഡന്റ് ആയ ശേഷം വന്ന ആറ് വൈസ് പ്രസിഡന്റുമാരിലും എട്ട് ജനറല് സെക്രട്ടറിമാരിലും നാല് ജോയിന്റ് സെക്രട്ടറിമാരിലും 11 സെക്രട്ടറിമാരിലും ഒരൊറ്റ ദലിതന് പോലുമില്ല. ദേശിയ സെക്രട്ടറിയായ മധ്യപ്രദേശില് നിന്നുള്ള നേതാവ് ജ്യോതി ധുര്‍വെ പട്ടിക വര്‍ഗക്കാരിയാണ് (ആദിവാസി) എന്ന് അവകാശപ്പെട്ടിരുന്നെങ്കിലും മധ്യമപ്രദേശ് സര്‍ക്കാര് നടത്തിയ അന്വേഷണത്തില് ഈ അവകാശവാദം വ്യാജമാണ് എന്ന് വ്യക്തമായിരുന്നു. ജ്യോതി ധുര്‍വെയുടെ എസ് ടി സര്‍ട്ടിഫിക്കറ്റ് റദ്ദാക്കുകയും ചെയ്തു.\nജനങ്ങള്‍ക്കിടയില് സ്വാധീനമുള്ള മുതിര്‍ന്ന ദലിത് നേതാക്കളുണ്ടായിരുന്നെങ്കില് ഇപ്പോള് ഉയര്‍ന്നുവന്നിരിക്കുന്ന പ്രക്ഷോഭത്തെ കുറച്ചുകൂടി എളുപ്പത്തില് കൈകാര്യം ചെയ്യാമായിരുന്നു എന്ന് ബിജെപിക്കകത്ത് പലരും കരുതുന്നുണ്ട്. ബിജെപി ഭരിക്കുന്ന മധ്യപ്രദേശിലും ഉത്തര്‍പ്രദേശിലും രാജസ്ഥാനിലുമാണ് സംഘര്‍ഷം ഏറ്റവുമധികം മൂര്‍ച്ഛിച്ചിരിക്കുന്നത്. യുപിയില് മായാവതിയുടെ ബി എസ് പി, അഖിലേഷ് യാദവിന്റെ എസ് പിയുമായി സഹകരിച്ച് പ്രവര്‍ത്തിക്കുന്ന സാഹചര്യത്തില് ദലിതര്‍ക്കിടയില് ഉയര്‍ന്നുവന്നിട്ടുള്ള അമര്‍ഷം ബിജെപിക്ക് വലിയ തലവേദനയാകും. 2014ലെ ലോകസ്ഭ തിരഞ്ഞെടുപ്പിലും 2017ലെ നിയമസഭ തിരഞ്ഞെടുപ്പിലും ദലിത് വിഭാഗത്തിന്റെ പിന്തുണ ബിജെപിയുടെ വന് വിജയങ്ങളില് നിര്‍ണായകമായിരുന്നു.\nബിജെപിയില് അടി മുറുകുന്നു: തിരഞ്ഞെടുപ്പ് ഫണ്ട് മുക്കിയെന്ന പരാതിയില് സംസ്ഥാന നേതൃത്വത്തിനെതിരെ അന്വേഷണം\nസ്വാതന്ത്ര്യ ദിനത്തിലെ ഉപവാസം: കെപിസിസി നേതൃത്വത്തിനെതിരെ യുവ നേതാക്കള്


KERALA DEVELOPMENT: യാക്കൂബ് മേമൻ\nവധ ശിക്ഷ സർക്കാർ സ്പോണ് സെഡ് കൊലപാതകം ആണെന്നാണ് തിരുവനന്തപുരത്തു നിന്നുള്ള പാർലമെന്റ് മെമ്പർ ശശി തരൂർ പറയുന്നത്. നമ്മൾ കൊലയാളികളും. യാക്കൂബ് മേമനെ തൂക്കിക്കൊന്നതിന്റെ പശ്ചാത്തലത്തിൽ ആണ് തരൂർ ഈ അഭിപ്രായം പറഞ്ഞതും തൻറെ റ്റ്വിറ്ററിൽ എഴുതിയതും.\nഎന്താണ് പെട്ടെന്ന് ഇങ്ങേർക്ക് ഇങ്ങിനെ തോന്നാൻ കാരണം? പുള്ളി പറയുന്നത് പെട്ടെന്നുണ്ടായതല്ല. അഫ്സൽ ഗുരു വിനെ തൂക്കിക്കൊന്നപ്പോഴും അതിനെതിരെ പറഞ്ഞിട്ടുണ്ടത്രേ. അന്ന് കോണ്‍ഗ്രസ്സ് സർക്കാർ ആയിരുന്നു. വല്ലതും പറഞ്ഞെങ്കിൽ മദാമ്മ പിടിച്ചു പുറത്തു കളഞ്ഞേനെ.എന്തായാലും പുള്ളി പണ്ട് പറഞ്ഞത് നോക്കി നമ്മുടെ സമയം കളയണ്ട. ഇങ്ങേര് കഴിഞ്ഞ തവണ കോണ്‍ഗ്രസ്സ് ഭരിച്ചപ്പോഴും എം.പി. ആയിരുന്നല്ലോ. അന്ന് എന്താണ് വധ ശിക്ഷ നിർത്തലാക്കണം എന്ന് പറഞ്ഞു ഒരു പ്രമേയം പാർലമെന്റിൽ കൊണ്ട് വരാഞ്ഞത്? ഇപ്പോൾ വധശിക്ഷയിൽ കണ്ണീരു പൊഴിയ്ക്കുന്ന തരൂർ ഈ പ്രശ്നം എന്ത് കൊണ്ട് പൊതു സമൂഹത്തിൽ ചർച്ചയ്ക്ക് കൊണ്ട് വന്നില്ല?\nഅപ്പോൾ ഈ പറച്ചിലിൽ ആത്മാർത്ഥത ഒന്നുമില്ല. വെറുതെ പൊതു ജന ശ്രദ്ധ കിട്ടാൻ പറയുന്നത് എന്ന് പറഞ്ഞു നമുക്കിതിനെ പുശ്ചിച്ചു തള്ളാം.\nഇത് പോലെ ഇടയ്ക്കിടെ എന്തെങ്കിലും പറയുന്ന ആളാണ് ദിവിജയ് സിംഗ്. അങ്ങേര്രും വധ ശിക്ഷ ശരിയായില്ല എന്ന് പറഞ്ഞു. പുള്ളി കുറേക്കൂടി കടന്നു ഇതിൽ ഒരു മുസ്ലിം ആംഗിൾ കണ്ടു പിടിച്ചിട്ടുണ്ട്. അതിനെയും നമുക്ക് തള്ളാം.\n1993 മാർച്ച് 12 നു മുംബൈയിൽ നടന്ന ഭീകരാക്രമണത്തിൽ 13 സ്ഥലത്താണ് അക്രമികൾ ബോംബ് പൊട്ടിച്ചത്. തിരക്കേറിയ സ്ഥലങ്ങളിൽ ആണ് ബോംബ് വച്ചത്. പാവപ്പെട്ട ജാനങ്ങളെ കൊല്ലുക എന്ന ഉദ്ദേശത്തോടെ.257 പേർ മരിച്ചു. 1200 ൽ ഏറെ ആൾക്കാർക്ക് പരിക്കേറ്റു. അതിൽ പ്രതിയായ യാക്കൂബിനെ വധ ശിക്ഷയ്ക്ക് വിധിച്ചു. അയാളെ തൂക്കിലേറ്റി യതിനാണ് ഈ കപട മനുഷ്യർ മുതല ക്കണ്ണീർ പൊഴിക്കുന്നത്.\nവധ ശിക്ഷ ഇന്ത്യയിൽ നില നിൽക്കുന്നു. അതിനെ പേടിയില്ല എന്ന് പറയുന്നത് ശരിയല്ല. കുറ്റ കൃത്യങ്ങൾ തടയുന്നതിന് ഒരു "ഭയപ്പെടുത്തുന്നത്" (deterent ) ആയി വധ ശിക്ഷ പ്രവർത്തിക്കുന്നു. അത്തരം ഒരു ശിക്ഷ പേടിയുള്ളതു കൊണ്ടല്ലേ സുനന്ദ പുഷ്ക്കറെ ആരും കണ്ടു പടിക്കാത്ത രീതിയിൽ കൊല നടത്തിയത്.\nഇതിനിടയിൽ ഒരൽപ്പം വർഗീയതയും കൊണ്ട് ഒരാൾ വന്നു.\nമുസ്ലിങ്ങളെ മാത്രമേ ഇന്ത്യയിൽ തൂക്കി കൊല്ലുന്നുള്ളൂ എന്ന് പറഞ്ഞ് പ്രകാശ് കാരാട്ട് രംഗത്ത് വന്നിട്ടുണ്ട്. ആളിനെ ഓർമയില്ലേ ? പിണറായി വിജയൻറെ കയ്യാള്. കുറെ വർഷമായി മാർക്സിസ്റ്റ് പാർട്ടിയുടെ ജനറൽ സെക്രട്ടറി ആയിരുന്ന ആൾ. ആ കാലഘട്ടം കൊണ്ട് പാർട്ടിയെ ഒതുക്കി ശിഥിലമാക്കി മടക്കി ചുരുട്ടി കൊടുത്ത ആൾ. ആ ദേഹം ആണ് പറയുന്നത് കഴിഞ്ഞ 11 വർഷമായി മുസ്ലിങ്ങളെ മാത്രം തൂക്കി കൊല്ലുന്നു എന്ന്. കോണ്‍ഗ്രസ്സിന് ഇദ്ദേഹം സപ്പോർട്ട് ചെയ്തിട്ട് അവർ ഭരിക്കുമ്പോൾ ഈ കാര്യം ഒന്നും പറയാത്തത് എന്താണ് ശ്രീ കാരാട്ട്? മോദി അധികാരത്തിൽ വന്നിട്ട് ഒരു വർഷം അല്ലേ ആയുള്ളൂ? അതിനു മുൻപ് 10 കൊല്ലം എന്ത് കൊണ്ട് ഈ അഭിപ്രായം പറഞ്ഞില്ല? കാര്യങ്ങളുടെ കിടപ്പ് ഇപ്പോൾ മനസ്സിലായിക്കാണുമല്ലോ.\nഇവിടെ ഭീകരാക്രമണങ്ങളും ഭീകര പ്രവർത്തനങ്ങളും നടത്തുന്നതിനു കുറ്റവാളികളെ ശിക്ഷിക്കുന്നു. അത് മുസ്ലിങ്ങൾ ആകുന്നതു എന്ത് കൊണ്ട് എന്ന് ആലോചിക്കണം. അല്ലാതെ ഇങ്ങിനെ പറഞ്ഞു നടന്നു മത സ്പർദ്ധ ഉണ്ടാക്കുകയല്ല വേണ്ടത്.\nഡൽഹി നാഷണൽ ലാ യുണിവെഴ്സിറ്റി യുടെ ഡെത്ത് പെനാൽറ്റി റിസർച് പ്രോജക്റ്റ് ൻറെ ഒരു റിപ്പോർട്ട് പ്രകാരം തൂക്കി കൊല്ലപ്പെട്ടതിൽ മുസ്ലിങ്ങൾ വെറും5ശതമാനം മാത്രമാണ്. സ്വാതന്ത്ര്യത്തിനു ശേഷം തൂക്കി കൊല്ലപ്പെട്ട 1442 തടവുകാരിൽ മുസ്ലിങ്ങൾ 72 എണ്ണം മാത്രം. വെറും5ശതമാനം. എന്നിട്ടാണ് പ്രകാശ് കാരാട്ട് കള്ള പ്രസ്താവനകൾ നടത്തുന്നത്.\nതെറ്റ് ചെയ്യുന്നവൻ ശിക്ഷിക്കപ്പെടുന്നു. അത് മുസ്ലിം ആണോ എന്ന് നോക്കിയല്ല. ഭീകരാക്രമണത്തിൽ പ്രതിയാകുന്നത് മുസ്ലിങ്ങൾ ആണെന്നുള്ളത് മറ്റൊരു വസ്തുത.\nPosted by Bipin at 2:29 PM\nസുധി അറയ്ക്കൽ July 31, 2015 at 6:13 PM\nനുണ പറയാനും ജനങ്ങളെ വിഡ്ഢികളാക്കാനും മുസ്ലിം വോട്ടുകൾ വാങ്ങാനും മാത്രം ഒരു പാർട്ടി.\nBipin August 1, 2015 at 12:53 PM\nഅധികാരം അല്ലെ സുധീ അന്തിമ ലക്ഷ്യം\nആൾരൂപൻ August 1, 2015 at 9:58 AM\nവധശിക്ഷ പാടില്ലെന്ന തരൂരിന്റെ പ്രസ്താവന നല്ലതു തന്നെ.\nവധശിക്ഷ പാടില്ല. കൊലപാതകമാകാം! (സുനന്ദ പുഷ്ക്കർ എങ്ങനെ മരിച്ചു?) എന്താ?\n'പ്രകാശ് കാരാട്ട്' എന്നെഴുതാതെ. വല്ല 'ഇരുട്ട് കാരാട്ട്' എന്നോ 'പ്രകാശ് കൂരിരുട്ട്' എന്നോ വേണം എഴുതാൻ. നാട്ടിനെ ഇരുട്ടിലാക്കാനേ ഇത്തരം പ്രസ്താവനകൾ ഉപകരിക്കൂ.\nBipin August 1, 2015 at 12:55 PM\nപാർട്ടി കുഴിയിലേക്ക് വീഴുമ്പോൾ കിട്ടുന്ന കച്ചി തുരുമ്പ് . ആൾ രൂപൻ\nവിനോദ് കുട്ടത്ത് August 1, 2015 at 10:27 AM\nരാജ്യദ്രോഹം....... അതിനി സ്വന്തം മകനായാലും തൂക്കികൊല്ലണം..... അതെന്‍റെ അഭിപ്രായം......\nകാരാട്ടും വിജയനുമല്ല cpm ...... അത് നെഞ്ചിന്റെ തുടിപ്പായി എടുത്ത കുറേപ്പേരുണ്ടിവിടെ..... Cpm.... നെ വിമര്‍ശിക്കുമ്പോള് ഓര്‍ക്കുക..... ചിലർ കള്ള നാണയങ്ങൾ..... മാനവ ചരിത്രത്തിൽ പല വലിയ മാറ്റങ്ങള് നടത്തിയതും സാദ്ധ്യതകള് ഉണ്ടാക്കിയതും ഈ സമത്വവാദത്തിന്‍റെ വക്താക്കളായ cpm മറ്റിടതുപക്ഷ ശക്തികളും ആണെന്ന കാര്യം മറക്കാതിരിക്കുന്നത് ....ഇന്നലെ മറക്കാത്തതിന് തുല്യമാണ് എന്നു കരുതുന്നു.... ഇന്നലെകളെ മറക്കുന്നവന് .... നാടന് ഭാഷയിൽ ഒരു ചൊല്ലുണ്ട്..... അല്പന് അര്‍ത്ഥം കിട്ടിയാല്.......\nBipin August 1, 2015 at 12:56 PM\nഅതെ വിനോദ്, ചരിത്രം ആരും മറക്കരുത്.\nMuralee Mukundan , ബിലാത്തിപട്ടണം August 6, 2015 at 3:34 PM\nഎന്ത് ചെയ്യാം ഏവരും കൂടീ കുപ്രസിദ്ധനായ യാക്കൂബ് മേമനെ ഒരു വോട്ട് ബാങ്കാക്കി മാറ്റി


വാഹനങ്ങളുടെ ക്ലച്ച് മാറുന്നത് എങ്ങനെ എന്ന് നോക്കാം. - Drive Kerala\nവാഹനങ്ങളുടെ ക്ലച്ച് മാറുന്നത് എങ്ങനെ എന്ന് നോക്കാം.\nby DRIVE KERALA June 27, 2020\nവാഹനങ്ങൾ ഉപയോഗിക്കുന്നവർ അവക്ക് ഉണ്ടാകാറുള്ള Maintains കളെ കുറിച്ച് കൃത്യമായ അവബോധം ഉണ്ടായിരിക്കണം. ഇല്ലാത്ത പക്ഷം നമുക്ക് വാഹനങ്ങളിൽ ഉണ്ടായ ചെറിയ കംപ്ലൈന്റ്‌കൾ മൂലം ചിലപ്പോൾ വലിയ തരത്തിലുള്ള സമ്പാധിക നഷ്ട്ടം വരെ ഉണ്ടാകും. എന്നാൽ ഇങ്ങനെയുള്ള പണികൾ പഠിക്കാൻ പറ്റില്ല എങ്കിലും കുറഞ്ഞ പക്ഷം ഏതൊക്ക ആയിരിക്കും നമ്മുടെ വാഹനങ്ങളിൽ ചെയ്യുന്ന പണികൾ എന്നെങ്കിലും ഓരോ വാഹന ഉടമസ്ഥനും അറിഞ്ഞിരിക്കണം. വാഹനങ്ങൾ നിശ്ചിതകിലോമീറ്റർ കഴിയുമ്പോൾ വാഹനങ്ങളുടെ ക്ലച്ച് തേഞ്ഞു തീരും. എന്നാൽ വാഹനം ഉപയോഗിക്കുന്ന രീതി അനുസരിച്ചു ക്ലച്ചിന്റെ ആയുസ്സിൽ മാറ്റങ്ങൾ ഉണ്ടാകും.\nക്ലിച്ചിൽ എപ്പോഴും കാലുവെച്ചു ഓടിക്കുന്ന ചിലരെ കാണാം. ഇങ്ങനെ ഓടിക്കുന്ന വാഹനത്തിന്റെ ക്ലച്ച് വളരെ പിറ്റേന്ന് തന്നെ തേഞ്ഞു തീർന്നു മാറേണ്ടതായി വരുന്നു. അതുപോലെ തന്നെ വാഹനം എടുക്കുന്ന സമയം ആക്സിലറേറ്റർ അധികമായി അമർത്തി ക്ലച്ച് താങ്ങി എടുക്കുന്നതും ക്ലച്ചിന്റെ ആയുസ്സ് പിറ്റെന്ന് കുറക്കുന്ന ഒരു കാര്യമാണ്. അതിനാൽ തന്നെ ഇവിടെ വിവരിക്കുന്നത് വാഹനങ്ങളുടെ ക്ളച്ച് മാറ്റുന്നത് എങ്ങനെയെന്നാണ്. ക്ലച്ച് മാറ്റുന്ന വാഹനത്തിന്റെ ആദ്യം വീലുകൾ അഴിച്ചു മാറ്റി ആക്സിലുകൾ ഫ്രീ ആക്കും. ശേഷം ഗിയർ ഓയിൽ വാഹനത്തിൽ നിന്നും ഊട്ടി എടുക്കണം. ഇതു നമുക്ക് വീണ്ടും ഉപയോഗിക്കാവുന്നതാണ്. അതിനാൽ ഈ ഓയിൽ വൃത്തിയുള്ള പാത്രത്തിൽ ചോർത്തി എടുക്കുക.\nശേഷം വാഹനത്തിന്റെ ബാറ്ററി അഴിച്ചു മാറ്റുകയാണ്. ഇതിനു ശേഷമാണ് ക്ലച്ച് സിലിണ്ടർ, ആക്സിലുകൾ, ക്രങ്ക് സെൻസർ, എന്നിവയെല്ലാം അഴിച്ചെടുക്കുന്നത്. പിന്നീട് ഗിയർ ബോക്സ് അഴിച്ചെടുക്കുന്നതെന്നു. ഇതിൽ നിന്നും ക്ലച്ച് സെറ്റ് വേർപെടുത്തുകയാണ് ചെയ്യുന്നത്. ചുവടെയുള്ള വീഡിയോയിൽ നിന്നും ഈ പണികൾ ചെയ്യുന്നത് വ്യക്തമായി കണ്ടു മനസ്സിലാക്കാവുന്നതാണ്. വാഹനം ഉപയോഗിക്കുന്ന ഓരോരുത്തരും അറിഞ്ഞിരിക്കേണ്ട ചില കാര്യങ്ങളിൽ ഒന്ന് തന്നെയാണ് ഇതിൽ ഉൾപെടുത്തിട്ടിരിക്കുന്നത്. അതിനാൽ തന്നെ വിഡിയോ മുഴുവനായും കാണുക. ഒപ്പം നിങ്ങളുടെ സുഹൃത്തുക്കളുടെ അറിവിലേക്ക് ഷെയർ ചെയ്യുകയും ചെയ്യൂ.\nബോംബിനുപോലും അനക്കാനാകാത്ത കാറുകൾ\nചൈനീസ് വാഹനനിർമാതാക്കൾക്ക് ഇന്ത്യയിൽ ചുവപ്പ് കോടി, കൂടുതൽ അറിയാം.\nവാഹനങ്ങളുടെയോ മെഷീന്റെയോ ഏതുപാർട്സും കുറഞ്ഞ വിലക്ക് ഉണ്ടാക്കി തരുന്ന സ്ഥലം കാണാം\nറോഡ് നിറഞ്ഞ് നിന്നാണ് നമ്മുടെ നമ്മുടെ വാഹനം പോകുന്നത് എന്ന തോന്നൽ ഇനി വേണ്ട


By: Anju M U Published on: 28 October, 2021 5:39 PM IST\nശരീരത്തിന് അനിവാര്യമായ നിരവധി പോഷകങ്ങളുടെ കലവറയാണ് ഇലക്കറികള്. കണ്ണിന്റെ ആരോഗ്യത്തിന് അങ്ങേയറ്റം പ്രാധാന്യമർഹിക്കുന്നുണ്ട് ഇവ. കൂടാതെ, രക്തം, ദഹന വ്യവസ്ഥ എന്നിവക്കും ഇലക്കറികള് കഴിക്കുന്നത് വളരെ ഗുണം ചെയ്യും.\nവിറ്റാമിന് എ, സി തുടങ്ങിയ നിരവധി ധാതുക്കളും ഇലക്കറികളിൽ അടങ്ങിയിട്ടുണ്ട്. കുട്ടികളുടെ ബുദ്ധിവികാസത്തിനും രോഗപ്രതിരോധ ശേഷി വർധിക്കുന്നതിനും ഇത് സഹായിക്കും. യൂറോപ്യന് രാജ്യങ്ങളിലുള്ളവരും അമേരിക്കക്കാരുമെല്ലാം സാലഡുകളിലൂടെയും ബർഗറുകളിലൂടെയും ഇലക്കറികള് ധാരാളമായി കഴിക്കുന്നവരാണ്. നാട്ടിൻപുറത്ത് ഭക്ഷണ പദാർഥങ്ങളിൽ ഏറ്റവുമധികം ഉപയോഗിക്കുന്ന ഇലക്കറികളാണ് ചീര, മുരിങ്ങ, അഗസ്തി എന്നിവ.\nഇലവർഗത്തിൽപെട്ട കാബേജുകളും ഇത്തരത്തിൽ ശരീരത്തിനും ആരോഗ്യത്തിനും മികച്ച ഗുണങ്ങൾ നൽകുന്നു. കേരളത്തിന്റെ സ്വതസിദ്ധമായ വിളകൾ അല്ലെങ്കിലും വിദേശികളായ കാബേജുകൾ നമ്മുടെ നാട്ടിലും നന്നായി വളരും.\nനാപ കാബേജിന്റെ രുചി പച്ച കാബേജിനേക്കാളും ചുവപ്പ് കാബേജിനേക്കാളും അല്പം മധുരമുള്ളതാണ്. എന്നാൽ, ഇലകൾ താരതമ്യേനെ വളരെ മൃദുവാണ്.\nസാധാരണ നമ്മൾ ഉപയോഗിക്കുന്ന കാബേജുകളിൽ നിന്നും വ്യത്യസ്തമാണ് നാപ കാബേജ്. ചൈനീസ് കാബേജ് എന്നാണ് ഇതിന്റെ മറ്റൊരു പേര്. ബ്രസിക്ക പെക്കിൻസിസ് എന്നാണ് ശാസ്ത്രീയ നാമം.\nനാപ കാബേജിൽ കലോറി ധാരാളമുണ്ട്. ആന്റി ഓക്സിഡന്റ് സസ്യ സംഖ്യകളും ഇതിൽ അടങ്ങിയിട്ടുണ്ട്.\nകാൻസറിൽ നിന്ന് ശരീരത്തെ സംരക്ഷിക്കാനും എൽഡിഎൽ അളവ് കുറയ്ക്കാനും നാപ കാബേജ് ഗുണപ്രദം. ഫോപാൽ ആസിഡും വിറ്റാമിൻ ബി, വിറ്റാമിൻ സി, വിറ്റാമിൻ കെ എന്നിവയും ചൈനീസ് കാബേജിൽ നിറയെ അടങ്ങിയിരിക്കുന്നു.\nകാബേജിനെ പോലെയാണെങ്കിലും ആകൃതിയിൽ നിസ്സാരമായ വ്യത്യാസങ്ങളുണ്ട്. സലാഡ് ഉണ്ടാക്കാൻ നാപ കാബേജിന്റെ ഇലകൾ ഉപയോഗിക്കുന്നു. കറിവേപ്പില പോലെ ഫ്രൈ ഐറ്റംസിന് മുകളില് വിതറാനും നാപ കാബേജ് പ്രയോജനപ്പെടുത്താം.\nശീതകാല പച്ചക്കറിയിൽ ഉൾപ്പെടുന്ന ഈ വിള മികച്ച വിളവ് നല്‍കുന്നത് തണുത്ത കാലാവസ്ഥയിലാണ്. നട്ട് രണ്ടു മാസത്തിനുള്ളില് വിളവെടുക്കാം. ഇല നുള്ളിയെടുത്താണ് വിളവ് എടുക്കുന്നത്.\nഇതിലടങ്ങിയിരിക്കുന്ന പോഷകങ്ങൾ കൊളസ്ട്രോളിന്റെ അളവ് കുറയ്ക്കുന്നു. കൂടാതെ രക്തത്തിലെ പഞ്ചസാരയുടെ അളവ് ക്രമീകരിക്കാനും ഇത് സഹായിക്കും. നാപാ കാബേജ് പച്ചക്കും കഴിക്കാവുന്നതാണ്. കൂടാതെ സാലഡുകളിലും സൂപ്പുകളിലുമായി വേവിച്ചും അല്ലാതെയും മധുരമുള്ള ഈ കാബേജ് ഉൾപ്പെടുത്താറുണ്ട്.\nകാബേജിനും നാപ കാബേജിനും പുറമെ അടുത്തിടെ കേരളത്തിലെ ഭക്ഷണരീതിയിൽ നന്നായി ഉൾപ്പെടുത്തിവരുന്ന ഇലക്കറിയാണ് ലീഫ് കാബേജ്. കെയ്ല് എന്നും ഈ വിള അറിയപ്പെടുന്നു. കാബേജിന്റെ ഇലകള്‍ക്ക് സമാനമാണ് ലീഫ് കാബേജ്. വിറ്റാമിന് എ, സി തുടങ്ങി പോഷക സമ്പുഷ്ടമാണിത്.\nബുദ്ധിവികാസത്തിനും രോഗപ്രതിരോധ ശേഷി വർധിക്കാനും ഉത്തമ ഉപായം. അമേരിക്കയിലും യൂറോപ്യന് നാടുകളിലും സമൃദ്ധമായി കൃഷി ചെയ്യുന്ന ലീഫ് കാബേജ് ഒരു ശീതകാല വിളയാണ്. എന്നാൽ നമ്മുടെ നാട്ടിലും ഇത് നല്ല പോലെ വളരുന്നു.\nEnglish Summary: More to know about napa cabbage and leaf cabbage


Paytm | 2.5 ബില്യൺ ഡോളറിന്റെ ഐപിഓ; പുതിയ കോടീശ്വരന്മാരെ സൃഷ്ടിക്കാനൊരുങ്ങി പേടിഎം – News18 Malayalam\nPaytm | 2.5 ബില്യൺ ഡോളറിന്റെ ഐപിഓ; പുതിയ കോടീശ്വരന്മാരെ സൃഷ്ടിക്കാനൊരുങ്ങി പേടിഎം\nരാജ്യത്തെ ഏറ്റവും പ്രമുഖ ഡിജിറ്റല് ട്രാന്‍സാക്ഷന് കമ്പനിയായ പേടിഎം, ഇന്ത്യന് കോര്‍പ്പറേറ്റ് ചരിത്രത്തിലെ ഏറ്റവും വലിയ ഫണ്ട് സമാഹരണത്തിന് ഇതിനകം ഒരുങ്ങിക്കഴിഞ്ഞു.\nLast Updated : November 13, 2021, 14:20 IST\nരാജ്യത്തെ എക്കാലത്തെയും വലിയ പബ്ലിക് ഇഷ്യൂവിനു ശേഷംഇന്ത്യന് ഇലക്ട്രോണിക്സ് എഞ്ചിനീര് (Electronics Engineer) സിദ്ധാര്‍ത്ഥ് പാണ്ഡെ (Siddharth Pandey) കോടീശ്വരനായി മാറും(Millionaire). എന്നാല് ഒമ്പത് വര്‍ഷങ്ങള്‍ക്ക് മുമ്പ് ഒരു സ്റ്റാര്‍ട്ട് അപ്പ് ആയിരുന്ന ഫിന്‍ടെക് സ്ഥാപനം പേടിഎമ്മില് (Paytm) ചേരാന് പിതാവിന്റെ എതിര്‍പ്പിനെ മറികടക്കേണ്ടി വന്നതായി അദ്ദേഹം പറയുന്നു.\nപേടിഎമ്മിന്റെ 2.5 ബില്യണ് ഡോളറിന്റെ പ്രാരംഭഓഹരി വില്‍പ്പനയ്ക്ക് (ഐപിഒ) ശേഷം, കമ്പനിയില് നിലവിലുള്ളതും മുമ്പ് ഉണ്ടായിരുന്നതുമായ 350 ജീവനക്കാര്‍ക്ക് കുറഞ്ഞത് 10 മില്യണ് ഇന്ത്യന് രൂപയുടെ ആസ്തി ഉണ്ടായിരിക്കുമെന്ന് കമ്പനി വൃത്തങ്ങള് അറിയിച്ചതായി റോയ്റ്റേഴ്സ് റിപ്പോര്‍ട്ട് ചെയ്യുന്നു. അടുത്തയാഴ്ച കമ്പനി ലിസ്റ്റ് ചെയ്യപ്പെടുമ്പോള് പാണ്ഡെയെപ്പോലെ നിരവധി പേര്‍കോടീശ്വരന്മാരാകും. പ്രതിശീര്‍ഷ വരുമാനം 2000 ഡോളറില് താഴെയുള്ള രാജ്യത്ത് ഈ പ്രതിഫലം വളരെ വലുതാണ്.\n39 വയസുകാരനായ പാണ്ഡെ ഇപ്പോള് ഈ കമ്പനിയിലില്ല. അദ്ദേഹം മറ്റൊരു സ്റ്റാര്‍ട്ടപ്പില് (Startup) ജോലി ചെയ്യുകയാണ്. എന്നിരുന്നാലും, പേടിഎമ്മിലെ ഏഴ് വര്‍ഷത്തെ പ്രവര്‍ത്തനം തനിക്ക് പതിനായിരക്കണക്കിന് ഓഹരികള് നല്‍കിയെന്നും അദ്ദേഹം പറയുന്നു. ഓഹരി വിശദാംശങ്ങള് നല്‍കാന് പാണ്ഡെ വിസമ്മതിച്ചുവെങ്കിലും, വെള്ളിയാഴ്ച ഓഹരി ഒന്നിന് 2,150 രൂപയായിരുന്നു മൂല്യം. തന്റെ ഓഹരികള്‍ക്കാകെ ഒരു മില്യണ് ഡോളറിലധികം മൂല്യമുണ്ടാകുമെന്ന് പാണ്ഡെ പറയുന്നു.\nതന്റെ പിതാവ് വളരെയധികം നിരാശാജനകനായിരുന്നുവെന്നും 2013 ല് പേടിഎമ്മില് ചേര്‍ന്ന സമയത്ത് എന്താണ് പേടൈം എന്ന് പിതാവ് ചോദിച്ചുവെന്നും പാണ്ഡെ റോയിട്ടേഴ്സിനോട് പറഞ്ഞു. ''എന്നാല് ഇപ്പോള് അദ്ദേഹം വളരെ സന്തോഷവാനാണ്'' ഉത്തര്‍പ്രദേശ് സ്വദേശിയായ പാണ്ഡെ കൂട്ടിച്ചേര്‍ത്തു.\nപാണ്ഡെ പേടിഎമ്മില് ചേരുമ്പോള് 1,000 ല് താഴെ ജീവനക്കാരുള്ള ഒരു ചെറിയ പേയ്‌മെന്റ് കമ്പനിയായിരുന്നു അത്. ഇന്ന് സ്ഥാപനത്തിന് 10,000 ത്തിലധികം ജീവനക്കാരുണ്ട്. കൂടാതെ ബാങ്കിംഗ്, ഷോപ്പിംഗ്, സിനിമ, യാത്രാ ടിക്കറ്റിംഗ്, ഗെയിമിംഗ് തുടങ്ങി നിരവധി സേവനങ്ങള് പേടിഎം വാഗ്ദാനം ചെയ്യുന്നു.\nസെപ്റ്റംബറില് രാജസ്ഥാനിലെ പ്രശസ്ത വിനോദ സഞ്ചാര കേന്ദ്രമായ ഉദയ്പൂരിലേക്ക് അഞ്ച് ദിവസത്തെ ആഢംബര യാത്രയ്ക്ക് താന് പിതാവിനെ കൂട്ടിക്കൊണ്ടു പോയെന്ന് പാണ്ഡെ പറയുന്നു. ഏകദേശം 400,000 രൂപയോളം അവിടെ ചെലവഴിച്ചെന്നും അദ്ദേഹം പറഞ്ഞു.\nആളുകള് പണം സമ്പാദിക്കണമെന്നും അവര് ജീവിതത്തില് മുന്നേറണമെന്നുമാണ് പേടിഎം സ്ഥാപകന് വിജയ് ശര്‍മ്മ എപ്പോഴും ആഗ്രഹിക്കുന്നതെന്നും പാണ്ഡെ പറയുന്നു.\nവിവാഹിതനായ പാണ്ഡെ രണ്ട് കുട്ടികളുടെ അച്ഛനാണ്. സമ്പാദിക്കുന്ന പണത്തിന്റെ ഒരു ഭാഗം തന്റെ റിട്ടയര്‍മെന്റ് ഫണ്ടിലേക്ക് പോകും, അതില് വലിയൊരു ഭാഗം കുട്ടികളുടെ വിദ്യാഭ്യാസത്തിനായി ഉപയോഗിക്കുമെന്നും പാണ്ഡെ പറയുന്നു.


കോണ്‍ഗ്രസിനെ കുഴപ്പത്തിലാക്കരുത്, പ്രതിപക്ഷ നേതൃമാറ്റം ഇപ്പോള്\nകോണ്‍ഗ്രസിനെ കുഴപ്പത്തിലാക്കരുത്, പ്രതിപക്ഷ നേതൃമാറ്റം ഇപ്പോള് പരിഗണനയിലില്ല; കെ മുരളീധരനെ തളളി വി ഡി സതീശന്\nSeptember 11, 2017, 5:36 pm\nപ്രതിപക്ഷ നേതൃമാറ്റം ഇപ്പോള് പരിഗണനയിലില്ലെന്ന് വിഡി സതീശന് എംഎല്‍എ. അനാവശ്യ ചര്‍ച്ചകള് കൊണ്ടുവന്ന് കോണ്‍ഗ്രസിനെ കുഴപ്പത്തിലാക്കരുതെന്നും അദ്ദേഹം പറഞ്ഞു. അനാവശ്യ ചര്‍ച്ചകളിലേക്ക് ഉമ്മന്‍ചാണ്ടിയുടെ പേര് വലിച്ചിഴക്കുന്നത് അദ്ദേഹത്തെ അപമാനിക്കുന്നതിന് തുല്യമാണ്. പ്രതിപക്ഷ നേതാവാകാന് ചെന്നിത്തലയെക്കാള് യോഗ്യന് ഉമ്മന്‍ചാണ്ടിയാണെന്ന് കെ മുരളീധന്റെ നിലപാടിനെതിരെയാണ് സതീശന്റെ പ്രതികരണം.\nപ്രതിപക്ഷ നേതൃനിരയിലേക്ക് വരാന് ഉമ്മന്‍ചാണ്ടി യോഗ്യനാണെന്നായിരുന്നു കെ.മുരളീധരന് പറഞ്ഞത്. ഉമ്മന്‍ചാണ്ടി നേതൃത്വം ഏറ്റെടുക്കണമെന്നതാണ് പ്രവര്‍ത്തകരുടെ ആഗ്രഹം. ഈ ആഗ്രഹം ഉള്‍ക്കൊളളുന്ന ആളാണ് താനെന്നും അദ്ദേഹം പറഞ്ഞു. പ്രതിപക്ഷത്തിന്റെ സമരങ്ങള് കൂടുതല് ശക്തിപ്പെടുത്തണമെന്ന ആവശ്യം ഉയരുന്നു.\nആര്‍എസ്പി നേതാവ് അസീസിന്റെ പ്രസ്താവനയിലെ വികാരം ഉള്‍ക്കൊളളുന്നുവെന്നും മുരളീധരന് പറഞ്ഞു. കഴിഞ്ഞ ദിവസം പ്രതിപക്ഷ നേതാവ് രമേശ് ചെന്നിത്തലയെ പരോക്ഷമായി വിമര്‍ശിച്ചും ഉമ്മന്‍ചാണ്ടി പ്രതിപക്ഷ നേതാവാകണമെന്നും അഭിപ്രായപ്പെട്ട് അസീസ് രംഗത്തെത്തിയിരുന്നു. ഇതിന് പിന്നാലെയാണ് കോണ്‍ഗ്രസിലെ മുതിര്‍ന്ന നേതാവായ കെ.മുരളീധരന്റെ അഭിപ്രായ പ്രകടനവും.


ഭൗതിക ശാസ്ത്ര നോബേൽ പ്രഖ്യാപിച്ചു; സമ്മാനം മൂന്ന് പേർക്ക്, ഒരു പകുതി കാലാവസ്ഥാ പഠനത്തിന് | Nobel Prize in physics for Syukuro Manabe Klaus Hasselmann and Giorgio Parisi\nഭൗതിക ശാസ്ത്ര നോബേൽ പ്രഖ്യാപിച്ചു; സമ്മാനം മൂന്ന് പേർക്ക്, ഒരു പകുതി കാലാവസ്ഥാ പഠനത്തിന്\nപുരസ്കാരത്തിന്റെ ഒരു പകുതി കാലാവസ്ഥയെക്കുറിച്ചും ആഗോളതാപനത്തെക്കുറിച്ചും നി‍ർണ്ണായക പഠനങ്ങൾ നടത്തിയ സ്യുകൂറോ മനാബെയ്ക്കും, ക്ലാസ് ഹാസ്സെൽമാനുമാണ്\nSweden, First Published Oct 5, 2021, 3:45 PM IST\nസ്വീഡൻ: ഈ വ‍ർഷത്തെ ഭൗതിക ശാസ്ത്ര നോബേൽ സമ്മാനം മൂന്ന് പേ‍ർ പങ്കിടും. പുരസ്കാരത്തിന്റെ ഒരു പകുതി കാലാവസ്ഥയെക്കുറിച്ചും ആഗോളതാപനത്തെക്കുറിച്ചും നി‍ർണ്ണായക പഠനങ്ങൾ നടത്തിയ സ്യുകൂറോ മനാബെയ്ക്കും, ക്ലാസ് ഹാസ്സെൽമാനുമാണ്. മറു പകതി ഇറ്റാലിയൻ ഭൗതിക ശാസ്ത്രജ്ഞൻ ജിയോ‌ർജിയോ പരീസിക്കാണ്.\nജപ്പാനിലെ ടോക്കിയോ യൂണിവേഴ്സിറ്റിയിൽ നിന്ന് പിഎച്ച്ഡി നേടിയ സ്യുകൂറോ മനാബെ ഇപ്പോൾ അമേരിക്കയിലെ പ്രിൻസ്ടൺ സ‍ർവ്വകലാശാലയിൽ സീനിയ‍ർ മിറ്റിയോറോളജിസ്റ്റായി ജോലി ചെയ്യുകയാണ്. ജർമ്മനിയിലെ പ്രസിദ്ധമായ മാക്സ് പ്ലാങ്ക് ഇൻസ്റ്റിറ്റ്യൂട്ടിൽ പ്രഫസറാണ് ക്ലൗസ് ഹാസ്സിൽമാൻ .\nആദ്യമായാണ് കാലാവസ്ഥാ ശാസ്ത്രജ്ഞർക്ക് നോബേൽ ലഭിക്കുന്നത്. നിലവിലെ കാലാവസ്ഥ പഠന മോഡലുകൾക്ക് അടിസ്ഥാനമുണ്ടാക്കിയത് സ്യുകൂറോ മനാബെ 1960കളിൽ നടത്തിയ പഠനങ്ങളാണ്. കാ‍ർബൺ ഡയോക്സൈഡിന്റെ സാന്നിദ്ധ്യം വ‍ർദ്ധിക്കുന്നത് താപനില ഉയരുന്നതിന് കാരണമാകുന്നുവെന്ന് ആദ്യം തിരിച്ചറിഞ്ഞ ഗവേഷകരിൽ ഒരാളാണ് അദ്ദേഹം. മനാബെയുടെ പഠന റിപ്പോർട്ടുകൾ വന്ന് പത്ത് വർഷങ്ങൾക്ക് ശേഷമാണ് ക്ലൗസ് ഹാസ്സൽമാൻ്റെ പഠനങ്ങൾ നടക്കുന്നത്. കാലാവസ്ഥയെ മനുഷ്യൻ്റെ ഇടപെടലുകൾ എങ്ങനെ ബാധിക്കുന്നുവെന്ന് ആദ്യം തിരിച്ചറിഞ്ഞവരിൽ ഒരാളാണ് ക്ലൗസ് ഹാസ്സൽമാൻ.\nസങ്കീ‍ർണ്ണവും ക്രമരഹിതവുമായി ഭൗതിക സംവിധാനങ്ങളിൽ മറഞ്ഞിരിക്കുന്ന ക്രമരൂപങ്ങളെക്കുറിച്ചുള്ള പഠനമാണ് ജിയോ‌ർജിയോ പരീസി നടത്തിയത്. ഗണിതശാസ്ത്രത്തിലും, ന്യൂറോസയൻസിലും, മെഷീൻ ലേണിംഗിലുമെല്ലാം പുതിയ സാധ്യതകൾക്ക് ഈ ഗവേഷണം വഴി തുറന്നു.\nLast Updated Oct 5, 2021, 4:31 PM IST\nഭൗതിക ശാസ്ത്ര നോബേൽ\nKerala Rains| മഴ കനക്കുന്നു; പാലക്കാട് രണ്ടിടത്ത് ഉരുള്‍പൊട്ടല്, ഇടുക്കി ഡാം ഷട്ടറുകള് ഇന്ന് അടക്കില്ല


മമ്മൂക്ക ഏറ്റെടുത്തത് ചുമ്മാതല്ല, പതിനെട്ടാം പടി അതിജീവനത്തിന്റെ കഥയാണ്! ചിത്രം അതിശയിപ്പിക്കും | Mammootty's Pathinettam padi isaaction movie - Malayalam Filmibeat\n» മമ്മൂക്ക ഏറ്റെടുത്തത് ചുമ്മാതല്ല, പതിനെട്ടാം പടി അതിജീവനത്തിന്റെ കഥയാണ്! ചിത്രം അതിശയിപ്പിക്കും\nമമ്മൂക്ക ഏറ്റെടുത്തത് ചുമ്മാതല്ല, പതിനെട്ടാം പടി അതിജീവനത്തിന്റെ കഥയാണ്! ചിത്രം അതിശയിപ്പിക്കും\nUpdated: Wednesday, October 10, 2018, 17:04 [IST]\nശങ്കര് രാമകൃഷ്ണന് സംവിധാനം ചെയ്യുന്ന പതിനെട്ടാം പടിയെ കുറിച്ച് കൂടുതല് വിവരങ്ങള് വന്ന് കൊണ്ടിരിക്കുകയാണ്. ആഗസ്റ്റ് സിനിമ നിര്‍മ്മിക്കുന്ന ചിത്രത്തില് ജോണ് അബ്രഹാം പാലക്കല് എന്ന കഥാപാത്രമായി മമ്മൂട്ടി ഉണ്ടെന്നാണ് ഏറ്റവും പുതിയ വാര്‍ത്ത. കഴിഞ്ഞ ദിവസം മമ്മൂട്ടിയുടെ ലുക്ക് പുറത്ത് വന്നിരുന്നു.\nമാസും ക്ലാസുമായി ലാലേട്ടന്റെ അഡാറ് ഐറ്റമാണ് ഒടിയന്! ഇരുട്ടിന്റെ രാജാവിന് അടപടലം ട്രോളുകള്!!\nആക്ഷന് പ്രധാന്യം നല്‍കി നിര്‍മ്മിക്കുന്ന ചിത്രമാണ് പതിനെട്ടാം പടി. ചിത്രത്തിന് സംഘട്ടനമൊരുക്കാന് വമ്പന്മാര് അണിനിരക്കുന്നുണ്ടെന്ന് വാര്‍ത്ത നേരത്തെ തന്നെ വന്നിരുന്നു. ബാഹുബലിയ്ക്ക് ആക്ഷനൊരുക്കിയ കേച്ച കംബക്ഡിയാണ് പതിനെട്ടാം പടിയ്ക്ക് ആക്ഷനൊരുക്കന്നത്. കഴിഞ്ഞ ഡിസംബറില് കേച്ചയുടെ നേതൃത്വത്തില് പുതുമുഖങ്ങള്‍ക്കായി ആക്ഷന് ക്യാംപ് സംഘടിപ്പിച്ചിരുന്നു. അതിന്റെ വീഡിയോ അപ്പോള് തന്നെ പുറത്ത് വന്നിരുന്നു. വീണ്ടും സിനിമയെ കുറിച്ചുള്ള വാര്‍ത്തകള് വന്നപ്പോള് ഈ വീഡിയോ വൈറലാവുകയാണ്.\nനിങ്ങളെ പോലെയുള്ളവരുടെ അതിജീവനത്തിന്റെ കഥയാണെന്ന് മുന്‍പ് എന്‍ഡോസള്‍ഫാന് ദുരിതബാധിതര്‍ക്കായി സംഘടിപ്പിച്ച പരിപാടിയില് സിനിമയെ കുറിച്ചുള്ള സൂചന ശങ്കര് രാമകൃഷ്ണന് നല്‍കിയിരുന്നു. ഏറെ സാമുഹ്യ പ്രധാന്യമുള്ള വിഷയമായിരിക്കും സിനിമയിലുണ്ടാവുക. 60 ലധികം പുതുമുഖങ്ങളുമായി എത്തുന്ന സിനിമയുടെ ഷൂട്ടിംഗ് ഉടന് തന്നെ ആരംഭിക്കാന് പോവുകയാണ്.\nചിത്രത്തില് നായകന് സമാനമായ അതിഥി വേഷത്തിലായിരിക്കും മമ്മൂട്ടി അഭിനയിക്കുന്നതെന്നാണ് സൂചന. മമ്മൂട്ടിയ്‌ക്കൊപ്പം പൃഥ്വിരാജ്, ടൊവിനോ തോമസ് എന്നിവരും സിനിമയിലുണ്ടാവുമെന്നാണ് റിപ്പോര്‍ട്ടുകള്.\nRead more about: mammootty pathinettam padi kecha khampakdee shankar ramakrishnan മമ്മൂട്ടി മലയാളം സിനിമ ശങ്കര് രാമകൃഷ്ണന് പതിനെട്ടാം പടി\nMammootty's Pathinettam padi isaaction movie


Local Body By-Election| രണ്ട് CPM വാര്‍ഡുകള് ബിജെപി പിടിച്ചെടുത്തു; തൃപ്പൂണിത്തുറ മുനിസിപ്പാലിറ്റിയിൽ എൽഡിഎഫിന് കേവല ഭൂരിപക്ഷം നഷ്ടമായി| BJP captures two CPM wards in Thrippunithura municipality LDF lost absolute majority – News18 Malayalam\nതൃപ്പൂണിത്തുറ നഗരസഭയിലെ 11ാം വാര്‍ഡായ ഇളമനത്തോപ്പ്, 46ാം ഡിവിഷനായ പിഷാരി കോവിലില് എന്നിവയാണ് സിപിഎമ്മിന് നഷ്ടമായത്.\nLast Updated : May 18, 2022, 12:46 IST\nകൊച്ചി: തദ്ദേശ വാര്‍ഡുകളിലേക്ക് നടന്ന ഉപതെരഞ്ഞെടുപ്പില് എറണാകുളം ജില്ലയിലെ തൃപ്പൂണിത്തുറ നഗരസഭയില് (Thrippunithura municipality) ഇടതുപക്ഷത്തിന് തിരിച്ചടി. സിപിഎമ്മിന്റെ രണ്ടു സീറ്റുകള് ഉപതെരഞ്ഞെടുപ്പില് ബിജെപി പിടിച്ചെടുത്തു. ഇതോടെ 49 അംഗങ്ങളുള്ള നഗരസഭയില് എല്‍ഡിഎഫിന് കേലവ ഭൂരിപക്ഷം നഷ്ടമായി.\nതൃപ്പൂണിത്തുറ നഗരസഭയിലെ 11ാം വാര്‍ഡായ ഇളമനത്തോപ്പ്, 46ാം ഡിവിഷനായ പിഷാരി കോവിലില് എന്നിവയാണ് സിപിഎമ്മിന് നഷ്ടമായത്. പിഷാരി കോവില് വാര്‍ഡില് രതി രാജുവും ഇളമനത്തോപ്പില് വള്ളി രവിയുമാണ് ബിജെപിക്കു വേണ്ടി സീറ്റുകള് പിടിച്ചെടുത്തത്. നഗരസഭയില് അട്ടിമറി വിജയമാണ് ബിജെപിയുടേത്.\nഉപതെരഞ്ഞെടുപ്പില് ഇളമനത്തോപ്പില് 88.24 ശതമാനം പേരും പിഷാരികോവിലില് 84.24 ശതമാനം പേരും വോട്ടു ചെയ്തിരുന്നു. നഗരസഭാ സ്ഥിരംസമിതി അധ്യക്ഷനായ സിപിഎമ്മിലെ കെ ടി സൈഗാൾ അന്തരിച്ച ഒഴിവിലേക്കായിരുന്നു ഇളമനത്തോപ്പിൽ ഉപതെരഞ്ഞെടുപ്പ് നടന്നത്. പ്രദീഷ് ഇ ടി ആയിരുന്നു ഇടതുസ്ഥാനാർത്ഥി. എൽഡിഎഫ് അംഗം രാജമ്മ മോഹൻ അന്തരിച്ച ഒഴിവിലാണ് പിഷാരി കോവിലിൽ വോട്ടെടുപ്പ് നടന്നത്. സംഗീത സുമേഷ് ആയിരുന്നു സിപിഎം സ്ഥാനാർത്ഥി.\nതൃപ്പൂണിത്തുറ നഗരസഭയില് 25 അംഗങ്ങളുടെ ഭൂരിപക്ഷത്തിലാണ് എല്‍ഡിഎഫ് ഭരണം നടത്തിയിരുന്നത്. ഇത് 23 ആയി കുറഞ്ഞു. കോണ്‍ഗ്രസിന് എട്ട് അംഗങ്ങളുണ്ട്. ബിജെപിക്ക് 15 അംഗങ്ങളുണ്ടായിരുന്നത് 17 ആയി ഉയര്‍ന്നു. എൽഡിഎഫ്- 23, ബിജെപി- 17, യുഡിഎഫ്- 8, സ്വതന്ത്രൻ: 1 എന്നിങ്ങനെയാണ് കക്ഷിനില.\nഫലം പ്രഖ്യാപിച്ച വാർഡുകൾ - (തദ്ദേശ സ്ഥാപനം- വാർഡ്- വിജയിച്ച മുന്നണി- സ്ഥാനാർഥി- ഭൂരിപക്ഷം)\nFirst published: May 18, 2022, 12:43 IST\nlocal body byelectionThrippunithura


ക്രിസ്ത്യന് ദത്തെടുക്കല് നിയമം കൊണ്ടുവരും: തോമസ് | Centre to bring in Christian adoption bill - Malayalam Oneindia\nക്രിസ്ത്യന് ദത്തെടുക്കല് നിയമം കൊണ്ടുവരും: തോമസ്\nതിരുവനന്തപുരം: കേന്ദ്ര സര്‍ക്കാര് ക്രിസ്ത്യന് ദത്തെടുക്കല് നിയമം കൊണ്ടുവരുമെന്ന് കേന്ദ്ര നിയമ സഹമന്ത്രി പി.സി. തോമസ് അറിയിച്ചു.\nക്രൈസ്തവര്‍ക്കിടയിലെ ദത്തെടുക്കല് വേഗത്തിലാക്കുന്നതിന് വേണ്ടിയാണ് പ്രത്യേക നിയമം കൊണ്ടുവരുന്നത്. ഇന്ത്യന് കാത്തലിക് ബിഷപ്പ് കൗണ്‍സില് ഇത്തരമൊരു ബില് കൊണ്ടുവരുന്നതിന് ശുപാര്‍ശ ചെയ്യുകയും അതിന്റെ കരട് നിയമവകുപ്പിന് അയയ്ക്കുകയും ചെയ്തിരുന്നു.\nഹിന്ദു മതത്തില് ഇപ്പോള് പ്രത്യേക ദത്തെടുക്കല് നിയമമുണ്ട്. പ്രത്യേക ദത്തെടുക്കല് നിയമം വേണമെന്ന് മുസ്ലിം മതത്തില് നിന്ന് ഇതുവരെ ആവശ്യമുയര്‍ന്നിട്ടില്ല. രക്ഷാകര്‍തൃനിയമം അനുസരിച്ചാണ് ക്രൈസ്തവര്‍ക്കിടയിലെ ദത്തെടുക്കല് ഇപ്പോള് നടക്കുന്നത്. ഇത് ദത്തെടുക്കലിന് കാലതാമസം വരുത്താന് കാരണമാവുന്നുണ്ട്. പ്രത്യേക ദത്തെടുക്കല് നിയമം വേണമെന്ന ക്രൈസ്തവരുടെ ആവശ്യം തീര്‍ത്തും ന്യായയുക്തമാണ്.\nരാജ്യത്തെ എല്ലാ മതങ്ങള്‍ക്കും ഏകീകൃത വ്യക്തിനിയമം കൊണ്ടുവരണമെന്ന നിര്‍ദേശം സര്‍ക്കാരിന് മുന്നിലില്ലെന്ന് തോമസ് പറഞ്ഞു.\nകേന്ദ്ര പദ്ധതിക്ക് കീഴില് കേരളത്തിലെ കോടതികളിലെ അടിസ്ഥാന സൗകര്യം വികസിപ്പിക്കുന്നതു സംബന്ധിച്ച് ചര്‍ച്ച നടത്തുന്നതിനായി ജൂലായ് രണ്ടിന് സംസ്ഥാന, ഹൈക്കോടതി പ്രതിനിധികളുടെ യോഗം വിളിച്ചിട്ടുണ്ട്.\nതിരുവനന്തപുരത്ത് ഹൈക്കോടതി ബെഞ്ച് സ്ഥാപിക്കുന്നതിന് ആദ്യം ഹൈക്കോടതിയും സംസ്ഥാന സര്‍ക്കാരും മുന്‍കൈയെടുക്കണം. ദക്ഷിണേന്ത്യയില് സുപ്രിം കോടതി ബെഞ്ച് സ്ഥാപിക്കാനുള്ള നീക്കമൊന്നും ഇപ്പോള് കേന്ദ്രത്തിന്റെ ഭാഗത്തുനിന്നില്ല.\nമാറാട് കൂട്ടക്കൊല സംബന്ധിച്ച് സിബിഐ അന്വേഷണം നടത്തുകയാണ് വേണ്ടതെന്ന് തോമസ് പറഞ്ഞു.


'ഉപേക്ഷിക്കാന് മനസ്സു വന്നില്ല, എന്നെ വിട്ടുപോകാന് ഇവളും തയ്യാറായില്ല', കാമുകി\n'ഉപേക്ഷിക്കാന് മനസ്സു വന്നില്ല, എന്നെ വിട്ടുപോകാന് ഇവളും തയ്യാറായില്ല', കാമുകിയെ 10 വര്‍ഷം ഒളിപ്പിച്ചതില് ദുരൂഹതയില്ലെന്ന് പൊലീസ്\n10/06/2021 05:14:53 pm\nപാലക്കാട് : നെന്മാറ അയിലൂരില് യുവാവ് കാമുകിയെ 10 വര്‍ഷം സ്വന്തം വീട്ടില് ഒളിപ്പിച്ച സംഭവത്തില് മറ്റ് ദുരൂഹതകളൊന്നുമില്ലെന്ന് പൊലീസ്. ഇരുവരും പറഞ്ഞ കാര്യങ്ങളെല്ലാം പൊലീസ് സംഘം നേരിട്ട് പരിശോധിച്ച് ഉറപ്പു വരുത്തിയെന്നും ഇവര് പറഞ്ഞതെല്ലാം വിശ്വസിക്കാനാവുന്ന കാര്യങ്ങളാണെന്നും നെന്മാറ എസ്.എച്ച്.ഒ ദീപുകുമാര് പറഞ്ഞു. ഇരുവര്‍ക്കും കൗണ്‍സിലിങ് നല്‍കാനുള്ള സംവിധാനം പൊലീസ് ഒരുക്കുമെന്നും മറ്റു സഹായങ്ങള് ഉറപ്പു വരുത്തിയിട്ടുണ്ടെന്നും അദ്ദേഹം വ്യക്തമാക്കി.\nഅയിലൂരിലെ റഹ്മാനാണ് കാമുകിയായ സജിതയെ സ്വന്തം വീട്ടില് 10 വര്‍ഷം ആരുമറിയാതെ ഒളിപ്പിച്ചത്. മൂന്നു മാസം മുമ്പ് വീട് വിട്ടിറങ്ങിയ റഹ്മാനെ കഴിഞ്ഞ ദിവസം സഹോദരന് യാദൃശ്ചികമായി കണ്ടെത്തിയതാണ് സംഭവത്തില് നിര്‍ണായകമായത്. തുടര്‍ന്ന് റഹ്മാന് വാടകയ്ക്ക് താമസിക്കുന്ന വീട്ടിലെത്തിയ പൊലീസ് സംഘം കണ്ടത് പത്ത് വര്‍ഷം മുമ്പ് കാണാതായ സജിത എന്ന യുവതിയെയായിരുന്നു.\nതങ്ങള് പ്രണയത്തിലാണെന്നും 10 വര്‍ഷം യുവതിയെ സ്വന്തം വീട്ടില് ആരുമറിയാതെ താമസിപ്പിച്ചെന്നും റഹ്മാന് വെളിപ്പെടുത്തിയപ്പോള് പൊലീസിന് പോലും ആദ്യം വിശ്വസിക്കാനായില്ല. എന്നാല് ഇവരുടെ മൊഴികളനുസരിച്ച് നടത്തിയ അന്വേഷണത്തില് ഇവര് പറഞ്ഞതൊന്നും അവിശ്വസിക്കേണ്ട കാര്യമില്ലെന്നും ഇതെല്ലാം നടക്കാവുന്ന കാര്യങ്ങളാണെന്നുമാണ് നെന്മാറ എസ്.എച്ച്.ഒ പറഞ്ഞത്.\n''യുവതി വളരെ ബോള്‍ഡായാണ് സംസാരിച്ചത്. 18 വയസ്സുള്ളപ്പോഴാണ് അവര് റഹ്മാനൊപ്പം ജീവിതം ആരംഭിച്ചത്. ഇരുവരും പ്രണയത്തിലാണെന്ന കാര്യം ആര്‍ക്കും അറിയുമായിരുന്നില്ല. അതിനാല്‍തന്നെ യുവതിയെ കാണാതായ സംഭവത്തില് റഹ്മാനെ ആരും സംശയിച്ചതുമില്ല. നാലു ജോഡി വസ്ത്രങ്ങളുമായാണ് അന്ന് യുവതി വീടു വിട്ടിറങ്ങിയത്. ആരുടെയെങ്കിലും കൂടെ ഒളിച്ചോടി പോയതാണെന്ന് അന്നേ വീട്ടുകാര് സംശയിച്ചിരുന്നു. മൊബൈല് ഫോണൊന്നും ഉപയോഗിക്കാതിരുന്നതും അന്നത്തെ അന്വേഷനത്തില് വെല്ലുവിളിയായി.'\n'10 വര്‍ഷം വീട്ടിലെ ചെറിയ മുറിയിലാണ് യുവാവ് യുവതിയെ ഒളിപ്പിച്ച് താമസിപ്പിച്ചത്. വീട്ടുകാരെ ആരെയും മുറിയിലേക്ക് പ്രവേശിപ്പിച്ചിരുന്നില്ല. ഭക്ഷണമെല്ലാം മുറിയില് കൊണ്ടുപോയാണ് കഴിച്ചത്. മകന് മാനസികപ്രശ്‌നമുണ്ടെന്ന് മാതാപിതാക്കള്‍ക്ക് തോന്നിയത് യുവാവിന് സഹായകമായി. ഇത് മറയാക്കിയായിരുന്നു പിന്നീടുള്ള പെരുമാറ്റം.'\n'യുവാവിനെ കൂടാതെ മാതാപിതാക്കളും സഹോദരിയും അവരുടെ കുട്ടിയുമാണ് വീട്ടിലുണ്ടായിരുന്നത്. മുറിയില്‍നിന്ന് രഹസ്യമായി പുറത്തു പോകാന് ജനല് പോലെ ഒരു വിടവ് ഉണ്ടാക്കിയിരുന്നു. അടിയന്തരഘട്ടങ്ങളില് യുവതിയ്ക്ക് കയറിയിരിക്കാന് പാകത്തില് ഒരു പ്രത്യേക പെട്ടിയും ഉണ്ടായിരുന്നു. വീടുപണി നടക്കുന്ന സമയത്തെല്ലാം ഈ പെട്ടിയിലാണ് യുവതി കഴിഞ്ഞിരുന്നത്.'\n'പുറത്തുനിന്ന് വാതില് തുറക്കാന് ശ്രമിച്ചാല് ഉള്ളിലെ ലോക്ക് താനെ അടയുന്ന സാങ്കേതികവിദ്യയും യുവാവ് ഒരുക്കിയിരുന്നു. ടി.വി ഉച്ചത്തില്‍വെച്ചാണ് ഇരുവരും പരസ്പരം സംസാരിച്ചിരുന്നത്. വലിയ അസുഖങ്ങളൊന്നും ഇക്കാലയളവില് വന്നില്ലെന്നാണ് പറഞ്ഞത്. ചെറിയ ചില മരുന്നുകളെല്ലാം വാങ്ങി സൂക്ഷിക്കുകയും ചെയ്തിരുന്നു.'', എസ്.എച്ച്.ഒ പറഞ്ഞു.\nമൂന്ന് മാസം മുമ്പ് വീട്ടില് ആരുമില്ലാതിരുന്ന സമയത്താണ് യുവതി വീട്ടില്‍നിന്ന് പുറത്തിറങ്ങിയത്. അന്ന് മാസ്‌ക് വെച്ച് സമീപത്തെ ബസ് സ്റ്റോപ്പില്‍നിന്ന് ബസില് കയറി പോവുകയായിരുന്നു. ബസിലുണ്ടായിരുന്നവര്‍ക്കോ നാട്ടുകാര്‍ക്കോ അവരെ തിരിച്ചറിയാനായില്ല.\nഇരുവരുടെയും കഥകള് കേട്ട് പൊലീസിന് ആദ്യം വിശ്വസിക്കാനായിരുന്നില്ല. എന്നാല് ആ വീട്ടില് ആരൊക്കെ വന്നു, എന്തൊക്കെ സംസാരിച്ചു എന്നെല്ലാം യുവതി കൃത്യമായി പറഞ്ഞു. അന്വേഷിച്ചതില് ഇതില് മറ്റ് ദുരൂഹതകള് ഒന്നുമില്ലെന്നാണ് കണ്ടെത്തിയതെന്നും അദ്ദേഹം വ്യക്തമാക്കി.\nഅതേസമയം, സാഹചര്യം കൊണ്ടാണ് ഇത്രയും കാലം ഇങ്ങനെ ജീവിക്കേണ്ടി വന്നതെന്ന് റഹ്മാനും സജിതയും പ്രതികരിച്ചു. 'ഇവളെ ഉപേക്ഷിക്കാന് എനിക്കു മനസ്സു വന്നില്ല, എന്നെ വിട്ടുപോകാന് ഇവളും തയ്യാറായില്ല' എന്നാണ് റഹ്മാന് പറഞ്ഞത്.\n'ഈയടുത്ത് വീട്ടില്‍നിന്ന് ഭക്ഷണംപോലും കിട്ടാതായതോടെയാണ് വീട് വിട്ട് വാടകവീട്ടിലേക്ക് മാറിയത്. നേരത്തെ ഞാന് ജോലിക്ക് പോകുന്നതിനിടെ ഭക്ഷണം വാങ്ങി കൊണ്ടുവന്നാണ് ഇവള്‍ക്ക് നല്‍കിയിരുന്നത്. എന്നാല് അടുത്ത കാലത്തായി ചോറ് മാത്രം കഴിച്ചാണ് ജീവിച്ചത്. വീട്ടുകാര് എനിക്ക് കറികളൊന്നും തന്നിരുന്നില്ല. വാതിലില് ചെറിയ മോട്ടോര് വെച്ചതൊക്കെ ഏത് കുട്ടികളും ചെയ്യുന്ന കാര്യമാണ്. അതൊരു തെറ്റാണോ? ആരെയും ഷോക്കടിപ്പിക്കാനൊന്നും ഉദ്ദേശിച്ചിട്ടില്ല. ടോയ് കാറുകളിലുള്ള മിനിമോട്ടോര് എല്ലാ കടകളിലും കിട്ടും. ഞാന് ഇങ്ങനെ പല ഇലക്ട്രോണിക് സാധനങ്ങളും ഉണ്ടാക്കിയിട്ടുണ്ട്. അതില് കുറേയൊക്കെ വീട്ടുകാര് നശിപ്പിച്ചിട്ടുണ്ട്. ചുമരിലെ വിടവ് ഉണ്ടാക്കിയത് കാറ്റും വെളിച്ചവും കിട്ടാന് വേണ്ടിയാണ്. ദൈവം സഹായിച്ച് ഇതുവരെ വലിയ അസുഖങ്ങളൊന്നും ഉണ്ടായിട്ടില്ല. തലവേദനയും മറ്റുമൊക്കെ ഉണ്ടായിരുന്നു. അതിനുള്ള ചെറിയ മരുന്നുകളെല്ലാം വാങ്ങിവെച്ചിരുന്നു. ഇനി സമാധാനമായി ജീവിക്കണമെന്നാണ് ആഗ്രഹം. പൊലീസുകാരുടെ ഭാഗത്തുനിന്ന് നല്ല പിന്തുണയുണ്ട്. ഇനി ഒരുപ്രശ്‌നവും ഉണ്ടാകില്ലെന്ന് പൊലീസ് ഉറപ്പു നല്‍കിയിട്ടുണ്ട്. എന്നാലും എന്റെ വീട്ടുകാരെ എനിക്ക് പേടിയുണ്ട്. അവര് എന്നെ പുറത്താക്കിയിരിക്കുകയാണ്.', റഹ്മാന് പറഞ്ഞു.\nഅത്ര സ്വകാര്യമല്ല സൂക്ഷിച്ചില്ലെങ്കിൽ വൈറൽ ആകും'; ഓഡിയോ ചാറ്റ് റൂമുകളെ കുറിച്ച് മുന്നറിയിപ്പ് നല്‍കി പൊലീസ്\nപാലക്കാട്, വീട്ടുകാരറിയാതെ അയൽവാസിയായ യുവതിയെ 10 വർഷം മുറിയിൽ ഒളിപ്പിച്ച് യുവാവ്,ഞെട്ടി വീടും നാടും\nവാഹനങ്ങളിൽ കുട്ടികളെ തനിച്ചിരുത്തി പോയാൽ 10 വർഷം തടവ്\nകുവൈത്ത് പത്ത് വർഷത്തെ ഇടവേളക്ക് ശേഷം പാക്കിസ്ഥാനിൽ നിന്നുള്ളവർക്ക് വിസ പുനസ്ഥാപിച്ചു\nപാലക്കാട് നിന്ന് രണ്ട് വർഷം മുമ്പ് കാണാതായ പെൺകുട്ടിയെ മധുരയിൽ കണ്ടെത്തി


'കിച്ചൂസി'ൽ പാലുകാച്ചി; കൃപേഷിന്റെ കുടുംബത്തിന് കെട്ടുറപ്പുള്ള തണൽ - KERALA - GENERAL | Kerala Kaumudi Online\nഉദിനൂർ സുകുമാരൻ | Saturday 20 April, 2019 | 12:04 AM READ ENGLISH VERSION\nകാസർകോട്: പെരിയ കല്യോട്ട് കൊല്ലപ്പെട്ട കൃപേഷിന്റെ കുടുംബം പ്ലാസ്റ്റിക് കൊണ്ട് മറച്ച ഒറ്റമുറി ഓലപ്പുരയിൽ നിന്ന് കെട്ടുറപ്പുള്ള പുത്തൻ വീട്ടിലേക്ക് താമസം മാറി. നിന്നുതിരിയാൻ ഇടമില്ലാത്ത ഓലഷെഡിൽ കൃപേഷിന്റെ കുടുംബം അന്തിയുറങ്ങുന്ന ദൈന്യതയിൽ മനംനൊന്ത എറണാകുളം എം.എൽ.എ ഹൈബി ഈഡൻ നിർമ്മിച്ചുനൽകിയ വീടിന് 'കിച്ചൂസ്' എന്ന് നാമകരണം നടത്തി. കൃപേഷിന്റെ ഓർമ്മകളുടെ ദുഃഖസ്മരണയിലാണ് ഇന്നലെ രാവിലെ കല്യോട്ട് പുതിയ ഭവനത്തിന്റെ പാലുകാച്ചൽ നടന്നത്.\nഎല്ലാവരും എത്തുന്നതിന് മുമ്പുതന്നെ സുഹൃത്തുക്കൾ കൃപേഷിന്റെയും ശരത്തിന്റെയും കൂറ്റൻ കട്ടൗട്ടുകൾ വീടിന് മുമ്പിൽ വച്ചിരുന്നു. പതിനൊന്നരയോടെ ഹൈബി ഈഡൻ, പത്നി അന്ന ഈഡൻ, മകൾ എന്നിവർ കല്യോട്ട് എത്തിച്ചേർന്നു. തന്റെ ജന്മദിനാഘോഷവും കൃപേഷിന്റെ കുടുംബത്തിന്റെ ഗൃഹപ്രവേശനവും ഒരുമിച്ചു നടത്താനാണ് എറണാകുളം ലോക്‌സഭാ മണ്ഡലം സ്ഥാനാർത്ഥിയായ അദ്ദേഹവും കുടുംബവും തിരക്കുകൾക്കിടയിലും എത്തിയത്. കൊളുത്തിയ നിലവിളക്കുമായി പുതിയ ഭവനത്തിന് പ്രദക്ഷിണം വച്ചശേഷമാണ് അച്ഛൻ കൃഷ്ണനും അമ്മ ബാലാമണിയും സഹോദരിമാരായ കൃപ, കൃഷ്ണപ്രിയ, കുടുംബാംഗങ്ങൾ എന്നിവരും കിച്ചൂസിൽ വലതുകാൽ വച്ചു കയറിയത്. മുഹൂർത്തം നോക്കി ഉച്ചയ്ക്ക് 12 ഓടെ വിങ്ങിപ്പൊട്ടുന്ന മനസുമായി അമ്മ ബാലാമണി പാലുകാച്ചി. വന്നെത്തിയ അതിഥികൾക്കെല്ലാം പാലും മധുരവും നൽകി. കൊല്ലപ്പെട്ട ശരത് ലാലിന്റെ ബന്ധുക്കളും ആ ധന്യമുഹൂർത്തത്തിന് സാക്ഷ്യം വഹിക്കാൻ എത്തിയിരുന്നു.\nകൊല്ലപ്പെട്ട കൃപേഷുമായി ആത്മബന്ധമുള്ള കല്യോട്ടെയും പരിസരങ്ങളിലെയും സുഹൃത്തുക്കളും വൻജനാവലിയും പാലുകാച്ചൽ ചടങ്ങിൽ സംബന്ധിച്ചു.\n1037 സ്‌ക്വയർ ഫീറ്റ് വരുന്ന മൂന്ന് കിടപ്പുമുറികളോടു കൂടിയ കോൺക്രീറ്റ് വീടാണ് ഹൈബി ഈഡൻ പണിതു നൽകിയത്. 45 ദിവസം കൊണ്ട് വീട് പണിതുനൽകുമെന്ന വാഗ്ദാനം അദ്ദേഹം പാലിക്കുകയായിരുന്നു. വി.ഡി. സതീശൻ എം.എൽ.എ, ഡി.സി.സി പ്രസിഡന്റ് ഹക്കിം കുന്നിൽ, യു.ഡി.എഫ് സ്ഥാനാർത്ഥി രാജ്‌മോഹൻ ഉണ്ണിത്താൻ, കെ.പി.സി.സി സെക്രട്ടറിമാരായ രതികുമാർ, കെ.പി. കുഞ്ഞിക്കണ്ണൻ, മുൻമന്ത്രി സി.ടി. അഹമ്മദാലി തുടങ്ങി നിരവധി കോൺഗ്രസ് നേതാക്കളും പ്രവർത്തകരും ചടങ്ങിനെത്തിയിരുന്നു.\nസംഭവ ദിവസം മാദ്ധ്യമങ്ങളിലൂടെ പുറത്തു വന്ന കൃപേഷിന്റെ ഒറ്റമുറി വീടിന്റെ ചിത്രം ഏതൊരാളുടെയും കണ്ണു നനയിക്കുന്നതായിരുന്നുവെന്ന് ഹൈബി ഈഡൻ എം.എൽ.എ പറഞ്ഞു. കോൺഗ്രസ് നേതൃത്വത്തിന്റെ അനുഗ്രഹ ആശീർവാദങ്ങളോടെ ആരംഭിച്ച ഒരു ദൗത്യം ഇവിടെ പൂർത്തിയായി. എന്റെ ജന്മദിനമായ ഇന്നലെ കൃപേഷിന്റെയും ശരത്തിന്റെയും നാട്ടിൽ ഞാനും ഉണ്ടാകുമെന്ന് എന്റെ മനഃസാക്ഷിക്ക് ഞാൻ നൽകിയ വാക്കായിരുന്നുവെന്ന് ഹൈബി ഈഡൻ പറഞ്ഞു.


ഹാദിയ വിഷയം: മനുഷ്യാവകാശ കമ്മിഷന്റെ ഇടപെടല് ആവശ്യപ്പെട്ട് യൂത്ത് ലീഗ് | Malappuram Life\nഹാദിയ വിഷയം: മനുഷ്യാവകാശ കമ്മിഷന്റെ ഇടപെടല് ആവശ്യപ്പെട്ട് യൂത്ത് ലീഗ്\nമലപ്പുറം: ഹാദിയ വിഷയത്തില് മുസ്ലിം യൂത്ത് ലീഗ് മനുഷ്യാവകാശ കമ്മിഷന് നിവേദനം നല്‍കി. ഹാദിയ ഒരു സാമുദായിക വിഷയം മാത്രമല്ല മനുഷ്യാവകാശ വിഷയം കൂടിയാണെന്ന് യൂത്ത് ലീഗ് സംസ്ഥാന പ്രസിഡന്റ് പാണക്കാട് സയ്യിദ് മുനവറലി ശിഹാബ് തങ്ങള് ഫേസ്ബുക്കില് കുറിച്ചു.\nമനുഷ്യാവകാശ ലംഘനം ഹാദിയയുടെ വിഷയത്തിലുണ്ടോ എന്നത് കേരള സമൂഹത്തിന്റെ കൂടി ആശങ്കയാണെന്ന് അദ്ദേഹം പറയുന്നു. യൂത്ത് ലീഗ് സംസ്ഥാന സെക്രട്ടറി പി കെ ഫിറോസിനും മറ്റ് നേതാക്കള്‍ക്കുമൊപ്പം മനുഷ്യാവകാശ കമ്മിഷന് ചെയര്‍മാനെ സന്ദര്‍ശിച്ച അദ്ദേഹം ഈ വിഷയങ്ങള് പരിശോധിക്കണമെന്ന് ആവശ്യപ്പെട്ടു.\nചെയര്‍മാനോ അല്ലെങ്കില് കമ്മിഷന് അംഗങ്ങള് ആരെങ്കിലുമോ ഹാദിയയെ സന്ദര്‍ശിച്ചു കൊള്ളാമെന്നും വേണ്ട നടപടികള് സ്വീകരിച്ചു കൊള്ളാമെന്നും ഉറപ്പു നല്‍കിയെന്നും മുനവറലി തങ്ങള് പറയുന്നു.


കാര്‍മല് സ്‌കൂളിലും ഏഷ്യാനെറ്റ് കേബിളിലും എത്തി; അടുത്ത വീട്ടിലെ പാലുകാച്ചലിലും പങ്കെടുത്തു: കോവിഡ് ബാധിച്ച വി എസ് എസ് സി ജീവനക്കാരന്റെ റൂട്ട് മാപ്പ് പുറത്ത് - Goa Malayali News Paper.\nതിരുവനന്തപുരം: തിരുവനതപുരത്ത് കോവിഡ് ബാധിച്ച വി എസ് എസ് സി ജീവനക്കാരന്റെ റൂട്ട് മാപ്പ് പുറത്ത് വിട്ടു. കഴിഞ്ഞ നാലു മുതല് രോഗം സ്ഥിരീകരിച്ച 24 വരെയുള്ള ദിവസങ്ങളില് ഇയാള് പോയ സ്ഥലങ്ങളുടേയും പങ്കെടുത്ത ചടങ്ങുകളുടേയും വിവരങ്ങളടങ്ങിയ മാപ്പ് ആണ് പുറത്തുവിട്ടിരിക്കുന്നത്. അടുത്ത വീട്ടിലെ പാലു കാച്ചിന് ഇയാള് പോയിട്ടുണ്ട്. ജോലി സ്ഥലത്തും പോയി. തന്റെ വസ്തുവിലെ മരം വെട്ടുകാരുമായും സമ്ബര്‍ക്കം പുലര്‍ത്തി. തിരുമലയിലെ ശ്രീകൃഷ്ണാ ആശുപത്രിയില് രണ്ട് തവണ ചികില്‍സ തേടി എത്തി.മകളുടെ പുസ്തകം വാങ്ങാന് കാര്‍മല് സ്‌കൂളിലും കേബിളിന്റെ പണമടയ്ക്കാന് ഏഷ്യാനെറ്റ് കേബിളിന്റെ ഓഫീസിലും പോയി. ആയുര്‍വേദക്കടയായ വസുദേവ വിലാസത്തും ചാല മാര്‍ക്കറ്റിലും പോയി.\nരോഗം കലശലായതോടെ പിആര്‍എസ് ആശുപത്രിയില് എത്തി. അവിടെ നിന്നും പ്രാഥമിക ചികില്‍സയ്ക്ക് ശേഷം മടക്കി അയച്ചു. കുര്യാത്തിയിലെ കുടുംബ വീടും സന്ദര്‍ശിച്ചു. 23നാണ് ശ്വാസ തടസ്സം തുടങ്ങിയത്. ഇതോടെ വീണ്ടും പി ആര് എസില് എത്തിയപ്പോള് കോവിഡ് പരിശോധന പോസ്റ്റീവ് ആകുകയും ചെയ്തു.\nഅതേസമയം, നേരത്തെ കോവിഡ് സ്ഥിരീകരിച്ച മണക്കാട് സ്വദേശിയായ ഓട്ടോ ഡ്രൈവറില് നിന്ന് മൂന്ന് പേര്‍ക്ക് കൂടി രോഗം പിടിപെട്ടു. ഇയാളുടെ മൂന്ന് ബന്ധുക്കള്‍ക്കാണ് വൈറസ് ബാധ സ്ഥിരീകരിച്ചത്. ഇതോടെ ഓട്ടോ ഡ്രൈവറില് നിന്ന് രോഗം കിട്ടിയവരുടെ എണ്ണം ആറായി. ഇതോടെ തലസ്ഥാനത്ത് കൂടുതല് കണ്ടെയ്ന്‍മെന്റ് സോണുകള് പ്രഖ്യാപിച്ചു.


കൊള്ളക്കാരെന്ന് സംശയം; മൂന്ന് പേരെ ഗ്രാമവാസികള് കൂട്ടം ചേര്‍ന്ന് മര്‍ദ്ദിച്ചു, ദാരുണ മരണം, തടയിട്ട പോലീസുകാരെയും തല്ലിചതച്ചു, അഞ്ച് പേര്‍ക്ക് പരിക്ക് - BIGNEWSLIVE | Latest Malayalam News\nകൊള്ളക്കാരെന്ന് സംശയം; മൂന്ന് പേരെ ഗ്രാമവാസികള് കൂട്ടം ചേര്‍ന്ന് മര്‍ദ്ദിച്ചു, ദാരുണ മരണം, തടയിട്ട പോലീസുകാരെയും തല്ലിചതച്ചു, അഞ്ച് പേര്‍ക്ക് പരിക്ക്\nമുംബൈ: മഹാരാഷ്ട്രയില് കൊള്ളക്കാരാണെന്ന് സംശയിച്ച് ഗ്രാമവാസികള് കൂട്ടം ചേര്‍ന്ന് മൂന്ന് പേരെ മര്‍ദ്ദിച്ച് കൊലപ്പെടുത്തി. തടയാന് ശ്രമിച്ച പോലീസുകാരെയും നാട്ടുകാര് മര്‍ദ്ദിച്ചു. ആക്രമണത്തില് അഞ്ച് പേര്‍ക്ക് പരിക്കേറ്റതായും റിപ്പോര്‍ട്ടുണ്ട്. പല്‍ഘര് ജില്ലയില് വ്യാഴാഴ്ച പുലര്‍ച്ചെയാണ് ദാരുണമായ സംഭവം നടന്നത്.\nസുശില്‍ഗിരി മഹാരാജ്, നിലേഷ് തെല്‍ഗഡെ, ജയേഷ് തെല്‍ഗഡെ എന്നിവരാണ് കൊല്ലപ്പെട്ടത്. ഇവര് നാസിക്കിലേക്ക് യാത്ര ചെയ്യുകയായിരുന്നു. ഇവരില് ഒരാള് ഡ്രൈവറും മറ്റ് രണ്ട് പേര് മുംബൈ നിവാസികളുമാണ്. ഇവര് സഞ്ചരിച്ചിരുന്ന വാഹനം കവര്‍ച്ചക്കാരുടേതാണ് എന്ന് സംശയിച്ച് 200 ഓളം ഗ്രാമവാസികള് ചേര്‍ന്ന് തടയുകയായിരുന്നു.\nകല്ലെറിഞ്ഞ് വാഹനം നിര്‍ത്തിയ ശേഷം മൂന്നുപേരെയും വാഹനത്തില് നിന്ന് പുറത്തിറക്കി വടിയും മറ്റും ഉപയോഗിച്ച് മര്‍ദ്ദിക്കുകയായിരുന്നു. തങ്ങളുടെ വാഹനം ആക്രമിക്കപ്പെട്ടുവെന്നും ഗ്രാമവാസികള് തടയാന് ശ്രമിക്കുകയാണെന്നും ഡ്രൈവര് പോലീസില് അറിയിച്ചിരുന്നു. പോലീസ് സംഘം സ്ഥലത്തെത്തി ഗ്രാമവാസികളെ തടയാന് ശ്രമിച്ചു. എന്നാല് ജനക്കൂട്ടം പോലീസ് വാഹനങ്ങളെയും ആക്രമിക്കുകയായിരുന്നു\nTags: being robbersmen lynchedsuspicion\nപണത്തിന്റെ ഹുങ്കിൽ ലോക്ക് ഡൗൺ നിർദേശം ലംഘിച്ച് ആളെ കൂട്ടി മകന്റെ പിറന്നാൾ വൻ ആഘോഷമാക്കി; ചിത്രങ്ങൾ സോഷ്യൽമീഡിയയിലുമിട്ടു: ഒടുവിൽ പ്രമുഖ വ്യവസായിക്കെതിരെ പോലീസ് കേസെടുത്തു\nകൊവിഡ് പ്രതിസന്ധി; പൗരന്മാരെ ചേര്‍ത്തു പിടിച്ച് ജപ്പാന്; എല്ലാവര്‍ക്കും ഒരു ലക്ഷം യുവാന് ധനസഹായം\nകൊവിഡ് ടെസ്റ്റ് നടത്താന് സ്വകാര്യ ലാബുകള്‍ക്കും അനുമതി; മാര്‍ഗനിര്‍ദേശം പുറത്തിറക്കി


ഷൂട്ടിങ്ങില് ലോക റെക്കോർഡോടെ സ്വര്‍ണവുമായി അവനി ലേഖ്‌റ; കിടിലന് സമ്മാനവുമായി ആനന്ദ് മഹീന്ദ്ര | Anand Mahindra Announce SUV To Paralympics Gold Medallist Avani Lekhara\n10 മീറ്റര് എയര് റൈഫിള് വിഭാഗത്തില് ലോക റെക്കോഡോടെയാണ് അവനി സ്വര്‍ണ മെഡല് സ്വന്തമാക്കിയത്.\nഅവനി ലേഖ്‌റ, ആനന്ദ് മഹീന്ദ്ര | Photo: ANI, Social Media\nപാരാലിമ്പിക്‌സില് സ്വര്‍ണ മെഡല് സ്വന്തമാക്കുന്ന ആദ്യ വനിത താരമായി മാറി ചരിത്രം സൃഷ്ടിച്ചിരിക്കുകയാണ് ഷൂട്ടിങ്ങ് താരമായ അവനി ലേഖ്‌റ. 10 മീറ്റര് എയര് റൈഫിള് വിഭാഗത്തില് ലോക റെക്കോർഡോടെയാണ് അവനി സ്വര്‍ണ മെഡല് സ്വന്തമാക്കിയത്. രാജ്യത്തിനായി അഭിമാന നേട്ടം സ്വന്തമാക്കിയ താരത്തെ ആദരിക്കുന്നതിനായി കിടിലന് സമ്മാനം പ്രഖ്യാപിച്ചിരിക്കുകയാണ് മഹീന്ദ്ര ആന്‍ഡ് മഹീന്ദ്ര ഗ്രൂപ്പ് ചെയര്‍മാന് ആനന്ദ് മഹീന്ദ്ര.\nഅവനിക്ക് ഉപയോഗിക്കാന് സാധിക്കുന്ന രീതിയില് പ്രത്യേകമായി ഡിസൈന് ചെയ്ത എസ്.യു.വിയായിരിക്കും സമ്മാനമായി നല്‍കുകയെന്നാണ് ആനന്ദ് മഹീന്ദ്ര അറിയിച്ചിരിക്കുന്നത്. വൈകല്യമുള്ള ആളുകള്‍ക്ക് അനായാസം ഉപയോഗിക്കാന് സാധിക്കുന്ന തരത്തിലായിരിക്കും ഈ വാഹനം ഡിസൈന് ചെയ്യുകയെന്നാണ് റിപ്പോര്‍ട്ട്. മഹീന്ദ്ര ആദ്യമായാണ് ഇത്തരത്തിലുള്ള വാഹനം ഒരുക്കുന്നതെന്നും അത് അവനിക്കാണെന്നുമാണ് റിപ്പോര്‍ട്ട്.\nപാരാലിമ്പിക്‌സ് ഷോട്ട്പുട്ട് താരം ദീപ മാലിക് വികലാംഗര്‍ക്കായി പ്രത്യേക സംവിധാനങ്ങളുള്ള ഒരു വാഹനത്തിന്റെ വീഡിയോ ട്വിറ്ററില് പങ്കുവെച്ചിരുന്നു. ഇതുപോലെ ഒരു വാഹനം നിര്‍മിക്കാന് ഇന്ത്യയിലെ കമ്പനികളോട് അഭ്യര്‍ഥിക്കുകയും ചെയ്തിരുന്നു. ദീപയുടെ ഈ നിര്‍ദേശം മഹീന്ദ്ര ഏറ്റെടുത്തിട്ടുണ്ടെന്നും ഇത്തരം സംവിധാനങ്ങളുമായി നിര്‍മിക്കുന്ന ആദ്യ വാഹനം അവനി ലേഖ്‌റയ്ക്ക് നല്‍കുമെന്നും ആനന്ദ് മഹീന്ദ്ര അറിയിച്ചു.\nഅതേസമയം, ഏത് വാഹനമാണ് അവനിക്ക് സമ്മാനിക്കുന്നതെന്ന് ആനന്ദ് മഹീന്ദ്ര വ്യക്തമാക്കിയിട്ടില്ല. ഒരു എസ്.യു.വിയായിരിക്കുമെന്നും അതില് കൂടുതല് സംവിധാനങ്ങള് ഒരുക്കുമെന്നും മാത്രമാണ് പ്രഖ്യാപിച്ചിട്ടുള്ളത്. എന്റെ സഹപ്രവര്‍ത്തകന് വേലുവിനോട് അംഗവൈകല്യമുള്ളവര്‍ക്ക് ഉപയോഗിക്കാവുന്ന വാഹനം ഒരുക്കാന് അറിയിച്ചിട്ടുണ്ടെന്നും അദ്ദേഹം സന്നദ്ധത അറിയിച്ചിട്ടുണ്ടെന്നുമാണ് ആനന്ദ് മഹീന്ദ്ര അറിയിച്ചിട്ടുള്ളത്.\nജയ്പൂര് സ്വദേശിയാണ് 19-കാരിയായ അവനി ലേഖ്‌റ. 2012-ല് ഉണ്ടായ വാഹനാപകടത്തിലാണ് സ്‌പൈനല് കോഡിന് പരിക്കേറ്റത്. പാരാലിമ്പിക്‌സില് സ്വര്‍ണ മെഡല് സ്വന്തമാക്കുന്ന നാലാമത്തെ ഇന്ത്യന് താരവും ആദ്യ വനിതയുമാണ് അവനി. നീന്തല്‍താരം മുരളീകാന്ത് പട്കര്, ജാവലിന് ത്രോ ദേവേന്ദ്ര ജജാരിയ, ഹൈ ജംപ് താരം മണിയപ്പന് തങ്കവേലു എന്നിവരാണ് ഇന്ത്യയ്ക്കായി പാരാലിമ്പിക്‌സ് സ്വര്‍ണം നേടിയിട്ടുള്ള താരങ്ങള്.\nContent Highlights: Anand Mahindra Announce SUV To Paralympics Gold Medallist Avani Lekhara\nഅവനി ലേഖറ, പാരാലിമ്പിക്‌സിലെ ഇന്ത്യയുടെ മുഖം


ഗ്യാസ് ജനറേറ്റർ ഫാക്ടറി, വിതരണക്കാർ - ചൈന ഗ്യാസ് ജനറേറ്റർ നിർമ്മാതാക്കൾ\n50NG / 50NGS പ്രകൃതി വാതക ജനറേറ്റർ സെറ്റ് പ്രധാന ക്രമീകരണവും സവിശേഷതകളും: • ഉയർന്ന കാര്യക്ഷമമായ ഗ്യാസ് എഞ്ചിൻ. & എസി സിൻക്രണസ് ആൾട്ടർനേറ്റർ. Leak ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും. 50 50 to വരെ അന്തരീക്ഷ താപനിലയ്ക്ക് അനുയോജ്യമായ തണുപ്പിക്കൽ സംവിധാനം. G എല്ലാ ജെൻസെറ്റുകൾക്കുമായി കർശനമായ ഷോപ്പ് പരിശോധന. -20 12-20 ഡിബി (എ) നിശബ്ദ ശേഷിയുള്ള വ്യാവസായിക സൈലൻസർ. Engine നൂതന എഞ്ചിൻ നിയന്ത്രണ സംവിധാനം: ഇസി‌ഐ നിയന്ത്രണ സംവിധാനം: ഇഗ്നിഷൻ സിസ്റ്റം, ഡിറ്റൊണേഷൻ കൺട്രോൾ സിസ്റ്റം, സ്പീഡ് കൺട്രോൾ സിസ്റ്റം, പ്രൊട്ടക് ...\n50NG / 50NGS പ്രകൃതി വാതക ജനറേറ്റർ സെറ്റ് പ്രധാന ക്രമീകരണവും സവിശേഷതകളും: • ഉയർന്ന കാര്യക്ഷമമായ ഗ്യാസ് എഞ്ചിൻ. • എസി സിൻക്രണസ് ആൾട്ടർനേറ്റർ. Leak ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും. 50 50 to വരെ അന്തരീക്ഷ താപനിലയ്ക്ക് അനുയോജ്യമായ തണുപ്പിക്കൽ സംവിധാനം. G എല്ലാ ജെൻസെറ്റുകൾക്കുമായി കർശനമായ ഷോപ്പ് പരിശോധന. -2012-20 ഡിബി (എ) നിശബ്ദ ശേഷിയുള്ള വ്യാവസായിക സൈലൻസർ Engine നൂതന എഞ്ചിൻ നിയന്ത്രണ സംവിധാനം: ഇസി‌ഐ നിയന്ത്രണ സംവിധാനം: ഇഗ്നിഷൻ സിസ്റ്റം, ഡിറ്റൊണേഷൻ കൺട്രോൾ സിസ്റ്റം, സ്പീഡ് കൺട്രോൾ സിസ്റ്റം, പ്രൊട്ടക്ഷൻ സിസ്റ്റം ...\n80NG / 80NGS പ്രകൃതി വാതക ജനറേറ്റർ സെറ്റ് പ്രധാന കോൺഫിഗറേഷനും സവിശേഷതകളും: effici വളരെ കാര്യക്ഷമമായ ഗ്യാസ് എഞ്ചിൻ. & എസി സിൻക്രണസ് ആൾട്ടർനേറ്റർ. Leak ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും. 50 50 to വരെ അന്തരീക്ഷ താപനിലയ്ക്ക് അനുയോജ്യമായ തണുപ്പിക്കൽ സംവിധാനം. G എല്ലാ ജെൻസെറ്റുകൾക്കുമായി കർശനമായ ഷോപ്പ് പരിശോധന. -20 12-20 ഡിബി (എ) നിശബ്ദ ശേഷിയുള്ള വ്യാവസായിക സൈലൻസർ. Engine നൂതന എഞ്ചിൻ നിയന്ത്രണ സംവിധാനം: ഇസി‌ഐ നിയന്ത്രണ സംവിധാനം: ഇഗ്നിഷൻ സിസ്റ്റം, ഡിറ്റൊണേഷൻ കൺട്രോൾ സിസ്റ്റം, സ്പീഡ് കൺട്രോൾ സിസ്റ്റം, പ്രൊട്ടക് ...\n1. സാങ്കേതിക ഡാറ്റ 10 kWh / Nm³ കലോറിഫിക് മൂല്യവും ഒരു മീഥെയ്ൻ നമ്പറും ഉള്ള പ്രകൃതിവാതകത്തെ അടിസ്ഥാനമാക്കിയുള്ളതാണ്. > 90% 2.6kWh / Nm³ കലോറിഫിക് മൂല്യവും ഒരു മീഥെയ്ൻ നമ്പറും ഉള്ള ബയോഗ്യാസ് അടിസ്ഥാനമാക്കിയാണ് സാങ്കേതിക ഡാറ്റ. > 60%\nവളരെ കാര്യക്ഷമമായ ഗ്യാസ് എഞ്ചിൻ. & എസി സിൻക്രണസ് ആൾട്ടർനേറ്റർ. ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും. 50 to വരെ അന്തരീക്ഷ താപനിലയ്ക്ക് അനുയോജ്യമായ തണുപ്പിക്കൽ സംവിധാനം.\nവളരെ കാര്യക്ഷമമായ ഗ്യാസ് എഞ്ചിൻ. & എസി സിൻക്രണസ് ആൾട്ടർനേറ്റർ. ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും.\nGE 1000NG & SA1000NGS-T12-M-EN (സ്റ്റീം)\nവളരെ കാര്യക്ഷമമായ ഗ്യാസ് എഞ്ചിൻ. എസി സിൻക്രണസ് ആൾട്ടർനേറ്റർ. ചോർച്ചയ്‌ക്കെതിരെ ഗ്യാസ് സുരക്ഷാ ട്രെയിനും ഗ്യാസ് സംരക്ഷണ ഉപകരണവും.\nകുബോട്ട എഞ്ചിനുള്ള ഡിസൈൻ ജനറേറ്റർ, 240 കിലോവാട്ട് ജനറേറ്റർ, ഡീസൽ ജനറേറ്റർ വിലകൾ, ചെറിയ ജനറേറ്റർ, ജനറേറ്റർ വിലകൾ, ഉപയോഗിച്ച ജനറേറ്റർ വിൽപ്പന,